
Asupra aspectului cantitativ al 
civilizaţiei moderne 
de Mihail Sotiriu 


Istoricul Ferrero, pentru a caracteriza civilizația modernă al 
cărei prototip este aceia a Statelor-Unite, a numit-o — în mod 
toarte fericit — civilizație cantitativă, în opoziție cu vechea civili- 
zaţie calitativă. 

Scopul acestui „esseu“ este de a arăta deosebirile tunda- 
mentale dintre cele două table de valori ale acestor civilizaţii, origina 
spiritului care domină civilizația contimporană şi a semnala încer- 
cările de reacţie contra acestui spirit. 

In toată această lucrare termenul „civilizație“ este între- 
buințat în accepţia lui curentă: totalitatea înfăptuirilor de natură 
spirituală cât şi materială. Aceiași accepţie s'a dat de altfel şi 
de o seamă de oameni proeminenţi ai culturei franceze când, 
făcând bilanțul unui secol de activitate în toate domeniile, au în- 
titulat lucrarea lor „Un si€cle de civilisation francaise“. 

Vechea civilizaţie greco-romană de ale cărei comandamente 
s'au condus, dela origini și până către sfârşitul evului mediu ma- 
joritatea popoarelor Europei occidentale, postula principiul distincției 
dintre spiritual şi temporal. Această civilizaţie este „creatoare de 
valori spirituale şi estetice: ea dă naştere la religii, filosofii şi 
Ştiinţe desinteresate, la savante sisteme juridice, literaturi și opere 
de artă desăvârşite, stiluri de viaţă cari deosebesc și dau accentul 
lor original fiecărei epoci şi societăţi, tinzând la o ierarhie calita- 
tivă a funcțiilor şi realizând în toate domeniile idealuri de perfecție“.!) 


1) L. Rougier: La mystique d&mocratique. 


OBCU CLUJ 


—- 100 — 


Cu un cuvânt funcţiile de producţie sunt subordonate celor 
politice, morale şi speculative. Acestei ierarhii a funcțiilor îi cores-— 
punde aceia a claselor sociale care le exercită: clasa meseria- 
şilor, negustorilor, lucrătorilor, clasa răsboinicilor, nobililor, înțelep- 
ților etc. | 

Pe scurt afirmarea că nu toate activităţile sunt echivalente, 
că există o muncă nobilă, aceia a spiritului şi o muncă degradantă, 
munca manuală. 

Astfel, în antica cetate greacă, artele mecanice şi industriale, 
care deformează corpul şi aservesc sufletul sunt exercitate de sclavi. 
Altele sunt preocupările omului liber — ale adevăratului cetățean: 
el trebuie să-şi cultive spiritul, să-şi desvolte sentimentele generoase 
pentru a putea fi astfel în stare să-și îndeplinească sarcinile de 
conducător, îndrumător sau apărător al cetăţii. In majoritatea cetă- 
ților aristocratice era incompatibilitate definitivă între calitatea de 
cetățean şi exercitarea unei profesii manuale, iar în Teba negustorii 
nu puteau primi o funcție publică de cât 10 ani după părâsirea 
afacerilor. 

Primatul spiritualului la Romani, în epocele lor de grandoare, 
este indiscutabil: „câștigul oricărui meseriaş nu e curat, iar dintr”o- 
prăvălie nu poate eşi nimic onorabil“ spune Cicero in „De officiis“, 

Organizaţia socială a evului mediu este vădit aristocratică; 
ea este alcătuită astfel ca să dea posibilitate unor clase privilegiate 
să trăiască fără nici un fel de preocupare materială. Cultura şi 
înobilarea spiritului prin filosofie şi artă, purificarea sufletului prin 
rugăciune şi penitenţă, lupta cu sabia pentru apărarea creştinătăţii 
— iată idealurile acestei epoci. 

Aceiaşi întâietate este acordată spiritualului în epoca Renaș- 
terii, care sub raportul material este început de eră. Suntem în 
timpul marilor descoperiri, a apariţiei capitalului sub formă de 
bănci şi credit, schimbului intens de mărfuri între cetăți; epoca 
unei vădite şi generale prosperități materiale, care cinsteşte şi în- 
țelege totuși pe un Leonardo da Vinci și întreaga pleiadă de artiști 
ce-i urmează. 

Este evident că lumea modernă opune acestor supreme virtuți 
ale civilizaţiei calitative o nouă tablă de valori. De aceea este ne- 
cesar să stăruim asupra cauzelor care au favorizat transformarea 
vechii mentalități într'una cu toiul deosebită, ba chiar opusă. 


OBCU CLUJ 


— 101 — 


„„„„.De sigur că nu vom încerca să enumărăm aci toate cauzele, 
— procedeu cel mai adesea simplist — întrucât categoria feno- 
menelor de natura celor studiate în prezenta lucrare nu se pretează 
la o riguroasă legătură matematică între funcție (efect) şi — cel 
mai ades — enormul număr de variabile (cauze); în plus, în grupul 
acestor fenomene este o atât de intimă intrepătrundere între efect 
şi cauză, încât o discriminare efectivă a acestui raport este adesea 
imposibilă. 

* 

....Din totalitatea influențelor, cari au contribuit la formarea unei 
noui mentalități, socotim ca precumpănitoare aceea a științelor po- 
zilive și a eticei protestante, în forma ei calvină-puritană. 

Aceste două influențe, lucrând în domenii deosebite, una în 
acel al inteligențţii şi al realizărilor materiale iar cealaltă în domeniul 
sufletului vor reuşi, printrun proces ce va fi urmărit în rândurile 
de mai jos, să alcătuiască omului modern o nouă structură spirituală. 

* 


.... Din imemorialele timpuri ale copilăriei sale și până în 
zilele noastre, omenirea n'a încetat o clipă să se întrebe asupra 
rostului său în univers. Răspunsul ce ea va da acestei întrebări 
este cheia care explică o epocă, justifică o civilizaţie. Acest răspuns 
implică în acelaşi timp soluții unor probleme strict conexe de 
prima: aceea a originii vieţii, a justificării cosmosului etc. 

Civilizația greco-romană a dat acestor adânci probleme me- 
tafizice o soluţie estetică: sistemele ei cosmologice sunt capodopere 
de construcţii logice, clare, distincte. Zeii ei sunt exemplare de 
desăvârşită armonie şi frumuseţe. 

Civilizația evului mediu adoptă ca indreptar de viață soluția 
creștină. Viaţa de aci nu poate fi înțeleasă de cât ca o pregătire 
pentru cealaltă, vecinică şi plină de beatitudine. 

Științele pozitive, al căror avânt caracterizează epoca modernă, 
dau o nouă orientare spiritului omenesc. Problema turburătoare a 
lucrului în sine, a esenței, a cauzelor finale este socotită ca inso- 
lubilă. „Postulatul agnostic Kantian, lasă câmp liber de cercetare 
numai în categoria fenomenelor supuse empirismului şi metodei 
inductive : «imensul domeniu al concretului şi utilului“.!) 


) H. Massis: Defense de /occident. 

Știința se va ocupa de raporturile, de legile cari comandă 
fenomenele; găsirea acestor raporturi este de domeniul exclusiv al 
rațiunii. Spiritul pozitivist îşi interzice orice transcedenţă, orice 
afirmare. dincolo de ielația cauză-efect exprimată printr'o lege. 
Scientismul devine formulă curentă: întreaga lume sensibilă, lumea 
materială în care se poate măsura, număra şi cântări devine obiect 
al ştiinții. Menținută strict în acest domeniu ştiinţa poate prevede 
mersul fenomenelor şi determină desfăşurarea lor așa ca să poată 
fi utilizate; rezultatele investigaţiei ştiinţifice devin bunuri comune. 
Omul începe a-şi înălța capul căci el poate, așa dar, să modifice 
mersul lucrurilor, poate să stăpânească natura. Pretutindeni lumina inte- 
ligenţei și pătrunderea rațiunii fac să dispară misterul şi necunos- 
cutul. Frumoasele mituri religioase, sacrele legende devin obiect 
de atentă cercetare; sfârşită epoca religiosităţii naive şi liniştitoare.... 

Mentalitatea ştiinţifică pozitivistă şi deterministă, altoită pe o 
etică nouă de care vom vorbi mai jos face posibilă apariţia acelei 
minuni a timpurilor nouă care este technica modernă. 

Etica de care am pomenit este isvorâtă din ramura calvină 
şi puritană a reformei lui Luther. Protestantismul — cum îl indică 
şi numele — a însemnat revolta contra autorităţii bisericii catolice, 
depositara tradiției consemnată în dogmele şi scrierile doctorilor 
bisericii creştine. 

„Protestantismul substitue autorităţii calificate a interpreta. 
legitim tradiția religioasă a occidentului, liberul! examen, adică in- 
terpretarea lăsată la arbitrarul frecăruia..... „şi fondată numai pe 
exercițiul rațiunii umane; rezultatul a fost dispersiunea întrun 
număr din ce în ce mai mare al sectelor, cari nu reprezentau, 
fiecare, de cât opinia particulară a unui anumit număr de indivizi. 
Cum, în aceste condiţii nu mai era posibilă o înțelegere asupra 
doctrinei, aceasta trecu pe al doilea plan iar primul loc îl ocupă 
jatura secundară a religiei, morala; de aci şi moralismul aşa de 
precumpănitor în protestantismul actual“.!) 

Să cercetăm ceva mai pe larg această latură secundară a protes- 
tantismului, pentru a vedea cum se stabileşte filiația: etică puritană 
— virtute burgheză — mentalitate capitalistă. 

Toată etica puritană este în strânsă legătură cu doctrina pre- 
destinaţiei și păcatului original. Calvinismul învață că mântuirea 


') R. Guenon: La crise du monde moderne. 

omului nu se obține cu slujbe religioase, cu Sf-ta Cuminecătură, 
cu rugăciune și ascetism. 

Viaţa sterilă a clericului şi a călugărului în marginea celei 
laice este o absurditate. 

„Toate profesiunile legitime sunt egale în fața lui D-zeu; 
viața laicului nu este întru nimic inferioară aceleia a clericului. 
Munca productivă a meseriaşului are o mai mare valoare de cât 
trândăvia călugărului, care din egoism se sustrage datoriilor de 
solidaritate cu omenirea. Pentru a câştiga grația Divină achită-te 
conştiincios de zilnica datorie profesională“.!) 

Pe când catolicismul distinge spiritualul de temporal, lutera- 
nismul politicul de religie, Calvin sanctifică toate formele de acti- 
vitate omenească, exaltează viața practică, făcând să înceteze du- 
rerosul divorț dintre viaţa laică și cea religioasă, dintre interesele 
temporale și cele spirituale. 

Această doctrină însemnează o nouă perspectivă de viaţă 
pentru popoarele cuprinse în sfera de influenţă a protestantismului. 
lată un bun resumat al eticei puritane în tratatul lui Isaac Barrow 
(Of industry) în care cetim: „Trebuie să fim muncitori (industrious) 
fiind că nimănui nu-i e permis să lenevească în timp ce toate 
creaturile muncesc și asudă și fiind că toate darurile venindu-ne 
dela D-zeu, avem datoria să ni le perfecționăm prin muncă, spre 
gioria Sa. Toate facultăţile sufletului nostru trebuesc supuse unor 
reguli şi legi severe, toate mişcările interioare, toate acțiunile ex- 
terioare; să ne stăpânim inclinările, să ne înfrânăm şi dominăm 
pasiunile; să ferim sufletul nostru de gânduri deșarte și pofte 
zadarnice; să nu lăsăm frâu liber gurii; nici la dreapta nici la 
stânga, ci drept înainte să ne fie calea“.?) 

Pe scurt eliminarea oricărei activități fără scop, a oricărui 
act spontan dictat de vre-o impulsie naturală. 

Semnul graţiei divine, al binecuvântării muncii noastre, îl 
constitue rezultatul ei favorabil, succesul; orice activitate încoronată 
de succes este un imn gloriei lui D-zeu. Un pasagiu dintr'o pre- 
dică a fondatorului methodismului John Wesley sună astfel: „Religia 
dă naștere, în mod necesar, zelului la muncă și la cumpătare, iar 
aceste virtuți nu pot produce de cât bogăţia. Avem deci datoria 


1) L. Rougier: op. citat, 
2) W. Sombart: Le Bourgeois. 

să îndemnăm pe adevăratul creştin să câştige şi să economisească 
ori de câte ori și tot ceeace poate, deci să se îmbogăţească“. 

lată, în adevăr, o iormă cu totul nouă a spiritului religios 
modern ! Dacă ţinem seamă că el stăpâneşte în nordul Europei, 
în Anglia şi mai ales în Statele-Unite ale Americei este imposibil 
să nu legăm vizibila prosperitate materială. a popoarelor feăpealive 
cu spiritul acestei forme a protestantismului. 

Etica puritană conţine în germen toate însuşirile spiritului 
burghez; controlul metodic al conduitei, raţionalizarea complectă a 
existenţei şi orientarea sa întrun sens cu desăvârşire utilitarist, 
moderație în satisfacerea dorințelor şi „suprimarea aproape com- 
plectă a trebuințelor artistice de grandoare sensibilă şi de magni- 
ficență“ (Sombart). In privința aceasta contrastul este desăvârşit 
între mărețul Dom gotic catolic, plin de picturi, statui şi vitra- 
liuri şi între bisericile puritane severe, reci și lipsite de orice 
ornament. 

Virtutea burgheză nu are un mai tipic reprezentant, care să 
li tost mai des citat şi dat ca pildă, a cărui viaţă să fi constituit 
pentru vre-un număr mai mare de oameni un ideal, ca Americanul 
puritan Benjamin Franklin. 

Virtuţile cardinale pe care el le predică, întreaga sa înțelep- 
ciune, se rezumă în faimosul „Time is Monney“. 

Învățătura acestui nou: apostol este o adevărată prefață la 
viitoarea evanghelie a capitalismului modern. 

In una din magistralele lucrări ale lui Sombart asupra capi- 
talismului (Les Juiis et la vie 6conomique) se arată însemnatul 
aport al Evreilor la formarea mentalităţii capitaliste moderne. E] 
observă cu această ocazie că etica puritană echivalează cu triumtul 
spiritului evreesc, dovedindu-și afirmaţia cu sprijinul unui enorm 
material documentar. 

Vom pomeni un singur punct în care asemănarea dintre re- 
ligiositatea puritană şi cea ebraică este desăvârşită: concepţia, cu 
totul comercială, a relaţiilor dintre om şi D-zeu. Pentru talmudist 
morala constă în observarea materială, a celor 600 prescripţii scoase 
din Thora: sub ochii lui Iehova stă deschis pentru fiecare un cont 
în care acțiunile bune se înscriu la activ iar cele rele la pasiv. 
Mântuirea sau condamnarea vecinică rezultă matematic din soldul 
contului... 

Şi pentru puritan aceiaşi concepție a contabilizării acţiunilor 
bune şi rele, „ceeace dă sanctificării vieţii caracterul unei afaceți 
comerciale“ (Weber). 

Franklin judeca progresul său sufletesc după numărul cruciu- 
lițelor, trase în ziua respectivă, într'unul din pătrățelele celor 13 
coloane verticale ale virtuților înscrise întrun carnet.... 

...„ Inteligența, strict ţinută a se aplica numai asupra lumii 
materiale, pusă în slujba unei religioase dorințe de muncă și pro- 
ducţie, iată aluatul sufletesc al omului timpurilor nouă. Acest om 
este mai presus de toate un „Homo economicus“. Mentalitatea sa 
capitalistă rezultă din fuziunea intimă a spiritului de intreprindere 
şi a spiritului technic. 


E” 


„..„In ultimă analiză conducătorul de mari intreprinderi mo- 
derne urmăreşte prosperitatea cât mai largă a afacerilor şi un câştig 
cât mai ridicat; aceste două tendințe sunt strâns implicate una 
întralta fiindcă dorința de prosperitate aduce obligaţia de a ur- 
mări câștigul. Dar — şi aceasta-i fundamental — în condiţiile eco- 
nomiei moderne este imposibil să se fixeze o limită naturală pros- 
perității unei afaceri, precum şi o margine câştigului. 

„In regimul capitalist nu există beneficiu ori cât de mare ar 
fi, dincolo de care să nu se intrevadă alte posibilități de câştig 
mai mare și aşa mai departe, la infinit. Şi când desvoltarea şi ex- 
tinderea unei afaceri au atins un grad peste care nu se mai poate 
intrevede o creştere a prosperității sale, legătura strânsă care există 
între diferitele ramuri ale economiei contemporane permit antrepre- 
norului modern a suplini acestei stagnări a prosperității unei afaceri, 
adăugându-i altele. Aşa ne explicăm tendința marilor căpitani de 
industrie ai vremurilor noastre, nu numai de a extinde nemăsurat 
întreprinderile lor dar şi de a întemeia necontenit altele legându-le, 
“mai mult sau mai puţin strâns, de prima“.!) 

Avem aci explicaţia formării marilor trusturi europene sau 
americane (Strussberg, Stiness, A. E. G., Rockefeller etc.). 

O altă trăsătură a omului economic modern este amploarea 
aşa zicând nelimitată, a activităţii sale. Această activitate ne mai 
fiind incadrată de limitele naturale de altădată, (satisfacerea tre- 


1) W. Sombart; op citat. 

buințelor unui om sau unei familii, sau producerea unei cantități 
determinate de bunuri necesare traiului de toate zilele) devine con- 
tinuă şi nemărginită. 

Cheltuiala de energie necesară acestei activități este dusă până 
la marginile posibilităților omeneşti. De dimineață până seara 
toate clipitele timpului său sunt consacrate muncii, toate forţele 
sale sunt tensionate la extrem. „Bussinessman“-ul modern, con- 
damnat voluntar la o activitate și agitație vecină cu desechilibrul, 
nu mai poate practica acel „indulgere genio“ atât de scump inimii 
lui Horatius. Această supra activitate — al cărei tip perfect „stan- 


dard“ îl întrupează, se înțelege, — Americanul — epuizează corpul 
şi veștejeşte sufletul; crerul nu cunoaşte alte asociaţii de cât mașini, 
aparate, cifre, cai — vapori, cote, procente etc. 


O viaţă petrecută în convorbiri telefonice, cari anunță lovituri 
de bursă, între tictacurile aparatului Morse sau țăcănitul mașinilor 
de scris, se înțelege că se destăşură după o tablă de valori cu 
totul nouă. 

....Technica zilelor noastre, produs al ştiinţei, a adăugat noui 
note cari întregesc fizionomia sufletească a omului modern. 

Ea ne-a deschis orizoniuri necunoscute, crezute inaccesibile; 
decând a reuşit să utilizeze energiile închise în sânul pământului, 
să-şi realizeze scopurile cu ajutorul forțelor mecanice, se poate 
afirma că posibilităţile sale sunt infinite şi ca atare este posibilă 
extinderea la infinit şi a puterii noastre. Miracolele săvârşite de 
technică au ajutat şi legitimat acea aspirație către infinit pe care 
am văzut-o ca însuşire a spiritului de intreprindere contimporan. 

Spuneam, în cursul acestui studiu, că în toate timpurile şi 
sub diferite forme sufletul omenesc a simţit nevoia evaziunii din 
actual, căutând să-și răspundă întrebărilor cu caracter finalist; să 
nu fie oare acea aspirație către nelimitat a spiritului de intreprin- 
dere modern ca şi nemărginita sete de înfăptuire a technicei con- 
timporane, un aspect adecvat al acestei vecinice tendințe a sufle- 
tului, căruia i s'a interzis infinitul religios, şi care doreşte eliberarea 
din strânsa armătură mecanică şi materială a civilizației noastre? 

„.„. Elementele care intră în alcătuirea valorilor acestei civili- 
zații sunt numeroase; vom desprinde pe cele mai caracteristice, 

Aprecierea cantitativă. Aceasta este, desigur, trăsătura cea mai 
isbitoare a mentalităţii moderne. Admiraţia noastră o acordăm mai 

ales mărimii care se lasă măsurată şi cântărită, oricare i-ar fi na- 
tura ei; admirăm numărul care măsoară, nu obiectul în sine. Averea 
lui Rockefeller, înălțimea unui „zgârie-nori“, cifra populației unui 
oraş, dimensiunile unui trans-atlantic, numărul sinuciderilor la 
Berlin etc. etc.; dar mai ales ne impresionează o sumă enormă 
de bani. 

O consecință a acestei inclinaţii moderne este cultul succe- 
sului; a avea succes însemnează a întrece pe altul, a fi mai mult 
ca el, a avea o activitate mai întinsă, a produce, a poseda mai 
mult, a fi cu un cuvânt mai mare. lată cum aprecierea cantitativă 
ne face să confundăm superioritatea interioară cu cea exterioară; 
de aci până la admirația exclusivă a bogăției nu e decât un pas, 
căci ea poate procura majoritatea celorlalte forme de „superiori- 
tate“ exterioară. Aceiaşi inclinaţie a spirirului nostru expiică pa- 
siunea modernă pentru sport, care nu e decât întrecerea cantitativă 
în efectuarea unor exerciţii. 

Viteza, rapiditatea, recordul, este o valoare, în multe privinţe 
înrudită cu prima căci se reduce la o măsură a timpului. 

Viteza este copilul maşinei şi al technicei moderne, care ne-a 
dat posibilitatea să străbatem spaţiu! cu iuţeli de bolid; ea este to- 
xicul sufletului contimporan, o novă față a acelei încercări de eva- 
dare din materie şi actual de care am vorbit mai sus. 

Viteza este» „unul din aspectele acelei frici de moarte, eroare 
materialistă a lumii occidentale, prin care ea ar putea să piară; în 
timp ce medicii vor să prelungească viața, oamenii o doresc cât 
mai largă, cât mai material cuprinzătoare: a trăi repede înseamnă 
a trăi de mai multe ori. Cu maşina mea, în timpul verii, am. acum 
patru vacanțe în patru colțuri fermecătoare ale continentului, în 
locul singurei şi costisitoarei vacanțe de altădată, cu trăsurile, cu 
bagagele şi cu servitorii ei plictisitori“.1) 

Viteza este vădit anti-tradiţionalistă, anti-aristocratică; se spune 
că bătrânul Franz losif nu a pus piciorul întrun automobil; in- 
trările triumfale ale monarhilor se fac şi azi în echipagii trase 
de cai. 

Ritmul frenetic al activităţii contimporane este în continuă 
luptă cu încetineala maiestoasă a fenomenelor biologice cari co- 


:) Paul Morand: De la vitesse. 

mandă viața; natura își construeşte lent făpturile sale. „Frumuseţea 
germinaţiei şi creşterea firească nu o apreciem decât pe pânza ci- 
nematografului într'un ritm accelerat şi nenatural, care ne satisface“.!) 

Nepotrivirea dintre ritmul impus de technică şi posibilitățile 
percepţiei noastre, neputința creerului de a se adapta şi a prelucra 
enormul număr de senzații procurate de acest ritm, nasc o depri- 
mare sufletească uşor de descoperit la reprezentanții tipici ai men- 
talității cantitative contimporane. Ş'atunci, viteza mai poale fi so- 
cotită şi ca o fugă a omului de propriul său suflet care i-ar pune 
vecinic aceleași dureroase probleme la care el nu poate răspunde. 
„De aceea mișcarea şi variația sunt căutate numai pentru ele înşile 
„..„.0 adevărată tendință către instantaneu având ca limită o stare 
de pur desechilibru“.2) 

Noutatea, ineditul, lucrul ne mai văzut este încă o pasiune 
a lumii moderne. În această privință ziarul contimporan este o su- 
ficientă probă. 

In fine sentimentul de putere poate fi considerat ca un alt 
atribut al spiritului zilelor noastre. Acest sentiment, atât de natural 
pentru cel care posedă efectiv puterea, este desigur semnul slă- 
biciunii sufleteşti a contemporanilor noştri. EI este prileţuit fie de 
bogăția pecuniară, tie de înfăptuirile tehnice. De aceea massele 
admiră în general, pe milionar şi inventator. 

..„.. Civilizaţia cantitativă cu structură pur economică își trage 
puterile de viață din credința că progresul e legea generală a 
omenirii. Teoriile moderne asupra progresului îşi au originea în 
epoca Renașterii. In urma invențiilor şi descoperirilor de tot soiul 
în domeniul material, cari abundă începând cu secolul XVI, se 
afirmă din ce în ce mai hotărât credința întrun viitor strălucit al 
omenirii. Dar adevărata metafizică a progresului natural, rezultat 
normal al naturii lucrurilor, ma fost elaborată decât în secolul 
XVIII. Hume, Condorcet, Diderot sunt principalii făuritori ai ei; 
la sfârşitul acestui secol întreaga filosofie o constitue numai filo- 
sofia progresului. 

Optimismul progresist devine filosofia curentă a burghezimii şi a 
omului economic modern, filosofie pe placul maselor, mai ales. 


1) P. Morand: op. citat. 
2) R. Guenon: op. citat. 

Cu începutul secolului XX această metafizică „Iluzie prostesc 
optimistă şi ştiințificeşte falsă, a progresului indefinit al umani- 
tății.“1) este atacată din toate părţile. Georges Sorel îşi intitulează 
chiar una din cărţile sale „Les illusions du progres.“ 

„Calitățile lucrurilor, de exemplu frumuseţea şi bunătatea, 
nu sunt susceptibile de măsuri precise, deci cu atât mai mult de 
comparații sigure. Dar progresul presupune in mod necesar un. 
plus sau un minus“*) 

Așa dar in domeniul calitativului e imposibil a afirma pro- 
gresul; el aparține aceluia al cantității. Toată opera tehnicei mo- 
derne este un şir nesfârşit de realizări în progres vădit sub ra- 
portul cantitativ: „Nu știm dacă filosofia lui Kant constitue un 
progres față de a lui Platon sau teoriile lui Bentham față de ale 
lui Budha, dar fără îndoială că maşina cu aburi model 1913 este 
în progres față de aceea lui Watt“5) 

E 


„„„. Deoarece în afară de actele -eroice sau religioase, omul, 
în general, urmăreşte fericirea și evitarea mizeriei,iată-ne, la capă- 
tul acestei expuneri, aduşi să ne întrebăm cari sunt meritele și 
avantagele, care desavantagiile acestei noi forme de civilizație ome- 
nească. Punând problema fundamentală a acestei civilizații abor- 
dăm astfel filosofia fericirii omului modern. 

Prin exploatarea metodică a resurselor naturale această civi- 
lizaţie a dat posibilitatea unei vieţi decente, unei bune-stări din ce 
în ce mai vizibile la un număr de oameni necunoscut în vechime; 
civilizația modernă este civilizația maselor în opoziţie cu aceea: a 
antichității care este o civilizație a elitelor. Postulând principiul 
epalei îndreptățiri a fiecărui om la foloasele muncii sale, ea a 
realizat o justiție socială desăvârșit superioară aceleia a lumei 
vechi. 

Aceste avantagii sunt puse însă în cumpănă de grave incon- 
veniente : 

Inclinarea către o noțiune din ce în ce mai materialistă a 
fericirii; bună-stare constând numai din anumite înlesniri de viață 


') Lucien Romier: Explications de notre temps. 
2) E Duprâel: Deux essais sur le progres. 
3) W. Sombat: op. citat. 


OBCU CLUJ 


RE 8 


ce rezultă din progresul tehnic (lumină electrică, maşină, cinema 
etc.) Această bună-stare nu este nici ea măcar desăvârşită, întru- 
cât civilizația modernă multiplică la nesfârşit nevoile noastre arti- 
ficiale. 

„Fericirea care înglobează numai satisfacţiile fizice şi plăce- 
rile materiale duce la desamăgire; fiindcă satisfacerea materială 
corespunde ufiei nevoi împlinite sau unei lipse suprimate, mai de 
grabă decât unei reale ameliorări a individului. Ea suprimă efortul, 
foamea, pentru un moment dorința, dar nu înbogățeşte sau fruc- 
tifică în sensul pozitiv pe om; din contră îl slăbeşte. De aci re- 
zultă plictiseala groaznică şi acel desechilibru, vecin cu nebunia, 
care se observă la oamenii copleşiți de avere, dar lipsiți de o 
armătură intelectuală sau morală.“!) 


„„In preajma răsboiului încheiat în 1918 a înflorit, cam pe 
tot cuprinsul Europei occidentale, o foarte interesantă literatură a 
crizei civilizaţiei şi sufletului modern. In fruntea curentului care 
dorește revizuirea tablei de valori contimporane trebue să aşezăm, 
se înțelege, ca pe aceia a unui precursor, Hlosolla anti-intelectua- 
listă a lui Bergson. 

Reacţia contra inteligenţii — ca formă superioară de cunoa- 
ştere a lumii — se continuă cu Spengler, Kaiserling, Tagore şi 
alți gânditori mai mărunți. 

Termenii problemei sunt: Intuiţie şi Contemplare de o parte, 
Inteligență şi Acţiune de alta. 

Viitorul va decide întrun sens sau altul, sau va găsi poate 
o soluţie, de nimeni bănuită. 


1) L. Romier: Qui sera le maitre? 

Un capitol necunoscut din istoria 
Românilor ardeleni: 


Românii apărători ai Brașovului în războiul 
cu Curuţii (1704—1709) 


de Aurel A. Mureşianu 


Războiul victorios început de împăratul Austriei şi Germaniei 
Leopold I. împotriva Turcilor şi alungarea acestora de sub zidurile 
Vienei, cu ajutorul regelui polon loan Sobieschi, umpluse de nă- 
dejde inimile creştinilor din țările dela Dunăre, din Balcani şi din 
Carpaţi. Vestea înfrângerii treptate a Turcilor şi izgonirii lor de 
pe teritoriul fostului regat al Ungariei, fu primită cu însuflețire nu 
numai în ţările tributare Turciei: Ardealul, Moldova şi Ţara Ro- 
mânească, dar mai cu seamă în ţinuturile de miazăzi ale Ungariei, 
în Banat și în ţările din dreapta Dunării, cari stătuseră atâta timp 
sub stăpânirea directă a pașalelor turceşti. 

Români, Sârbi, Croaţi, Sloveni, Bulgari, Albanezi şi Greci, 
din Ardeal şi până în Macedonia și Ja țărmurii Adriaticei, aștep- 
tau cu nerăbdare momentul, în care să poată prinde armele îm- 
potriva împilătorilor seculari. | 

Intre cei-ce lucraseră de mult pentru eliberarea creştinilor de 
sub stăpânirea otomană, se distinse mai cu seamă nobilul arde- 
jean Gheorghe Brancovici, fost agent al principelui Transilvaniei, 
Mihail Apafi |. la Constantinopol și frate al vestitului vlădică şi 
martir românesc al Ardealului, Sava Brancovici. 

Gheorghe Brancovici sau „Brâncoveanul“, cum se scria el ro- 
mâneşte!), pe care răutatea istoriografiei ungurești n'a pregetat 

') Vezi frumoasa lui dedicație scrisă în anul 1683 pe o evanghelie tri- 
misă bisericei româneşti din Veștem în Ardeal, la N. lorga, Studii și docu- 
mente, vol. XIU, pag. 202. EI singur îşi deduce în scrierile sale originea dela 
un ram al vechilor despoţi ai Serbiei cu acelaşi nume, care s'ar fi așezat de 
mult între Români şi ar fi dat neamului nostru mai mulți preoți şi vlădici de 
valoare. Cu privire la afirmaţiile lui nu există argumente sigure nici pro nici 
contra. Intre*cei-ce contestă această origine este și răposatul istoric maghiar 


Ludovic de Thalioczy (vezi studiul său Az A/-Brankovicsok (Pseudo-Bran- 
covicii), apărut în rev. „Szăzadok“ din 1888), Dar Thaltoczy contestă chiar şi 

să-l transforme întrun „aventurier politic“, lucrase în taină, încă 
în decursul soliei sale la Constantinopol, în interesul pregătirii unei 
mari coaliţii a statelor libere creştinești?), şi a unei răscoale gene- 
rale a creştinilor supuşi ai imperiului turcesc, pentru alungarea de- 
finitivă a Turcilor din Europa. 

Vlădica Sava și fratele său Gheorghe Brâncoveanul călăto- 
riseră încă în anul 1668 la Moscva, ca să implore ajutorul ţarului 
Alexie Mihailovici împotriva Turcilor, cari devastaseră biserica 
românească din Alba-lulia şi alte biserici din Ardeal, şi să ceară 
milostenie pentru reclădirea lor.) 


originea împărătească a Cantacuzinilor, afirmând că „singura dinastie medie- 
vală din peninsula balcanică, care dăinuieşte și astăzi“ este dinastia albaneză 
Tocco, ai cărei descendenţi sunt principii italieni de Achaia, ducii de Pepoli 
etc. (v. Thalioczy, /llyrisch-albanische Forschungen, Miinchen, 1916, vol. 1. 
pag. 79). in lipsă de dovezi sigure cum poate cineva afirma contrarul, având 
în vedere haosul care a urmat după căderea imperiului bizantin sub Turci? 
Brâncovenii deveniseră însă de mult Români. Insuși Gheorghe Şincai numește 
pe Brancovici „diaoș Român“. Sunt cunoscute şi sentimentele româneşti ale 
fratelui său, vlădica Sava, care în marele sobor ţinut în anul 1675 la Alba 
lulia a dispus între altele ca „Popii carii nu să nevoescu cu rumânie, ce tot 
cu sârbie, unii ca aceia și lor facuși de cătră Dumnezeu pedeapsă şi de 
cătră poporani urăciune, și săborului scădere, aceia cu un cuvânt să să oprească 
din popie“. (Cipariu, Acte și Fragmente, Blaj, 1855, p. 149). — De altfel Ro- 
mânii au contribuit cu sângele lor în măsură foarte mare la formarea aristo- 
crației balcanice. Chiar şi elita Serbiei actuale este în parte de origine macedo- 
română, ca și întemeietorul Iugoslaviei, răposatul mare european Pasici. 


>) Inceputul s'a făcut în anul care a urmat eliberării Vienei, consti- 
tuindu-se la 1684, „Sfânta ligă“ împotriva Turcilor dintre Si. imperiu ro- 
man-german, Polonia și republica Veneţiei, alianță care a dus la pacea dela 
Pojarevaţ din 1718, prin care Turcii pierdură toate posesiunile lor din nordul 
Savei și Țara Românească până la Olt. 


3) In scrisoarea lor din 1 lunie 1668 prezentată biroului ambasadorilor 
la Moscova ei ziceau între. altele : „Bucuroşi am face și noi aceea ce e spre 
umilirea "Turcilor, dar fără de ajutorul altor creștini şi monarhi și fără de 
voia și ajutorul lui Dumnezeu nimic nu-i cu putință, căci și noi suntem sub 
picioarele lor... Este în părțile acestea mare mulțime de creștini pravoslavnici ; 
Sârbi, Bulgari, Români, toți aceştia aşteaptă să fie de undeva năvală a creș- 
tinilotr asupra afurisiților de Turci, căci sunt în mare lipsă, năcaz și strâm- 
toare; dacă ar vrea D-zeu, aceștia toți ar fi cu oaste gata“. — Dr. S. Dra- 
gomir, Relațiile bisericii românești cu Rusia în veacul al 17-lea, în Analele 
Acad Rom. Seria II. tom. 34, p. 1184. 

Silit să părăsească Ardealul dinaintea furici calvinizante a lui 
Apafi şi ortacilor săi, cari aruncară în temniță şi pe fratele său, 
vlădica Sava, Gheorghe Brâncoveanul se refugiază la curtea Dom- 
nului "Țării Româneşti, Şerban Cantacuzino, pe care reușește să-l 
câștige pentru planurile sale. 

Şerban-Vodă, care dovedise simpatia sa faţă de cauza creş- 
tinilor şi în decursul asediului Vienei din 1683, încurajat de suc- 
cesele progresive ale oșştirilor coaliate, începu chiar şi tratări se- 
crete cu curțile din Viena şi Moscova, în decursul cărora îi veni 
şi gândul de a se aşeza pe tronul Țarigradului, în timp ce Gheor- 
ghe Brâncoveanul, pe care împăratul Leopold 1 îl făcuse în anul 
1868 şi „conte ereditar“ al „Sf. imperiu roman-german“*), începuse 
deja să se numească în proclamaţiile sale „despot ereditar al 
Serbiei, Bosniei, Miziei, Traciei, Bulgariei şi al Sirmiului“, 

Gheorghe Brâncoveanul adunase în Țara Românească şi o 
oaste de vre-o 30.000 de oameni, compusă în mare parte din 
refugiați de peste Dunăre5). În primăvara anului 1689 el porni cu 
această oştire, cu care tăbărâse în regiunea mănăstirii Tismana, 
cu scopul de a se împreuna cu oastea margravului de Baden, 
victoriosul general împărătesc, care respinse pe Turci peste Dunăre 
și cuceri şi cetățile Niș și Vidin. Șerban-Vodă, confidentul tainic 
al împăratului Leopold |, muri însă în Octomvrie 1688 şi ne- 
potul şi urmaşul său Constantin Brâncoveanul, din ramul din Țara 
Românească al familiei cu acest nume, crezând că e mai bine să 
nu se trice cu Turcii, căzu în disgraţia curții din Viena. Această 
împrejurare discredită în fața imperialilor şi pe Gheorghe Brânco- 
veanul. Aproprierea lui cu o oştire atât de număroasă „sperie““) 


4) Același titlu îl acordase împăratul Leopold şi lui Şerban-Vodă. — v. 
A. D. Xenopol, Istoria Românilor, ed. 1891, val. 1V. p. 265, şi scrisoarea de 
mulțumită a lui Șerban-Vodă adresată în anul 1687 împăratului Leopoid la 
Viena în Ducurmentele Harmuzachi, vol. V. 1; p. 135. 


5) Numărul acesta este confirmat şi prin Dimitrie Cantemir, care ne 
spune că „Șerban-Vodă a recrutat o armată de 24.000 de oameni, compusă 
în parte din Sârbi, Sloveni şi Croaţi“ și „a turnat pentru artilerie treizeci şi 
opt de tunuri“, Această armată, scrie Cantemir, „destinată de a elibera cu 
totul Europa de tirănia Turcilor, a căror putere scăzuse deja prin victoriile 
continue ale Nemţilor.... el o ținea ascunsă prin păduri şi munţi“. — Cantemir. 
Istoria imperţului otoman, ed. Acad. Române, partea II, p. 506. 


6): „Georg Brankovich der Despot der lilyrier und Raizen, kam 1689 
mit 30.000 Mann zum Markgrafen von Baden. Dieser, der kaum so viele 

întratâta pe margravul de Baden, încât acesta temându-se de 
0 cursă, îl prinse şi-l trimise legat împăratului la Viena. Aici 
fu aruncat, fără vină, în închisoare, din care nu mai scăpă până 
la moartea lui întâmplată în anul 1711, încheiând încă o nouă 
verigă la lungul lanț de mucenicie a neamului întărit şi oțelit şi 
mai mult prin jertfa eroică a fratelui său. 

Căpitanii oștirii adunate de Gheorghe Brâncoveanul cu spri- 
jinul lui Şerban-Vodă se împăcară însă cu comandanții „cătanelor“ 
împărăteşti ; ei fură primiţi sub scutul împăratului și împărțiți şi 
ataşaţi sub numele de „Raţi“ — al cărui înțeles vom căuta să-l 
explicăm în cele următoare — ca trupe de cavalerie uşoară pe 
lângă regimentele lor. Aceşti „Rai“ sau „Răuţi“, cum îi mai numea 
poporul nostru, în rândurile cărora intrară o mulţime de Români, 
din Banat, din Țara Românească și din Ardeal, au luat parte în- 
semnată nu numai în luptele împotriva Turcilor, ci şi în îndelun- 
gatul şi sângerosul război din Ungaria şi Ardeal dintre anii 1703 
—1711, împotriva zecilor de mii de „Curuţi“ ai vestitului preten- 
dent la coroana Ungariei, Francisc Rakoczy II. 

Aşa s'a început la sfârşitul veacului al 18-lea, la stăruința 
celor doi frați Brâncoveni şi ai soţilor lor de cugete și idei, apă- 
rători ai Românilor ardeleni împotriva încălcărilor tiranice ale Un- 
gurilor, opera de redeşteptare națională a popoarelor creştine de 
sub stăpânirea turcească, care a avut o repercusiune atât de pu- 
ternică şi asupra neamului nostru românesc, inaugurând, la înce- 
putul veacului următor, era luptelor sale pentru independența po- 
litică şi națională. 

Am socotit de foarte necesară această întroducere, pentru-ca 
să pricepem mai bine mărețul epizod de vitejie al Românilor din 
sud-estul Ardealului, de urma căruia am reușit să dăm pătrunzând 
ascunzișurile uitate ale întunecatului codru al istoriei noastre. 


E 
Printre documentele găsite de noi în anii din urmă este şi 
copia originalului nemţesc al jalbei adresate în anul 1737 de cătră 


Leute in seinem Heere hatte, und vom dem Vertrage des Brankovich mit dem 
Kaiser nichts wusste, erschrack, und sandte den Brankovich, um sich seiner zu 
versichern gefangen nach Wien“ — Gebhardi, Geschichte des Reichs Hungaria, 
Leipzig 1780, partea II, pag. 65. 

Românii braşoveni împăratului Carol VI la Viena. Această jalbă, 
despre care am mai vorbit şi cu alt prilej, conţine şi următorul 
important pasaj : 

„Până în clipa de acum noi am păstrat față de Măria Ta 
împărătească, prea îndurate Doamne, cea mai supusă şi neschim- 
bată credinţă și suntem gata de a jertfi spe acest scop şi de aci 
încolo ca şi mai 'nainte trupurile, viața şi averea noastră. Precum 
Sau purtat şi părinţii şi moşii noștri în timpul deselor năvăliri ale 
Turcilor şi Tătarilor, așa ne-am purtat și noi mai cu seamă în de- 
cursul îndelungatei răzvrătiri și a primejdioaselor revoluții racoțiene, 
în decursul cărora, din cauza atacurilor continue, orașul Brașov a 
fost în cea mai mare primejdie, căci fără a ne lăuda cu o glorie 
deșartă, noi ne-am apărat cu alâta vitejie şi ne-am luptat atât de 
cavalerește pentru patrie, în cât ne-am păstrat în totdeauna pozițiu- 
nea, am format un zid de apărare pentru întreg Ardealul, şi 
am apărat orașul Braşov, după cum dovedește însuși atestatul Ma- 
gistratului Brașovului cu data de 15 lunie 1724"), de jaf şi cutropire. 
In timpul acesta însă am şi suferit foarte mult, căci mulţi dintre 
ai noştri au ajuns în robie grea, mulţi şi-au perdut viaţa prea de tim- 
puriu, iar alţii sunt nevoiți să ducă și astăzi o viață mizerabilă, 
schilozi şi cu membrele zdrobite şi pline de răni“. 

Asupra acestei fapte vitejeşti a Românilor din Brașov şi Ţara 
Bârsei izvoarele noastre istorice nu aruncau până acum aproape 
nici o lumină. Confuzia era şi mai mare întrucât şi puţinele date 
istorice păstrate înglobaseră pe Români sub ciudata poreclă de 
„Raţi“, pe care Ungurii o dădeau de obicei Sârbilor şi care ajunse 
în această epocă să însemneze miliția voluntară călăreaţă, formată 
din Slavi și din Români. 

De o urmă aproape cu totul ștearsă a rolului de atunci al 
Românilor dăduse istoricul Gheorghe Barițiu, în analiza valoroa- 
sei cronici a fruntașului săcui Cserei, care se refugiase cu mai 
mulți nobili ardeleni partizani ai împăratului la Braşov. Cserei scrie 
întrun loc al cronicei sale următoarele: „De multeori priveam de 
pe coasta Cetăţuiei cum Compania liberă (Frei compania), formată 
din vre-o 50—60 de bădărani de Saşi şi alți câțiva Români de 

“ 


7) Acest atestat fu alăturat petițiunei şi trimis cu mai multe alte docu- 
mente împăratului. 

nimic numiţi Raţi (valami rosz olâhokbâl râcz nevezete alatt) punea 
pe fugă pe câmpia Bârsei câte opt nouă sute de Curuţi. Ne era 
rușine mai ales de Sașii din Braşov, că aceştia (Curuţii) erau aşa. 
oameni de nimic“. i 

Barițiu, neavând cunoştinţă despre înființarea în anul 1704 
a unei „Companii libere“ a locuitorilor Brașovului, Saşi şi Ro- 
mâni şi interpretând rău o greşală de tipar a ediției cronicei lui 
Cserei, traduse cuvântul Freucompania cu cuvintele „Compania 
lui Fren“. Comentând acest pasaj Barițiu scrie între altele: „Precum 
în toate celelalte guere (războaie) esterne şi interne, aşa şi în 
guera civilă dintre anii 1703 și 1711 Românii atât cei din Tran- 
silvania, cât şi cei din Banat și Ungaria luaseră parte considera- 
bilă în o formă sau alta. Dintre istoriografii maghiari moderni 
sunt unii, cari convinşi din documentele autentice recunosc pe faţă 
participarea multor mii de Români cu armele în ucea gueră. Se ştie 
şi atâta, că unii Românii se bătea în partea Lobonţilor (Imperia- 
lilor — nota aut.), iară alţii a Curuţilor, unii pentru casa Habs- 
burg, alții pentru Rak6czy.... Insă cum vine, că și trupele românești 
din Transilvania. care se bătea sub comanda nemfească trec mai 
totdeauna sub nume de Sârbi (Raţi — nota aut.) ? Am pricepe lucrul, 
deacă aşa ceva s'ar fi întâmplat la Bănăţeni, unde tocmai în acele 
timpuri veniseră Slavi mulți scăpați din Turcia pe pământul ocupat 
de Austriaci dela Turci... In Banat a fost mai ușor a ascunde pe 
Români sub nume sârbesc; dară în Transilvania? Istoria va răs-: 
punde şi la această întrebare“8). 

Ascunderea unui popor sub numele altuia nu mai este astăzi 
pentru istoricul român o noutate. Mai cu seamă în vremile mai 
vechi numele de popoare nu exprimau atât de precis noţiunea 
etnică ca în ziua de astăzi, ci erau de multe ori mai mult o ex- 
presie geografică. Un exemplu eclatant îl găsim la cronicarii bi- 
zantini din epoca dinastiei românești a Asanilor, dintre cari unii 
ca Nichita Choniates ne descriu cu deamănuntul rolul important 
al Românilor în prima perioadă a imperiului româno-bulgar, pe 
când alții ascund pe Români cu totul sub numele de Bulgari sau Sârbi. 
Un alt exemplu similar îl găsim în numirea de Greci dată mai 


8) Gh. Barițiu, Din cronica lui Mihail Csere:, 1661—1711, în revista 
„Transilvania“, an. HI, 1869, p. 249. 

ales în Ardeal Românilor originari din dreapta Dunării şi chiar şi 
celor autohtoni, cari se îndeletniceau cu negoțul”), Şi să mai 
amintim de faptele măreţe ale Corvinilor și a altor bărbaţi iluștri 
ai Ungariei de viță românească, săvârşite sub nume ungurești şi 
servind spre gloria poporului descendent al lui Atila şi Arpad? 

Aşa s'a întâmplat, ca şi numele de Raț, care se dădea ia 
început numai provincialilor din Raşca, din Serbia veche numită 
în documentele latineşti Rascia, locuită în vremile vechi şi de Ro- 
mâni, să primească în limba ungurească înțelesul de Slav și Sârb 
peste tot, iar pe timpul împăratului Leopold 1 să servească spre 
numirea miliției naţionale a popoarelor creştine slave şi romanice, 
răsculate împotriva tiranilor lor1%). 

După cum dovedesc însă izvoarele istorice, însuşi Românii 
erâu de cele mai multe ori aceia cari îşi însușiau numele unui 


9) Acest curios fenomen l-a observat Francezul d'Hauterive și în Mol- 
dova. Vorbind despre comerțul acestei țări, autorul importantului memoriu 
asupra Moldovei la 1787 scrie: „Dedicându-se unor meşteşuguri streine ei 
(Moldovenii) devin streini în țara lor și se numesc după numele naţiei ale 
căror mărfuri le vând“: (En prenant des professions âtrangeres ils deviennent 
&trangers dans leurs pays et se disent de la nation dont ils vendent les mar- 
chandises). — Comitele d'Hauterive, Memoriu despre starea Moldovei la 
1787, Bucureşti 1902. 


19) Cea mai mare parte a miliției slavo-româneşti fiind compusă din că- 
Jăreţi, cuvântul Por ajunsese sinonim cu cuvântul de cavalerist sau husar. 
In vechea cronică săsească din Sibiu a lui Irthel, publicată de cunoscutul istoric 
maghiar contele losif Kemeny citim la anul 1704: „Flusarii sau așa numiții 
Paţi (die Hussaren oder sogenannten Ratzen), cari au zăbovit în mijlocul mi- 
liției împărătești etc. etc.“, apoi iarăși la anul 1707, 21 Mai: „Raţii împără- 
feşti sau husarii (die Kaiserlichen Ratzen oder Hussaren) etc.“ (vezi Deutsche 
Fundg-uben zur Geschichte Siebenbiirgens, neue Folge, Kronstadt 1860). — 
O altă cronică săsească din Țara Bârsei face amintire la anul 1717 de „800 
Raţi și 300 dragoni (800 Ratzen sind 300 Dragoner)“, cari au pornit în Mol- 
dova (v. Quellen zur Geschichte der Stadt Kronstadt, vol. VI, Brașov, 1915, 
pag. 366). — lar în raportul din 30 Aprilie 1690 trimis din Viena dogelui 
Veneţiei, vorbindu-se de forțele imperialilor din Ardeal, se spune că „un nu- 
măr destul de însemnat îl formează și Rații și Fusarii, pe cari însă nu se 
obicinueşte aici a se pune temeiu prea mare, fiind o oaste mai puțin pățită 
și foarte nestatornică (In non poco numero poi si calcolano ji PRasciani et 
Ussari, sopra de quali non €& costume qui di far gran fondamento per esser 
militia meno esperta, et molto inconstante).— v. Hurmuzachi, Docurnente, vol 
V, 2, p. 187. 

neam străin.!!) Aşa îşi luară ei și în epoca despre care scriem nu- 
mele de Raţi sau Răuţi, cu care Nemţii și Ungurii numiseră până 
atunci de obicei pe Sârbi. Ne-o spune aceasta lămurit învățatul 
cronicar săsesc al Braşovului, Marcus Fronius. Vorbind despre 
scularea şi înarmarea Românilor la începutul războiului cu Curuţii, 
Fronius scrie în anul 1705, că „Românii prind armele sub numele 
de Raţi.“!?) Originea românească a „Răuţilor“ luptători în regiunea 
Braşovului o dovedesc de altfel şi numele căpitanilor lor, pome- 
niți mai ales în cronicele săsești, precum: Gheorghiță (Ghiurca), 
Popa, Chiru, Dragoş, etc. etc. Un întreg capitol de vitejie au în- 
scris Românii de atunci în istoria Ardealului sub nume străin. 


Inarmarea și luptele Românilor împotriva Curuţilor 
lui Francisc Râkoczy Il. „Compania liberă“ 
și „Răuţii“ români apărători ai Brașovului 


După moartea vitejilor conducători de viţă românească ai 
popoarelor Ungariei, a Corvinilor lancu și Matei, Ungaria n'a 
mai putut rezista mult timp năvalei turceşti. Nu trecură bine 
nici treizeci de ani dela moartea craiului Matei şi Turcii ocu- 
pară deja partea de miază-zi a șesului Ungariei, iar câţi-va ani 
mai târziu ei împlântară semiluna pe zidurile cetății Buda. 

Retrași spre miază-noapte și spre răsărit, Ungurii se con- 
centrară în Ardealul bogat în cetăți și mai ușor de apărat, pe 
care-l transformară în curând întrun principat unguresc. Lip- 
sindu-le însă sprijinul populaţiei fundamentale a țării, a Româ- 
nilor, pe care și-i înstreinară și mai tare prin încercările de 


' Invăţatul cronicar român, stolnicul Constantin Cantacuzino scrie despre 
Ungurii din Ardeal între altele: „Mare parte din boerimea lor încă sunt și 
se trag din Români, ci numai stăpânirea acei ţări și astăzi fiind calvină, şi 
ei slujind la curte s'au calvinit, și așa fot Unguri se chiamă, schimbându-și 
credința şi-au schimbat și numele de Român. — v. Cronica pe scurt a Ro- 
mdânilor. lar Francezul de G&rando, vorbind despre raportul dintre Românii 
și „Grecii“ Braşovului scrie următoarele: „Grecii formează un fel de aris- 
tocraţie ..,. deşi am văzut, că sunt în parte de aceiași origine cu Românii', 
A. de Gerando, Sur les hautes plaines de Transylvanie ; Paris, 1842. 


12) „Rasciorum titulo sumunt arma Valachi“ — Marcus Fronius, 
os, ecclesia, schola ad Brassobi radices,- în „Quellen zur Geschichte der 
Stadt Kronstadt“, Brașov, 1918, vol. VII, p. 334, 

maghiarizare a nobilimei lor, prin asuprirea din ce în ce mai 
mare a iobagilor şi prin crâncenele persecuții religioase, ei tre- 
buiră să închine țara Turcilor. 

Frumoasa înţelegere și alianță dintre principele Sigismund 
Bâthori și marele nostru Mihai, al cărei scop fusese alungarea 
Turcilor din Europa, cu ajutorul şi protecțiunea puternicului îm- 
părat creștinesc din Viena, se prăbușii din cauza trufiei majori- 
tăţii coriteilor maghiari, cari, conduși de vechiul lor instinct de 
rassă, urau pe Români și pe Nemţi mai mult decât pe Turci. 
Veacul al 17-lea îu plin de luptele lor împotriva împăraţilor din 
Viena, în decursul cărora ei chemară în ajutorul lor, nu numai 
odată, chiar și pe Turci. 

Pe când îndrumătorii prevăzători ai neamului românesc 
pregăteau, în înțelegere cu aliații creștini, izgonirea Turcilor din 
Europa ; pe când, învinși, Turcii erau pe cale de a fi aruncați 
în Dunăre, truiașul magnat unguresc și pretendent la tronul Ar- 
dealului și Ungariei, faimosul „rebel“ Emeric Thokoly lupta mai 
departe alături de Turci împotriva creștinilor, reușind a strânge 
în oastea sa, prin presiune asupra voevozilor Munteniei și Mol- 
dovei, și câte-va mii de Români. 

Dar nici înfrângerea definitivă a lui Thokăly, nici marea 
victorie a aliaţilor creștini dela Zenta, nici pacea dela Carlovăţ 
mau putut trezi la realitate pe. fanaticii luptători pentru „inde- 
pendența maghiară.“ Curuţii!?) lui ThOkoly se răsculară din nou, 
punând stăpânire peste mai multe cetăţi și oraşe din nordul 
Ungariei. Ei fură însă respinși și crâncen pedepsiţi. Toate acestea 
nu folosiră însă nimic. O nouă nădejde apăru pe orizontul ma- 
ghiar, tânărul Francisc Râk6czy, descendentul principilor Ardea- 
lului cu acest nume și fiul vitreg al lui Thokoly. Profitând de 
împrejurarea că trupele împărătești erau angajate în războiul 
pentru succesiunea tronului Spaniei, Ungurii încep să se miște 


13) Cuvântul curuf Ungurii l-au luat dela Turci. Curugii se numiau în 
limba turcească ostașii concediați din armata regulată după împlinirea anilor 
de serviciu. Pe infanteriștii imperiali Ungurii îi numiau în batjocură /obonți 
(labancz), probabil dela strigătul „ladet“ (încărcaţi !) al mușchetarilor şi gre- 
nadirilor împărătești cari pușcau în serii şi pe care îl auziau în bătălii. Pe 
Românii şi Slavii miliției voluntare împărătești, Ungurii îi numiau fără deo- 
sebire rafi (râcz), cuvânt cu care ei numiau și pe Sârbi. 

din nou. Încurajat și sprijinit şi cu bani de regele Ludovic XIV, 
pe care oștile lui Marlborough și ale lui Eugen de Savoia îl 
strâmtoraseră rău, Răkczy se pune în fruntea răscoalei și câști- 
gând pe cei mai mulţi dintre magnații și nobilii Ungariei, recu- 
cerește încetul cu încetul aproape toate cetățile din nordul Un- 
gariei și al Ardealului, răsculând și pe Săcui şi ajungând cu 
oștile sale, compuse mai cu seamă din husari, până la porţile 
Vienei, iar în Ardeal până sub zidurile Sibiului şi Brașovului. 

Ocârmuitor al oștirii împărătești din Ardeal era atunci con- 
tele Jean Louis Rabutin de Bussy, viteazul general, care zdro- 
bise la 1697, împreună cu prinţul Eugen de Savoia, armata sul- 
tanului Mustafa II la Zenta. Coboritor dintr'un neam de vechi 
militari francezi, strașnic și iute la mânie, potrivit vremii în care 
trăia, însă fire de latin, care nu vorbia bine decât limba părin- 
ților săi, contele Rabutin privia cu simpatie la încercările Sla-. 
vilor și Românilor de a scăpa de sub îndoitul jug turco-maghiar. 
Ne-o spune aceasta însuși cancelarul de atunci al Transilvaniei 
Nicolae Bethlen, aruncat de Rabutin, în decursul luptelor cu 
Curuţii, în închisoare. „Raţii, scrie Bethlen, sunt un popor întru 
toate potrivit geniului lui Rabutin. Sacul şi-a găsit petecul.“1*) 
Fapt este că Rabutin a sprijinit înarmarea numeroaselor cete de 
Români din Ardeal și din ară și că sa servit de aceştia în 
cadrele companiilor și escadroanelor sale de „Raţi“ în toate 
luptele sale cu Ungurii. Neavând însă decât numai câte-va mii 
de trupe de infanterie și de miliție românească, generalul Ra- 
butin trebui să se retragă la început dinaintea numărului înzecit 
al vrășmașilor în partea de miază-zi a Ardealului. 

După-ce adunară în jurul steagului lor și pe Săcui, trupele 
lui Râk6czy se apropiară de regiunea Brașovului la sfârșitul lui 
lanuarie 1704. Comandantul cetății Brașovului trimise drept is- 
coadă înaintea lor „câți-va muschetari, câţi-va orășeni sași şi pe 
trabanţii români“ (die walachischen Trabanten.!*) Se ceru ajutor 


13) Ferdinand von Zieglauer, Drei Jahre aus der Geschichte der Rd- 
kGczy'schen Revolution, în „Archiv des Vereins fiir siebenbiirgische Landes- 
kunde“, neue Folge, vol. VIII, p. 183. 


15) Vezi ziarul lui Clementis în Quellen, etc., vol. VII, p. 422. — 7ra- 
banţii sau dorobanții, cum le ziceau Românii, formaseră din timpuri vechi 
jandarmeria simbriaşe a cetății Braşovului, compusă mai mult din Români și 
întrebuințată mai cu seamă pentru cortegiuri. 

din Sibiu, sediul comandamentului general al trupelor împără- 
teşti din Ardeal, și la 13 Aprilie 1704 sosește în Ţara Bârsei 
colonelul Graven cu „500 de dragoni și 300 de Raţi“ (500 Dra- 
goner und 400 Rătzen!%), împotriva cărora pornesc, conduși de 
mai mulți căpitani, 5000 de Curuţi. Curajul Răuţilor postați la 
marginea satului Codlea și salvele neașteptate și pline de efect 
ale dragonilor ascunși în dosul lor îi pun însă pe fugă. In zilele 
următoare imperialii intră cu 60 de stegulețe dușmane, cu mai 
mulți prizonieri, cu cirezi întregi de vite şi cu multă pradă în 
Brașov. 

Ne-ar fi foarte greu a descrie rolul Românilor în luptele 
pentru apărarea Brașovului împotriva năvalei turbate curuţo- 
maghiare, dacă nu ne-ar veni într'ajutor bogatele ziare, cronici 
și însemnări, scrise aproape exclusiv latinește, ale îruntașului 
preot și scriitor evanghelic săsesc de atunci al Brașovului, 
Marcus Fronius, publicate, în parte, de distinsul profesor bra- 
șovean, d-l luliu Gross, în volumul VII al „Izvoarelor pentru istoria 
Brașovului“, apărut în anul 1918. 

Pe temeiul jalbei Românilor brașoveni dela 1737 și a altor 
urme găsite de noi, nu ne va fi greu de a reconstrui, cu aju- 
torul lui Fronius, frumoasa icoană a luptelor pentru libertate și 
independenţă ale neamului nostru de atunci. 

Fiind Brașovul din ce în ce mai tare ameninţat, în luna 
Mai 1704, se înființă, sub comanda cetățeanului Andrei Enyeter, 
care servise și în armata franceză, Compania liberă a locuitorilor 
suburbiilor Brașovului. Fronius scrie cu acest prilej în ziarul 
său, că locuitorilor întraţi în compania liberă (libera phalanx) 
„li Sau alăturat și câţi-va soldaţi concediaţi, apoi și Raţi, nume 
care s'a prins și de Bulgarii noștri. Era admirabil să priveşti la 
vitejia și la curajul acestor oameni puțini“.!*) Că Sașii numeau în 
timpurile vechi pe Românii din Șchei, graţie originei lor trans- 
danubiane, Bulgari (Belger) este un lucru îndeobște cunoscut, 
dar ca în aceste vremuri de lupte pentru libertatea popoarelor 


16) Ibidem, p. 423. 


1:) Aceesserunt colonis illis exauctorati quidam imilites, porro et /Peascii, 
Qquod nomen Bulgaris quoque nostris haesit. Mirabile visu, quae horum 
paucorum hominum virtus et audacia fuerit“. — Quellen, VII. p. 298. 

creștine, să fie și ei dintr'odată transformați în „Sârbi“ desigur 
că nu se aștepta nimeni. 

In epoca stăpânirii cumane: „Comani“, pe timpul Asanilor: 
„Bulgari“, sub Corvini: „Unguri“, în luptele lor din epoca Brân- 
covenilor: „Sârbi“ — ciudat destin al unui popor atât de nu- 
măros şi de vechiu ca al nostru de câte-ori a întreprins vre-o 
acțiune războinică în tovărășie cu neamurile vecine! 

Una dintre cauzele entuziasmului Românilor pentru numele 
de Raţi a fost și împrejurarea că împăratul Leopold și sfetnicul 
său de origine balcanică, primatele Ungariei cardinalul Leopold 
Colonici,!*) au cuprins în privilegiile date creștinilor ortodocși 
de sub stăpânirea turcească, toate popoarele din „Graecia, Rascia, 
Bulgaria, Dalmația, Bosnia, lenopolea, Herţegovina, Croaţia, Mizia 
și Iliria“ sub numele comun de FRasciani, sub care i-a și pro- 
vocat la „prinderea armelor împotriva celor mai înverșunați duș- 
mani ai numelui creștinesc și asupritori ai lor“1”) 

Că între trupele Raţilor cari luptau în Ardeal și mai ales 
a celor venite din Banat, erau într'adevăr şi Sârbi o aflăm tot 
dela Fronius. In Noemvrie 1704 colonelul Graven e trimis din 
nou în ajutorul Braşovului. „Am auzit, scrie Fronius, că el vine 
cu o oaste amestecată de o mie de oameni, compusă din Nemţi 
și din Raţi. Rații, pe cari noi îi numim Ratzen, sunt o adunătură 
de oameni răi (!), Sârbi, Români etc. Intre ei se găsesc și Șche- 
ienii noștri (Bulgari nostri“).*) 

Faptul că Fronius întrebuințează uneori și cuvinte înțepă- 
toare la adresa Românilor, nu trebue să ne mire. Răuţii erau 
o miliție nouă, mai puţin disciplinată, care se lăsa ușor ade- 
menită spre excese. Românii prădară și câte-va sate săsești, ce 
fuseseră în stăpânirea Curuţilor. Pe Fronius nu-i durea însă de 


:8) Cardinalul Colonici este autorul principal al înființării bisericei ro- 
mânești unite din Ardeal. EI încercase a atrage în sânul bisericei catolice pe 
toţi „Rascianii“ şi reuşise a şi câștiga pentru această idee pe patriarh și clerul 
înalt, cari fură însă împiedecaţi în realizarea planului lor printr'o răscoală a 
poporului. 

19) Vezi privilegiile date conducătorului emigrației creştinilor balcanici — 
între cari se aflau şi foarte mulți Români și Aromâni — patriarhului Arsenie 
Cernovici, în Docum. Flurmuzachi, vol. V. (1) pp. 353 și 359. 


20) Quelien, VII, p. 317. 

Joc aprinderea și pustiirea, din poruncă mai înaltă, a satelor 
săcuiești. Fronius mai era supărat și pentru atitudinea prieti- 
nească față de Râkczy a Moldovenilor și pentru atitudinea șo- 
văitoare a lui Constantin-Vodă Brâncoveanul. Și în cele din urmă 
Fronius, ca și ceilalți conducători sași vedeau în întărirea și ri- 
dicarea Românilor o primejdie tot atât de mare pentru privi- 
legiile naţiunei lor, ca şi întărirea prea mare a Ungurilor. 

In primăvara annlui 1705, când numărul Românilor, atât 
de dincoace cât și de dincolo de Carpaţi, strânși sub steagurile 
împărăteşti, devenia din ce în ce mai mare, când deodată cu 
entuziasmul războinic, încolţise în inimile lor şi dorul de mărire 
națională, scepticul popă braşovean scrie în ziarul său următoarele: 

„Zilele acestea 20 de Români, nu de mult transiugi, s'aw 
întors din Ţara Românească, după-ce li s'a dat iertare. Multe 
sunt, de care trebue să ne temem din partea lor. Mai întâi însăși 
răutatea acestei miliții... Suburbianii noștri au prins și ei cei 
mai mulţi armele... trăesc în desmăț, vexând pe locuitori, umblă 
după pradă şi jaf... Ce sar putea întâmpla dacă ei ar prinde 
putere adunându-se în cete prea mari? Ei vor ameninţa și jigni 
pe toți tără deosebire, iar noi vom deveni prada lor. Deoarece 
de curând fugiseră la Săcui, părăsind, din pricina unei ofense 
oarecare steagurile împărătești, să nu ne temem, că ivindu-se un 
prilej nou vor face iarăși același lucru? De aceasta de aici înainte 
ne putem teme cu mai multă probabilitate, pentrucă ei își au 
soțiile și copiii în Ţara Românească. lar Ţara Românească se 
poartă cu bunăvoință îață de Săcui,*!) și cât timp aceștia au fost 
acolo, au stat prietinește de vorbă cu dușmanul nostrii. /n sfârșit, 
dacă acești urmași ai Românilor vor prinde din nou armele pără- 
ginite, și vor ajunge să-și cunoască puterile, este de temut că vor 
năzui, scuturându-și jugul, la stăpânirea Ardealului“.**) 

Pe când Fronius scria acestea Constantin-Vodă Brâncovea- 
nul era încă mai mult sau mai puțin neutral. In lunie 1705 însă 
el începe să se pronunțe mai mult în favorul unei inclinări spre 


21) Țara Românească adăpostia atunci o mulțime de refugiaţi, mai ales 
nobili săcui. 

22) „. y Postremo si desueta semel arma induat Pomanorum ista pro- 
genies, viresque noscat suas, verendum est, ne iugo excusso, imperium Tran- 
silvaniae affectet“. — Quellen, VII p. 355. 

imperiali, cu cari, precum se știe, se va împrietini definitiv. Căci iată 
ce citim în cronica lui Simon Christophori: „Voevodul româ- 
nesc s'a declarat ceva mai bine de partea imperialilor, înzăduind 
frecerea în Ardeal a 200 de Răuţi (Ratzen), pe cari îi oprise până 
atunci“.*5) Aceştia erau fără îndoială din numărul acelora, pe cari 
generalul Rabutin îi trimise prin Ţara Românească în ajutorul 
Brașovului şi dintre cari ajunseră în primăvara anului 1705 mai 
multe cete „bine înarmate“ la Brașov.**) 

Cu ocazia sosirii la Brașov a unei astel de cete de Răuţi, 
Fronius însemnează la sfârșitul lui Aprilie 1705 în unul din jur- 
nalele sale: „Săptămâna trecută este memorabilă prin sosirea a 
30 de Raţi și Valahi (Rasciorum et Valachorum).*) Tare mă tem 
să nu fi fost chiemaţi la arme întrun ceas rău. Ei lăcomiau mai 
de mult la acest oraș, însă până acum cu gând bun, și fără 
intenție războinică. Dacă însă acum ei îşi vor îndrepta privirile 
dela prădăciuni, la adevăratul război şi vor învăța să poarte ar- 
mele, atunci va fi foarte de temut, că revenindu-le în inimi vir- 
iutea romană, să nu se bată pentru domnia Ardealului, dân- 
du-le mână de ajutor atât Moldovenii cât și Muntenii“.**) 

Ori-câtă neîncredere vor fi avut Sașii noștri în miliția vo- 
luntară românească de atunci și ori-câtă teamă, că trezindu-se 
din nou vechile virtuţi în inimile Românilor, aceștia vor încerca 
să îndeplinească, ceeace nu-i reuşise marelui lor înaintaș Mihai: 
fără ajutorul Românilor și fără jertfirea lor eroică în luptele cu 


33) Quellen, VII p. 30. 

2) „La || Aprilie — scrie Simon Christophori — sosi în oraş căpita- 
nul de Răuți Ghiorghiţă (der Raczen Capitany Giirgiice) cu alți 24 de Răuţi, 
oameni bine încălecaţi şi înarmați, el ne asigură că în scurt timp vor veni încă 
și mai mulți din Țara Românească. ... În noaptea de 23 Aprilie sosiră iarăși 
30 de Răuţi (Ratzen) din Țara Românească, se crede că ei vin din Sibiu etc. 
ete.“ — Quellen VII, pp, 23—26. i 

s5) Fronius o spune precis și în „Kuruzo-Labonzologia“ lui, că „Ro- 
mânii cari servesc în miliție se numesc Raţi (hoc scilicet Valahorum senus- 
dum militam sequuntur, Rascios appelent).“ 

2) „Si nunc animos a latrociniis ad iustum bellum revocent ac arma 
tractare discant, magnopere metuendum, ne redeunte în praecordia virtute 
romana de imperio Transsilvaniae dimicentur, habiluri auxiliatrices manus 
Moldavos pariter et Transalpinos“.— Fronius, Kurutzo-Labonzologia, manu, 
scris in biblioteca liceului „Honterus“ din Brașov. 

Curuţii, nu știm dacă Brașovul nu ar fi ajuns prada cetelor lih- 
nite ale lui Kâlnoky Peter, Pekri Lărincz și a altor corifei ma- 
ghiari, cari își făcuseră încă înainte planul cum să împartă între 
ei străzile Brașovului, după cucerirea lui, 

Insăși cronicele săsești ne aduc mărturia eroismului până 
la jertfirea de sine a „Răuţilor“ din Compania liberă a Brașo- 
vului și din miliția împărătească, cari au apărat orașul şi cele 
două cetăți ale lui ani dearândul de atacurile vrăjmașe și au 
mijlocit aproape neîntrerupt comunicația Brașovului cu Ţara Ro- 
mânească şi alimentarea lui cu bucate și vite într'o măsură, încât 
nu unul dintre cronicarii saşi accentuează faptul, că orașul n'a 
dus în acest timp aproape nici o lipsă şi că mai ales carnea de: 
vită se găsea din belșug. 

Ceeace au afirmat Românii brașoveni în petiția lor adresată 
în anul 1737 fiulului lui Leopold, împăratului Carol VI, sunt pe 
deplin adeverite de cătră cronicele și însemnările săsești ale 
timpului, cu deosebirea, că afară de Fronius, nici una nu amin- 
tește pe Români cu numele lor cel adevărat.**) 

Intre hârtiile din anul 1737 ale arhivei bisericei Sf. Nico- 
lae din Brașov se găsește și o însemnare cuprinzând numele a 
4l de „catane“ împărătești, Români din Braşov, despre cari se 
spune că „au murit și au pierit,“ fără să se arăte nici anul, nici 
împrejurările în care aceste catane**) și-au pierdut viața, cu toate 
că în capul listei întâlnim și numele unui „obărșt“ sau colo- 
nel (Ghiurca), a trei „căpitani“ (lane, Chiru și Mihai), a doi 
„otnogi“ (Matei, fratele căpitanului Mihai şi Matei al Florei Sasu), 
a doi „stegari“ (Florea Tempea și Radu Giuvălcă, a unui „ștra- 
jameșter“ (Mihai Orbul) etc. și cu toate-că se adaugă la urmă, 
că „pentru dragostea împărăteștii măriri au pierit și doi fraţi ai 
27) Intro scrisoare din Alba Iulia din 26 Sept. 1703, a gratului Ehrenreich 
von Seeau, „directorul cameral“ de atunci al Ardealului, se vorbește chiar 
și de „trei compănii de Bulgari din Sălişte (drey Compagnien Bulgarern 
von Silistie)“. Graf Joseph Kemâny, Deursche Fundgruben der Geschichte 
Siebenborgens; vol. II, Cluj 1840 p. 308. | 

28) Românii se obicinuiseră a numi cărane pe soldaţii împărăteşti dim 
apus încă din timpul lui Mihai Viteazul. Și Raţilor sau Răuţilor li-se zicea 
în genere astiel. Această numire o întrebuințează și cronicarii munteni și mol- 
doveni. Pe Raţii cronicelor săsești întrați în anul 1717 în Moldova, lon Ne- 
culce îi numeşte tot „catane.'“ 

Sf. Sale protopopului Radu“ (Tempea — n. aut.) 7) Pornind dela 
importanta mărturisire a petiției dela 1737 despre marea faptă 
vitejească a Românilor, ascunsă și micșorată, ca atâtea alte fapte 
măreţe ale trecutului nostru, de răutatea vrășmașilor, și cu aju- 
torul vechilor cronici săsești, nu ne-a fost greu de a constata, 
că această însemnare cuprinde numele Românilor brașoveni morţi 
în luptele cu Curuţii — sau „Cruţii“, cum le ziceau ei — fie în 
Compania liberă a Braşovului, fie între rândurile „Răuţi“-lor ro- 
mâni din oastea împărătească. 

„Obărștul“ Ghiurea nu este altul decât acel „căpitan Gheor- 
ghiță“, numit de alte însemnări săsești „lurca“ și „Gheorghe,“ 
care sosise în Brașov la sfârșitul lui Martie 1705, venind dela 
Sibiu prin Ţara Românească „cu 70 de Răuţi“%) și care îu rănit 
în lupta pe care a avut-o la 28 Mai 1705 cuo sută de Curuţi 
pedeștri, la pasul Timișului, pe care îi respinse omorînd 5 din 
ei, între cari și pe căpitanul lor, „a cărui haine și arme le 
aduse la Brașov.“ 31) 

Căpitanul lane, „ginerele obărștului Ghiurca“32) a luptat, se 
vede, în altă parte, căci despre faptele lui nu aflăm nimic. 

Un mare viteaz a fost însă căpitanul Chiru,-a cărui lupte 
şi moarte eroică a provocat chiar şi admiraţia Sașilor Bra- 
șoveni. De nenumărate ori respinse Chiru cu Raţii săi pe „Cruţii“ 


20) Dr. Sterie Stinghe, Documente privitoare la trecutul Românilor din 
Șchei ; Braşov 1901, vol. V, pag. 80. La sfârşitul listei sunt înşirate și nu- 
mele a trei brașoveni, (Neculae al lui Matei Grecu, Andrei Croitorul și Radu. 
Căciulă , „carii au pierit purtând cărţi, intăpați,“ la „Râjnov şi Sâmpetru“ 
Aceștia erau acei Români brașoveni „trimişi cu scrisori la Sibiu,“ cari — 
precum ne spune cronica lui Cristophori — au fost prinşi la sfârşitul lui 
Septembrie 1705 de Curuţi şi „traşi în ţeapă nu departe de „Râjnov. i = 
Quellen, VII, p. 86. i 

30) Quellen, VI, p. 352. 

31) Idem, VII, p. 427. 

32) Stinghe, opul şi locul citat. Este caracteristică aplecarea din trecut 
atât a Saşilor cât şi a Românilor spre întrebuințarea de termeni militari și 
forme de nume ungurești. Căpitanul Gheorghiță este numit în cronicele să- 
sești „der Raizen-Capitâny Jurka“; hotnogui Matei: „der Ratzen-Hadnagy 
Mathe,“ etc. etc. Expresiile militare ungurești, ca hotnog, pârcălab etc., in- 
trate și în limba Românilor din principate, datează încă din timpul colaborării 
armate a Românilor cu Ungurii din epoca Corvinilor, 

năpustiți asupra satelor din Ţara Bârsei, provocându-le pierderi 
însemnate, răpindu-le cirezile de vite adunate, luându-le carele 
încărcate cu pradă și întorcându-se victorios cu mulți prisonieri 
la Braşov. La 4 Mai 1707, plecând însă într'o recunoaștere pe 
șesul Bârsei, însoțit numai de 9 călăreți şi luând la goană 12 
Curuţi, el fu surprins în apropierea Ghimbavului de o altă ceată 
numeroasă de duşmani ascunși prin grădini. Incunjurat de vrăj- 
mași, Căpitanul Chiru nu se predă, ci se sfârși „după o apărare 
de erou (nach einer heldenmăssigen Gegenwehr“), luptând 
până la istovirea puterilor, chiar și după-ce căzu de pe cal. 
„Spuneau Curuţii în retragerea lor, scrie Christophori, că în viața 
lor ei nu văzuseră un astfel de soldat, căci după-ce n'a mai putut 
sia în picioare el s'a apărat cu sabia îngenunchind, și n'a voit 
să primească „pardonul“ cu toate că i-sa oferit acesta“.%) 
Calul lui, dimpreună cu „toate armele, șeaua și hamurile sale 
scumpe“ (sambt volligem und Kostbaren Gewehr, Sattel- und 
Zeug) au căzut. în mânile Săcuilor. Trupul căpitanului Chiru a 
fost adus la Brașov, și înmormântat cu „mari onoruri militare“ 
în biserica Si. Nicolae din Schei. „La rugarea comandantului 
scrie Fronius am conces tragerea clopotelor (catedralei săsești — 
nota aut.) ca unuia care și-a jertiit viața în slujba Cezarului și 
a orașului Este cel dintâi caz al unei asttel de cinstiri a acestei 
naţiuni. Nici un Grec, Român sau Sârb n'a avut încă parte până 
astăzi de ea“) 

Al patrulea dintre catanele românești din însemnarea dela 
1737, căpitanul Mihai, este acel „Ratzen-Capitan Mihâly“, care 
trecând în August 1716 în Ţara Românească, are o ciocnire cu 


33) „Es haten sich die Kurutzen im Ruck-March zu Brenndorfi vernehmen 
lassen, sie hătten ihr Lebtag der gleichen Soldaten nicht gesehen, denn, als 
er nicht mehr stehen kânnen, habe er kniend sich mit dem Sabel defendieret 
und keinen Pardon annehmen wollen, ohngeachtet man ihm solchen ange- 
boten“ — Quellen, VII, p. 78. 


34) „Campanorum usum rogante Praefecto concedimus in Caesaris ur- 
bisque servitiis vitam profundenti, Novo interim exemplo gquoad hanc nationem. 
Graeco, Valacho, Rascioque contigit hactenus nulli“. (dem. VII, p. 366). — 
Din familia «ăpitanului Chiru pare a fi şi fruntașul Român brașovean Chiru 
Lazar (marele negustor „Grec“ al cronicelor săsești), despre care o înseninare 
din anul 1738 spune că era originar din „Valachia turcească“. 

Turcii, „omorând 9 din ei și aducând 3 la Brașov“.*) Mihai 
pieri la Focșani în luptă cu Turcii, pe când o altă luptă mare 
de „4000 de Raţi“ pătrund până la București și arestează la 28 
August pe omul Turcilor Nicolae Vodă Mavrocordat.5%) 

Un nume, pe care nu-l găsim în lista Brașovenilor, dar 
care prin purtarea sa a făcut de asemenea cinste neamului a 
fost viteazul, temerarul căpitan Popa, mort în urma sângeroase: 
lupte dela Ozun din 26 August 1706. Căpitanul Popa înainta cu 
vre-o 100 de oameni ai Companiei libere a brașovenilor și 
câte-va zeci de călărași răuți, pentru a prinde un convoi de 
Săcui ce ducea o pradă mare. li și ajunse și-i nimici, dar aven- 
turându-se prea tare în spre Ciuc fu surprins la Angyalos de o 
trupă de 800 de Curuţi cu cai odihniți. In lupta înverșunată cu 
aceștia după-ce pierdu 11 oameni din companie și 24 de călă- 
lărași reuși să se retragă în dosul zidurilor fortificațiilor unei 
biserici, apărându-se mai departe vitejește până-ce îi sosi într'a- 
jutor cu 240 de muschetari și două tunuri generalul baron Ha- 
nnibal de Wellenstein, comandantul militar al Brașovului, care-l 
scăpă de asediu. Impușcat însă la cap, căpitanul Popa muri 
după trei zile și fu înmormântat la porunca generalului „cu mare 
pompă militară (mit grossem militărischen Geprânge)“ la Braşov.**) 
„Lauda și vitejia celor căzuţi, scrie Christophori, ar trebui să ră- 
mână, pe puțin zis, nemuritoare“.5%) 

Dintre cei doi „hotnogi“ Matei ai listei dela 1737 nu cu- 
noaștem decât pe acel „vestit și viteaz hotnog de Râuţi Matei“5) 


35) Quellen, VII, p. 364. 

36) Prinderea lui Nicolae Mavrocordat fu pusă la cale ee boierii români 
refugiați în Ardeal și de cei din Oltenia. Mavrocordat îu prins de trupele 
slava-românești din Ardeal, iar nu de „Nemțţi“ și îu dus la Sibiu la începutul 
lui Septemvrie, iar nu la sfârşitul lu sfârșitul lui Decemvrie, cum credea ră- 
posatul A. D. Xenopol (/sforia Românilor V. p. 33). Raţii sunt numiţi în 
cronicele româneşti „catane“. Aceștia fiind în mare parte Români era firesc 
ca „Moldovenii să se facă unii cu catanele“ — Vezi Kogălniceanu, /Leropisere, 
III, p. 65, 123 şi urm. 


37) Quellen, VII, p. 430. 


3) „, ... derer Lob und Tapferkeit billig unsterblich bleiben sollte.« 
Idem, VIU, p. 65 şi 430. 


39) „Der beriihmte und tapfere Ratzen-Hadnagy Mathe“. /dern, VII, p. 426. 

care căzu împreună cu patru alte cătane în lupta dela Budila 
din 20 Mai 1705. | 

In sfârșit despre împrejurările în cari și-au găsit moartea 
cei doi fraţi ai învățatului protopop și marelui luptător pentru 
libertatea și independența politică a Românilor brașoveni, Radu 
Tempea, stegarul Florea și cătana Ilie, documentele şi cronicele 
vechi nu ne dau nici o deslușire. 

„ Petiţionarii dela 1737 puteau să afirme deci cu toată drep- 
tatea, că Românii au apărat Brașovul de jaf și cutropire şi că 
au format — bine înțeles cu miile de luptători români din ce- 
lelalte trupe împărătești — „un zid de apărare pentru întreg 
Ardealul“. Ce au prestat ei chiar și în cadrul strâmt al Compa- 
piei libere a Brașovului ne-o dovedește și următoarea însemnare 
lapidară a unui sas din Prejmer din anul 1708: „la 27 Mai Com- 
pania Liberă lovește 300 de Curuţi, taie 32 din ei, prinde 7 şi 
un căpitan şi-i aduce la Braşov. Dintre ai noștri (!) a fost ucis 
un Raț“.*0) Că Românii au avut partea leului și în această Com- 
panie ne-o dovedește tot această cronică, care ne spune precis 
că în anul 1706 pierderile ei în morți a fost de „9 sași și 35 
de Raţi“.+!) Ştim dela Fronius cine erau acești „Raţi“ brașo- 
veni.*?) Deși Românii se întâlneau, aproape întotdeauna cu forțe vrăj- 
mașe superioare, ei atacau totuși cu o îndrăzneală uimitoare. Pare 
că ei nici nu se simțeau bine, dacă Ungurii erau mai puțini. Aşa 
de pildă la 6 lunie 1707, 200 de „Companiști şi Raţi“ alungă din 
Ţara Bârsei 400 de Curuţi; la 6 Sept. 1707 aceiași obțin o mare 
victorie asupra unui număr întreit de vrăjmași la Sân-Petru; la 
3 Sept. 1708 „200 de Companiști, muschetari și Raţi“ pun pe fugă 
la Csernaton, în Săcuime, 600 de Curuţi, tăind 19, prinzând 9 
din ei şi 90 de cai.*2) „Raţii, scrie Christophori, nu cedează întru 
nimic Săcuilor în ce privește virtutea războinică“.4%) 


40) Quellen, VI, p. 352, 

4) /dem, VII, p. 427. 

42) Ici și colo tot se mai găsește câte o însemnare, care scapă pe Ro- 
mâni de fatala lor poreclă sârbească. Așa de pildă cronica dela Prejmer scrie 
în anul 1709: „Tâlharii — așa numeau Sașii pe Curuţi — au împuşcat vre-o 
18 războinici români (wallachische Kriegsleute) și trei alți Români din Brașov“. 
Ibidem, p. 362. 

43) Quellen, p. 94. 

44)... denen Zeklern în virtute bellica nichts nachgeben.“— /bidemn, p. 29. 

In Decemvrie 1706, Râkoczy trimise împotriva Brașovului 
pe faimosul său general, contele Laurenţiu Pekri cu o armată, 
după unii de 6000, după alții: de 7000 de oameni. In lanuarie 
1707 Râkâczy fu încoronat cu tot fastul obicinuit în vechime 
principe al Transilvaniei și scopul lui era să cucerească Brașo- 

vul. Avangarda Curuţilor ajunse deja la hotarul Ţării Bârsei..... 
Cine alții avură curajul să dea mai întâi față și cu această oaste, 
decât Românii ? Ei plătiră ce-i drept această îndrăzneală cu 20 
de morți. Generalul Pekri 'ma mai cutezat însă să atace infan- 
teria din dosul lor și Râk6czy primind vestea despre sosirea 
întrajutor în. Ardeal a 5000 de trupe împărătești cu 1000 de 
„Raţi“, sub conducerea colonelului de origine franceză și viitor 
general comandant al Brașovului, baronul de Tige, și fiind atacat 
și într'alte părţi, fu nevoit să dea poruncă de retragere. „Raţii — 
scrie cu această ocaziune cronicarul săcui Mihail Cserei, care 
petrecea atunci în Braşov cu o mulțime de alți nobili săcui re- 
“fugiați și care afirmase mai "nainte că „Românii luptă sub nu- 
mirea de Raţi“ — porniră înaintea Curuţilor; pe unii îi tăiară, 
pe alții îi făcură prizonieri, așa că mulțimea prizonierilor Cu- 
ruți nu mai încăpea nici în castelul „Cetăţuei“. 

In anul 1709 Ardealul era în cea mai mare parte recucerit. 
Sabia românească, recâștigându-și pentru scurtă vreme vechea-i 
strălucire, a deschis cu dâră de sânge calea epocei de redeștep- 
tare a românismului, așezate pe temelii politice de luminaţii săi 
conducători şi iubitori de neam din veacul al 18-lea, condusă 
spre desăvârşire de marii săi bărbați din veacul trecut și ajunsă 
abia acum în stadiul încununării ei cu laurii izbânzii definitive. 
Brașovul a înscris în analele ei pagini din cele mai glorioase. 

Din două manuscrise 
der, Prişcu 


l. 


Într-un Molitvelnic slavon manuscris, care se află la Bise- 
rica Sf. Nicolae din Brașov, s-a păstrat și următorul text ro- 
mânesc: 


Învățătură şi întrebare când va vrea vreun 

om de în leagea lătinească să vie câtră a nostră 
credință și leage să se boieaze. popa mainte 

săl întreabe, cu aceaste cuvinte: 


Să întrebi întâiu așa. spune tu acmu 

cu totu sufletul tău. înainte lui 

dumnezeu. şi a tuturor sv(i)nților. iubește cu 

toată inima și cu tot sufletul tău 

leagea atasta creștineasca carea iaste tocmit(4) 

dela dumnezeu. cu dhul svntu. de 12 ap(o)s(to)li 

și de sv(i)nţii părinți la 7 săboară ceau fost 

atoată lumea. și să fii de acmu întra 

acastă credință și leage creștinească păn 

la moartea ta: — E acela ce va vrea să se boteaz(e) 
săți răspunză câte un cuvântu. de toate 

că pohteaște pănă la moarte. Şi iarăși săi 

zici dară leapezite de toat(ă) leagea lătinească 

și de a lu Mărtin Freticul și de toate 

Eresele lor și de toate hulele lor cu ca 

rele hulescu!) pre d(u)hul svntu și pre 
pr(ea)&(e)staa. și pre sv(i)nţii lui dumnezeu şi pre sv(i)n 
tele icoane: — lar El au ia să zică?) lea 

pădumă. şi procleţescu. și crezu întru 

svntaa. troiță, dup(ă). voia lu dumnezeu. și mă 
închin. și preac(e)stii de dumnezeu născătoare de pu 
rurea fată Mariia. și tuturor sv(i)nților. și 

sv(i)ntelor obraze. și primescu posturele. și zi 


') In orig. hulescuscu. 
*) In orig. „să zică“ repetat. 

lele de post. mercuri și vineri. și așa mă jur 
înaintea lu dumnezeu. că voiu ținea pănă la moa 
rte mea. decii înceape. Botezul dela vaz iordan. 
Pe foaia următoare a rămas însemnarea aceasta: 
sii înltviic pocoupi pop dobre ot 
bratul za 55: as: i dast ou stăa 
ffcve: ot Șcheai: 7077.!) 
adecă românește : 


Acest Molitvelnic l-a cumpărat popa Dobre 
dela Bratul cu 55 aspri și l-a dat la sfânta 
biserică dela Șchei. 7078 (== 1569). 


E 
% * 
Cum în manuscris nu aflăm nici anul când a fost scris, 
nici numele scriitorului — mica însemnare, în care ne-a rămas 


şi anul și numele donatorului — ne face în schimb un bun ser- 
viciu la judecarea vechimei manuscrisului, din care ne intere- 
sează mai ales textul românesc. 

Deci acest text, dacă nu mai vechi, e cel puţin din vremea 
tipăriturilor coresiene. 

Câteva date privitoare la popa Dobre, se pot ceti în Istoria 
Bes. Şcheilor Brașovului pg. 3 (de Sterie Stinghe). De acolo 
aflăm, că la Biserica din $Şchei a fost adus pe la 1541 de un- 
chiuf său după mamă popa Toma, cu care a preoţit 25 ani. 

După retragerea şi călugărirea acestuia în mănăstirea Rân- 
căciog —-- popa Dobre a mai slujit încă 6 ani la altarul din 
Brașov. 

Anul 1572 i-a dat pe amândoi pământului. Unchiul, atunci 
monahul Timotei”) se sfârșea în mănăstire la 21 Noembrie, iar 
nepotul din Şcheiul Brașovului la 13 Decembrie acelaș an. 

Popa Dobre a fost tată protopopului Miha, ori Mihai, con- 
timporan și bine cunoscut de cei doi mari Domni Mihai Viteazul 
și Radu Şerban. 


') Privitor la transcrierea textului slav cu litere latine, să se aibă în 
vedere şi de astădată şi în viitor cele comunicate în Nr. 4 din 1920 al aceste 
reviste. 

2) Popa Toma primise în călugărie numele Timotei, potrivit cu o în- 
semnare pe care am aflat-o într'un molitvelnic slavon. 


Dă 

Il. 


Întralt manuscris românesc, tot dela Biserica Sf. Nicolae 
din Brașov — am aflat la f. 292 următorul Credeu: 


Crezu întru unul Dumnezău Părintele a toate ţiitorul, făcă- 
toriul ceriului și al pământului, tuturor văzutelor și nevăzutelor. 
Crez și întru unul Domnul nostru Is. Hs. fiiul lui Dumnezău 
unul născut fiiu. cela ce iaste dela Părintel(e) născut, mainte de 
toate veacuril(e), lumină din lumină au strălucit Dumnezău ade- 
verit din Dumnezău adeverit ni sau arătat născut iar nu făcut 
“întru fire, ce sângur cu Părintele ce au făcut toate câtes, pentru 
noi amenii, și pentru mântuirea noastră sau pogorât din ceriu. 
și sau întrupit din Dhul svntu și din Maria fată curată om îu. 
răstignitusau pentru noi în zilele lui Pilat ce să chiamă din 
Pontu, chinuitusau și sau îngropat și a treia zi au învis!) după 
scriptură și sau suit în ceriu și șeade dea dereapta Părintelui 
Și iară are a veni cu mărire a giudeca viii și morţii. că împăra- 
ției lui nu iaste svârșit. Crez și întru Dhul svntu Dumnezău 
adeveritu cela cei de viiață făcătoriu, ce dela Părintele au eşitu, 
celui dinpreună, cu Părintelui și cu Fiului ne închinăm șil slăvim. 
Precum au grăit Prrocii, întru una svntă a săborului Bes(e)recă 
ap(o)st(o)lească. mărturisim noi toţi o botegiune întru ertarea pă- 
catelor așteptăm sculatul morţilor. și viiața ceaia ce va să fie 
întru veci adevărat. 

: % 5 % 

Şi în cazul acesta scriitorul nu ne-a lăsat nici numele, nici 
anul în care a scris. Dar în /nventariul de sculele Sf. Biserici 
dela anii 1685—1781?) am aflat cu aceiaș scrisoare făcut la anul 
1693 un îel de inventar al averei bisericei, care să încheie astfel: 

+ Aceaste așezături și tocmeale ce sau izbrănit de sau ales 
svit(ă) cu svit(ă). şi stihar cu stihar şi argintul usebi petrafjir cu 
petrațjir. și altele toate precum să văd așezate toate pre rând 
(sau așezat din porânca protopopului Văsii H(o)b(a)n fecorul pro- 
topopului Văsii H(o)b(an)?) şi cu a noastră osârdie și agiutorul 

1) Înviat. 

2) Biserica Sf. Nicolae din Șcheiul Brașovului. Anul e dat greşit 1685 
în loc de 1684. 

3) Preste cuvintele trecute aici îu paranteză a tras cu peana Ceaușul 


Spătăresc David Corbea, jurat la Biserica noastră, scriind în stânga lor: „ar 
șters că nui adevărat)“. 

dumnisal(e) David Corbea, și sau scris cu acastă mână de ţă- 
rână a mai micului şi mai păcătosului şi nehavnicului întru toți 
preoți mai mic. Erei Florea fecorul lui Todoran bBăra care au 
fos(t) şi dascal puțin(ă) vreame. lar noi care ne zicem din sus 
fostam ca la 20 de ani dascal dup(ă) aceaia prilejindusă unchiu- 
lui imieu protopopului Oprei moarte pohtitau orâşanii de au pus 
protopop pre preazviter Văsii H(o)b(an) carel(e) părinte miau 
fos(t) văr bun şi în loc de părinte încă miau fos(t), după aceasta 
mau pohtit şi pre mine orășanii preot mai mic a fi. și mam preoțit 
oc. 13 dn. 1692. 

Deci popa Florea Băra e scriitorul Credeului comunicat. 

Astfel, mulțămită slovei citețe a acestui preot, sa păstrat 
până în zilele noastre textul Credeului, așa cum poate că se. 
rostea și românește la sfârșitul veacului al 17-lea în Biserica 
noastră din $Şchei. 

Observaţiuni morfologice în regiunea 
Brașovului” 


Basinul Târgul-Săcuesc?) 
de N. Orghidan 


1. Caracterul tectonic al câmpiei Braşovului. Străpungerea 
dela Racoș a avut o mare influență asupra basinurilor interioare 
înșirate pe Olt în sus. Odată cu scurgerea vechilor lacuri pliocene 
a început o epocă de roadere și transportare la vale a deposi- 
telor acelor lacuri de către noul sistem hidrografic, care a luat 
ființă treptat. Mai târziu, când puterile erozive au slăbit, apele 
coborâtoare din munţi au așternut trâmbe largi de pietriș şi ni- 
sip, care acoper depozitele lacustre de dedesupt. Astfel s'au năs- 
cut frumoasele câmpii, care se leagă de cursul Oltului ca o mi- 
nunată salbă pe marginea sudestică a Ardealului. 

Trei din aceste câmpii se asociază într'o singură sinitale. 
Sunt cele trei basinuri, care gravitează spre Brașov şi se întind 
la poalele munților din sud, între Breţcu și Zărnești. Ele comu- 
nică unul cu altul prin largile porţi dela Reci și Sâmpetru, pe 
unde erau în legătură și apele lacurilor pliocene, care se ridicau 
de sigur la acelaș nivel, formând în realitate ui.singur lac. Cele 
două câmpii ale Ciucului, despărțite de ale Brașovului prin de- 
fileul Tușnad-Malnaș, sunt la un nivel mai înalt și de sigur 
aceiaș era situația și în pliocen. Mai reduse ca întindere, ele 
au înfățișarea de albii lărgite și nu ni le putem închipui fără 
cursul Oltului, de care e strâns legată evoluţia lor. 

Această legătură e mai puțin evidentă la câmpiile din jurul 
Brașovului. Oltul, după ce a eșit din defileul Tușnad-Malnaș, 
rurge printr'o vale adâncită întrun con de dejecțiune din ce în 


> v. “Tată Bârsei, |, 2, 3 din 1929, 

>) Ca Aita pe lângă lucrările citate ale D-lor E. de Martonne, 
Dr. Erich Jekelius, monografia lui L. Savicki, menționăm : ]. Macovei, Apercu 
geologique sur les Carpates orient. in Guide.... 1927; 1. Bânyai, Kezdivâsâr- 
hely videke Hâromszek megyeben, Fâldt. Kăâzi. 47—8, Budap. 1917; Sabin 
Opreanu, “Țănutui Săcuilor, Lucrările Inst. de geogr. Cluj, 1929. Literatura 
complectă a asupra acestui ținut se poate vedea în Csutak Vilmos, Emlek- 
kânyv a sz6kely nemzeti muzeum Otveneves jubileumăra, 1929, — Hărțile Sta- 
tului major şi harta geol. a României. 

ce mai larg, până mai jus de Ilieni, apoi se abate spre dreapta 
printr'o scurtă vale transversală, tăiată de curând în capătul nor- 
dic, subțiat, al munţilor Baraoltului, pentru a se abate iarăși spre 
Nord prin coridorul dintre Feldioara și Baraolt. La Sud de acest 
cot făcut de Olt între Herman și Feldioara se întind cele două 
aripe largi ale Ţărei Bârsei, a căror înfățișare nu stă în vreun 
raport mai strâus cu principala arteră de scurgere a apelor lor. 
Oltul este un nou venit aci și a căutat să se adapteze el la 
formele de teren, pe care le-a găsit în mare parte deagata. 

E drept că basinul central și cel apusean al câmpiei Brașovului, 
privite mai ales pe hartă, au o formă alungită și sunt orientate în di- 
recţia NE--SV. Intr'un ţinut dispus în zone, cu cutele îndreptate în 
acelaş senz, văile longitudinale, care corespund sinclinalelor, sunt 
un fenomen obicinuit. În deosebi ulucul dintre Feldioară și Ba- 
raolt mai păstrează încă acest caracter. Dar ambele aceste basi- 
nuri în părţile lor centrale au o lățime considerabilă, iar pe mar- 
gini aproape pretutindeni păturile care formează costişele mun- 
ților înconjurători, arată povârnişuri repezi, dovada scufundărilor, 
care au avut loc. Foarte clar se vede acest lucru pe linia ce 
mărginește basinul central spre Sud, între Brașov și Târlung. 
Highișul de lângă Satulung (1060 m.) are o căciulă de conglo- 
merat pe un suport de gresie neocomiană, a cărei suprafață de 
contact cu conglomeratul e puternic înclinată spre Nord, deci 
spre interiorul basinului, fiind marcată prin o serie de isvoare. 
La o mică distanță de acest loc răsare din mijlocul aluviunilor 
Tărlungului, ce acoper câmpul Săcelelor, o movilă compusă din 
acelaş conglomerat ca și vârful Highișului. Pe linia menţionată 
S'au constatat iviri de roci eruptive, iar în prelungirea ei spre 
Apus, sub capătul nordic al Măgurii Codlei există un isvor ter- 
mal. Prelungirea ei spre Răsărit trece pe la marginea prăbușită 
a masivului Ciucaş. Linia aceasta face parte din sistemul liniilor 
tectonice orientate dela NV—SE, dealungul cărora sau scufun- 
dat formațiunile vechi cristalino-mezozoice, care mărginesc ba- 
sinul transilvan. O altă linie paralelă cu aceasta o găsim mai 
la Sud, retezând capetele nordice ale Pietrii Craiului și Bucecilor. 
In fine, o a treia pare a mărgini basinui Târgul-Săcuesc între 
Bicfalău şi Zagon. Cele trei basinuri menţionate, mărginite spre 
Sud fiecare de câte una din aceste linii, sunt dispuse astfel în 

formă de scară aplecată dela NE spre -SV, pararel cu curbura 
arcului carpatic. In înfățișarea lor de astăzi originea tectonică a 
câmpiilor din jurul Brașovului se manifestă mai clar decât la 
câmpiile Ciucului, unde acțiunea erozivă și de acumulare a Ol- 
tului și afluenților săi a avut un rol mai evidenţiat. 

Basinul Târgul-Săcuesc, representând extremitatea nord- 
estică a câmpiei Brașovului, este o depresiune cu forma 
unui romboid aplecat spre SV, cu o lungime de circa 30 km. 
şi o lăţime de circa 16 km. E mărginit la Nord de munţii 
Bodocului și ai Ciucului, iar la Sud de munții Vrancei și 
ai Buzăului. E cuprins în întregime în zona flișului, ale cărui 
formațiuni sunt retezate de marginile basinului rectilive, ceeace 
este un indiciu pentru originea tectonică a acestuia. Linia ce 
desparte zona internă de zona marginală a îlișului, având direc- 
țiunea N-S, coincide aproximativ cu prelungirea uneia din diagona- 
lele romboidului. Două clinuri de roci mai vechi (șisturi negre bar- 
remiene) ieșite la iveală pe ambele margini ale basinului de sub for- 
mațiunile apțiane ce se întind pe o suprafață largă în Vest, arată 
tendința de în călecare peste gresiile eocene sau oligocene din Ră- 
sărit. Valea Casonului e tăiată dealungul acestei linii și e probabil! 
că prima fază a scufundării basinului a fost legată de aceeaș 
linie. De altfel trebue să menționăm, că râul principal al basi- 
nului este acest Cason și nu Valea Neagră, cu care Casonul se 
unește mai jos de Tgul Săcuesc. E mai lung și are ramificaţiuni 
mai mari de cât Valea Neagră, al cărei curs în cuprinsul de” 
presiunii coincide aproximativ cu cealaltă diagonală a romboi- 
dului înfipt cu colțul nord-estic în înălțimile dela Breţcu. Aici 
este punctul extrem dinspre Răsărit al câmpiei intracarpatice din 
regiunea Brașovului și totodată extremitatea răsăriteană a basi- 
nului de colectare al Oltului. 

Dacă urmărim pe harta geologică cursurile râurilor, care străbat 
Carpaţii Moldovei în Nord spre a se vărsa în Siret, observăm, că 
aproape toate aceste râuri și-au împins capetele lor până în zona 
cristalină. Ba unii afluenți ai Bistriţei au tăiat şi această zonă 
și au' ajuns să culeagă apele din zona munţilor vulcanici. Astfel 
râurile acestea străbat toate zonele Carpaţilor răsăriteni în vreme 
ce apele de pe versantul ardelean se arată mult mai neputin- 
cioase. Someșul și Mureșul cu afluenții lor își culeg apele din 

munții vulcanici și cristalini. Câţiva afluenţi ai Oltului își au 
isvoarele în zona interioară a îlișului, care mărginește basinul 
superior al acestui râu. In colțul sudestic al Carpaţilor, adecă în 
regiunea de care ne ocupăm, vedem un fenomen neobicinuit. 
Valea Neagră, afluent al Oltului, a pătruns spre Răsărit până în 
zona marginală a îlișului, reducând munții la o fășie îngustă de 
circa 20 km. Nu e mirare că aci găsim unul din cele mai 
comode pasuri din câte străbat Carpaţii (Oituzul, 865 .m.) 

Cum se explică această slăbiciune a afluenților Siretului 
în apropierea ariei de maximă scufundare a câmpiei române, 
când Buzăul vecin a îierestruit aproape întregul șir muntos și 
când mai în Nord Trotușul ameninţă Oltul în apropierea isvoa- 
relor lui? 

Explicarea poate să stea în legătură și cu înălțarea recentă, 
mai mare în această parte, a Precarpaţilor, față de care Carpaţii 
flişului nu s'au înălțat în aceeaș măsură. Terasele superioare ale 
Putnei şi Şusiţei, care în amonte se apropie de terasele inferioare!), 
deci arată o pantă mai slabă a râurilor, sunto indicație în 
acest sens. Biruinţa aceasta a Oltului e însă de scurtă durată 
și se datorește în primul rând caracterului tectonic al basinului. 
Lupta ce se dă acum între cele două povârnișuri ale munţilor 
va îi câștigată la urmă de râurile povârnișului exterior, care fie- 
restruind creasta tânără a Precarpaţilor au pornit la atac cu 
puteri înoite. Lunca Văii Negre lia eșirea acesteia din basinul 
Tgul Săcuesc, în dreptul dunelor dela Reci, deci la circa 42 km. 
de Oituz, are nivelul de 525 m. când la aceeaș distanță în valea 
Trotușului găsim cota 240 m. 


E necesar să mai adăugăm, că regiunea din colțul sudestic 
al Carpaţilor a fost supusă încă din timpuri geologice mai vechi 
unor mișcări în sens diferit de cele constatate în Nord. Se știe 
că paralel cu deplasarea axului geosinclinalului marginal al Car- 
pațiior răsăriteni spre Răsărit s'a întâmplat în regiunile nordice 
și o treptată ridicare a zonelor rămase în Apus, începând cu cea 
cristalină. Maximul de ridicare a avut loc în dreptul Moldovei. 
Acestei ridicări, care a durat probabil până în timpurile recente, 
se datorește procesul de intensă denudaţiune ce a avut loc aici, 


1) De Martonne, Recherches .... pg. 114. . 

precum şi pătrunderea râurilor dinspre Răsărit atât de adânc în 
zona cristalină. In Sud, în regiunea de care ne ocupăm, s'a pe- 
trecut un fenomen contrar. Aici zona cristalină este scufundată 
pe o porțiune considerabilă între Brașov și Miercurea Ciuc. Ma- 
ximul de scufundare a suportului cristalin cu formațiunile de 
deasupra trebue să fi avut loc în basinul apusean al depresiunii 
din regiunea Brașovului, căci numai astfel putem înțelege con- 
centrarea spre acest punct a tuturor văilor ce străbat regiunea. 
E de subliniat în deosebi direcția de scurgerea Văii Negre și a 
Oltului prin cele trei basinuri împotriva ordinei în care s'au aș- 
ternut zonele Carpaţilor răsăriteni și în sens contrar altor râuri 
care își iau naștere din acești munți. 

Primele semne de scufundare în Vest sunt de dată veche, 
din era secundară, iar procesul de înălțare și curbare a arcultii 
carpatic a accentuat mai mult aceste mișcări. În timp ce în ex- 
tremitatea răsăriteană formațiunile cele mai nouă ale Precarpa- 
ților periferici s'au înălțat cu 1000 m. iar dela Buzău spre Apus 
zona îlișului paleogen sa sfârticat în pinteni divergenți, în partea 
de Apus sub puierea aceleiaș torsiuni, sa petrecut o mișcare în 
sens contrar, de frângere și scufundare a unor părți din masivul 
muntos. Astfel din considerațiunile de mai sus credem că reiese 
cu destulă claritate partea însemnată de contribuțiune pe care 
au avut-o mișcările tectonice la formarea celor trei basinuri in- 
terioare din colţul sudestic al munţilor Carpați. 

2. Descrierea basiriului Târgul-Săcuesc. Basinul Târgul- 
Secuesc este cel mai uniform, datorită de bună seamă ma- 
terialului mai puțin variat, în care este încadrat. Din trenul, 
care-l străbate în zig-zag, apropiindu-se când de o margine 
când de cealaltă, vedem câmpul monoton, brăzdat de Valea 
Neagră și de afluenții ei, mărginit de înălțimi, care scapătă destul 
de brusc cu povârnișuri de 200—300 m. Dela un capăt la altul 
revin mereu aceleași forme. Departe în NE vârțurile Șandrului 
Mare și Nemirei, cu înălțimi de peste 1600 m. se boltesc pe 
nesimţite peste înălțimile din față, așa încât călătorul neprevenit 
nici nu le ia seama. Impresia aceasta de uniformitate o are mai 
ales cine Vine din Ţara Bârsei și compară formele impunătoare 
și romantice de acolo cu cununa de înălţimi domoale și menţi- 
nute pe mari întinderi la acelaș nivel, ce închid acest bazin. Ur- 

cându-ne însă pe o înălțime de pe marginea nordică a bazinului 
și privind spre Sud suntem impresionați de măreața cetate a 
masivului Ciucaş, ce pare clădită peste înălțimile Buzăului ar- 
delean ca pe un soclu natural. Siluetele svelte ale munților 
Giurgiu, Gor și Lăcăuţ, ridicați și ei cu mult peste înălțimile 
dimprejur, imprimă o plăcută varietate peisagiului mai la Răsărit. 

Observând cu atențiune formele de teren se deslușesc unele 
elemente, care trebuesc reţinute. 

Suprafața actuală a șesului este opera râurilor, care o dre- 
nează. Ea se compune din o terasă bine distinctă, care ocupă 
cea mai mare parte din suprafaţa șesului. Terenuri vaste ocupă 
însă și luncile, care în unele locuri iau înfățișarea de mlaștine. 

Valea Neagră împarte şesul în două părți nesimetrice. Aflu- 
enţii dela Nord, în special Casonul cu Toria, mai viguroși, au 
împins cursul apei mai aproape de marginea sud-estică a bazi- 
nului. Dela confluența cu părăul Ghelinţa însă Valea Neagră își 
reia direcţia spre SV, dealungul diagonalei figurei romboidale, 
cu care am comparat bazinul. O luncă largă, prefăcută alocurea 
în mlaștină, însoțește acest râu aproape în tot lungul lui prin 
șes. Albia râului e tăiată în această luncă în forma unui șanț 
de 3-4' m. adâncime. Cotituri dese, cu multe fragmente de albii 
părăsite, caracterizează cursul Văii Negre. Inclinarea luncii pe 
distanța dela confluența cu părăul Brețcului până la Reci e de 
1.3%/00. 

Pe dreapta Văii Negre luncile se pot urmări în lungul 
tuturor afluențiior mai însemnați, până în interiorul muntelui. In 
cuprinsul basinului ele sunt săpate într'o suprafață mai ondulată, 
care la marginea basinului se încovoaie repede în continuarea 
pantei dealurilor, dar spre mijloc se apropie de orizontală. De 
lângă Lemnia până la Reci, terasa aceasta scade numai cu 45 m. 
(1.1%/00), deci e mai puţin înclinată decât lunca. Marginea ei spre 
Valea Neagră domiiiează lunca cu 6—12 m. Părăsind Valea 
Neagră și apropiindu-ne de marginea nord-vestică a basinului 
observăm că lunca şi terasa urcă divergent, terasa fiind mai în- 
clinată decât lunca. Foarte clar se vede această deosebire ur- 
mărind cursul Casonului până la Valea Seacă sau mergând pe 
șoseaua dintre Eresteghin și Cernatul de jos, care trece aproape 
paralel cu marginea basinului, tăind transversal văile ce coboară 

din munți ca niște coridoare largi, adâncite cu circa 15 m. în 
suprafaţa plată a terasei. 

Terasa de care vorbim se racordează cu terasa din basinul 
Sf.-Gheorghe, în care și-a adâncit Oltul lunca lui. Ea e formată 
din nisipul şi pietrișul cărat de râuri din munţii vecini. La Tgul- 
Săcuesc nisipul e de natură vulcanică, ceeace înseamnă că el 
a fost adus și așternut de Toria din masivul Ciumatul Mare. 
Stratul de pământ vegetal destul de gros (1 m), care acoperă 
nisipul e o indicație despre vechimea terasei. Vârsta ei cvater- 
nară e în afară de orice îndoială!). 

Dacă jumătatea sudestică:a basinului ar fi evoluat la fel 
am avea și acolo o terasă analoagă celei descrise. Ba încă 
râurile de pe dreapta, împingând cursul Văii Negre tot mai spre 
Sud, aceasta ar fi trebuit să taie mai adânc în acea terasă și 
să formeze râpe mai mari. In realitate, pe stânga Văii Negre în 
interiorul basinului nu vedem o astfel de terasă. Micile râpi ce 
se văd în câteva locuri acolo nu sunt decât marginile reiezate 
de apă ale unor largi conuri de dejecțiune recente. Intr'adevăr 
în dreptul văilor ce se deschid pe marginea aceasta a basinului 
vedem pretutindeni conuri de dejecțiune întinzându-se până în 
lunca Văii Negre. In natură conurile se văd foarte turtite și unite 
întro unică suprafață plană, în orice caz foarte uşor aplecată 
spre linia din mijloc indicată de cursul Văii Negre. Pe hartă 
conurile apar mai clar, dacă urmărim curbele de nivel, care în 
dreptul fiecărei văi se arcuesc în afară (spre interiorul basinului). 
Panta conurilor, fără să fie exagerată, e totuș destul de mare. 
lată câteva date: Boroșneu 79%, Zagon 14%, Covasna 16%, 
Ghelinţa 14/00, Oidula 11%/o. 

Mai observăm, că apele, care ies din văile amintite, curg 
pe suprafața conurilor în rigole strimte. Urme de astfel de rigole 
părăsite se văd la tot pasul. Mlaștinile dese din lunca Văii Negre 
se datoresc în unele cazuri izvoarelor, care ies la iveală de sub 


aceste conuri. 
Altfel se deschid și văile în câmpie pe marginea aceasta 


sudestică a basinului. Aproape toate au forma unor estuare largi, 


') DI |, Bânyai (op. cit.) a considerat această terasă de vârstă levantină 
şi probabil după D-sa a fost trecută astfel și în harta Institutului geologic, ed. 
1926. D-i B. a revenit asupra acelei păreri. 

iar conul de dejecţiune se poate urmări câţiva kilometrii pe 
vale în sus. Apoi valea se strâmtează, patul de pietriș dispare, 
albia se înfăţişează ca o înşiruire de repezişuri și cascade. Toate 
văile acestea, spre deosebire de cele de pe marginea din faţă, 
sunt foarte scurte. Ele se compun așa dară din două părţi dis- 
tincte: una înspre isvoare, cu pereții strâmți, cu panta repede, 
unde apa roade în stânca vie și alta din ce în ce mai largă, cu 
panta domolită brusc, cu talpa văii puternic aluvionată de pietriș, 
ce se întinde, cum am văzut, sub forma conurilor de dejecțiune 
până în lunca Văii Negre. Câteva popine mici mai ies la iveală 
în plină câmpie, spintecând spinarea conului, care stă să le 
înece. Așa este popina dela Zăbala de vre-o 20 m. înălțime și 
cea de la Covasna de vre-o 8 m. 

Urmează din cele arătate mai sus, că râurile de pe mar- 
ginea sud-estică, spre deosebire de cele de pe marginea nord- 
vestică a basinului, sunt mai tinere; ele n'au avut timp să sape văt 
mai lungi, cu o pantă mai puţin înclinată și mai uniformă. Ac- 
țiunea lor erozivă în regiunea isvoarelor e foarte intensă din 
cauza pantei mari și e de prevăzut că pentru viitorul apropiat 
ele vor lărgi și mai mult basinul Oltului în dauna râurilor mun- 
tene (Buzăul și Bâscele), care și-au împins isvoarele până în 
marginea basinului. Tinereţea acestor râuri e o dovadă despre 
prăbușirea mai recentă a marginei sudestice a basinului, iar îm- 
prejurarea, că gurile văilor sunt în formă de estuare puternic alu- 
vionate însemnează, că tendința de scufundare continuă și că axa 
maximei scufundări a basinului e mai apropiată de această mar- 
gine a lui. In această privință sunt semnificative puternicele is- 
voare de CO, dela Covasna, care presupun fracturarea în adânc 
a suportului cretacic în acest loc, | 


%* 
Adâncimea basinului Tg.-Săcuesc este considerabilă. Un 
sondaj făcut de oraş în 1910 în vederea asigurării unei ape pota- 
bile mai bune a pătruns până la 230 m. unde s'a oprit în nisip.!) 


Gura sondei este la cota 570 m. Deci fundul basinului este mai 
jos ca pragul dela Racoș (420 m.) și ca cel dela Turnu Roșu 


1) |. Bânyai, op. cit. 

(360 m.) Elemente eruptive s'au găsit numai până la adâncimea 
de 56 m. până unde ar ajunge levantinul și dacianul. Straturile 
de argilă, pietriș, nisip și chiar turbă, ce se găsesc sub această 
cotă ar aparține ponțianului și meotianului.?) 


* 


E greu de stabilit, până unde sa ridicat nivelul lacului 
levantin. Denudaţiunea a înlăturat pe cea mai mare întindere 
a marginei basinului orice urmă din depositele acelui lac, ni- 
micind și terasele de abrasiune, care trebue să fi existat la re- 
tragerea lui. Pe de altă parte greutatea sedimentelor îngrămădite 
precum și forțele tectonice au deplasat şi mai mult fundul 
vechiului lac, silind totodată ținutul dimprejur să se miște fie 
în acelaş sens, negativ, fie în sens contrar, positiv. Dar tocmai 
de aceea este interesant să se poată stabili cu oarecare aproxi- 
mație linia vechiului țărm, din poziţia căreia putem face deduc- 
țiuni cu privire la schimbările care au avut loc ulterior. 

De o parte și alta a râului Toria la eșirea acestuia din 
munți se observă un tiv de depozite socotite de origină levantină 
(Bânyai). Ele urcă până la înălțimea de circa 700 m. Nu sunt 
de cât un rest dintrun înveliș mai gros și mai întins, care a fost 
atacat de eroziune, a fost subțiat şi în unele locuri spălat complect, 
după cum se poate deduce din cele câteva terestre, în care apare 
roca de bază. 

Formele de teren din această parte presintă un aspect in- 
teresant. Din masivul uniform al m. Bodocului între satele Dal- 
nic şi Turia se desprinde o treaptă mai joasă și bine netezită, 
ca o prispă în formă de arc. Înălțimea ei se menţine între 700-—- 
750 m. Numai lângă Cernatul de Sus se află o țuguietură de 
deal ce depășește acest nivel (784 m). Depozitele levantine, de 
care am amintit tivesc coasta ușor inclinată a acestei prispe. 
Presupunem aci nivelul lacului levantin la circa 750 m. Un alt 
relict de aceiaș vârstă — formaţiune de deltă — se mai află lângă 
isvorul de apă minerală din Poiana (Bânyai). Firizi şi dealuri 
netezite aproximativ la aceiaș înălțime se mai găsesc împrejurul 
basinului: dângă Zagon (Braniștea din capul Dealului, 726 m.) 








2) Dr. Er. Jekelius. 

între Pava și Covasna-Voineşti (cotele 742, 707), Hilib (693 m.), 
Lemnia (765 m.), dealul Sânzieni (719 m) etc.!) 
Lui 


Intro perioadă de îndelungată acțiune a forțelor erozive 
munţii mărginaşi au fost roși și nivelați pe mari întinderi în 
raport cu acest nivel al lacului pliocen. Caracterul de p/atform 
al ramei muntoase, ce încadrează basinul Tg-Săcuesc, nu se 
poate contesta Mai bine iese în evidență acest caracter în re- 
giunea Buzăului ardelean, la isvoarele Bâscelor (Comandău), 
precum și pe marginea nord-vestică a basinului, unde munții 
au fost roși pe mari întinderi în preajma nivelului de 1000 m. 
Şanţul Oituzului a fost săpat după toate semnele în aceeași plat- 
formă, cum se poate vedea din orice punct mai înalt dela ex- 
tremitatea sud-vestică a basinului.”) Prezenţa acestei platforme 
ne explică în parte aspectul uniform al ramei muntoase, privită 
din interiorul basinului. Un nivel de eroziune deosebit, aparținător 
altui ciclu mai vechiu, apare cât se poate de clar în SE, unde 
am amintit, că marile individualități muntoase, (Ciucaş, Siriu, 
Giurgiu, Lăcăuţ etc.) se înalță peste suprafaţa uniformă, ce le în- 
cunjoară, ca pe un soclu natural. Regiunea întreagă ne apare 


astfel dispusă în trepte. 
(Va urma). 


) L. Savicki în Beitrige... presupune la aceiaș cotă (750 m.) nivelul 
lacului levantin. 
2) Vintilă Mihăilescu, Buletinul Soc. geogr. a 1924 pg. 216. 

Meseriașii din județul Brașov 
Si (Date statistice) 


de Dr. Nicolae Popea 


Mica industrie (meseriașii cari lucrează pe cont propriu, 
singuri ori cu mai puţin de 20 salariați) din Transilvania încă 
tormează una din marile probleme naţionale care trebue cerce- 
tată și lămurită cât mai curând, pentrucă, pe de o parte o in- 
dustrie mare românească nu ne-o putem închipui decât ridicată 
treptat, sprijinită și înrădăcinată pe o mică industrie sănătoasă 
românească, iar pe de altă parte, naţionalizarea mânei de lucru 
din industrie, și deci, în mare măsură, chiar naționalizarea ora- 
şelor din Transilvania —- chestiune mult vânturată — nu ne-o 
putem închipui, decât tot ca o urmare firească a creării unei pu- 
ternice mici induştrii românești. 

Până astăzi, încă nu avem o statistică complectă pe județe, 
comune și specialități (branșe) a micilor meseriași din Transil- 
vania, din care să se vadă lămurit situația elementului româ- 
nest, față de celelalte popoare conlocuitoare. Din câteva date 
răzlețe, publicate pentru unele branșe ori pentru situaţiile din 
unele orașe din Transilvania — căci, cum am menționat, statis- 
tici generalizate și bine alcătuite nu avem — se poate trage con- 
cluzia și se poate afirma că, elementul românesc este într'o vă- 
dită stare de inferioritate în industria Ardealului, fie că e privit 
că patron” în industria mare, fie ca patron (meseriaș) în mica 
industrie, fie ca mână de lucru calificată și necalificată în in- 
dustria mare și mică. Un semn de ameliorare se observă doar 
la ucenicie, unde elementul românesc este în progres în anii de 
după război, față de trecut. Aceasta însă datorită inițiativei Sta- 
tului, prin îniiințarea celor câtorva cămine de ucenici. Şi aici 
însă trebue remarcat că nu peste tot locul, progresul față de 
trecutul dinaintea războiului marchează aceeași linie şi este 
dureros să constatăm că în deosebi în Braşov acest progres 
este slab. , 

Lipsind un cămin mare pentru ucenicii români, evident că 
numărul celor chemaţi să mărească rândurile meseriașilor ro- 

mâni, nu poate îi mare și această situație nu poate face față 
năzuințelor noastre naționale în regiunea și orașul Brașov. 

Revenind la cele menționate că, din rezultatele unor cerce- 
tări şi din unele publicaţii făcute, se poate constata inferioritatea 
elementului românesc în industrie, ne permitem să semnalăm 
următoarele pentru a fi bine editicaţi: 

a) Pentru intreprinderile mari din noile ținuturi și pentru 
capitalul angajat în ele, adecă pentru elementele esenţiale asupra 
cărora politica naționalizării trebue îndreptată şi urmărită cu mai 
multă hotărâre și perseverență, avem datele din 1924, publicate 
de d-l |. Teodorescu în studiul său „Considerațiuni asupra na- 
ționalizării societăților pe acţiuni din noile teritorii“ (Buletinul 
Statistic al României No. 6, Octombrie-Decembrie 1924) din cari 
rezultă că în noile ținuturi sunt: 

472 bănci 
__687 societăţi industriale, comerciale şi diverse 
Adecă, în total 1153 societăţi speculative cu un capital de 
4.369.619.360 Lei. 

și anume: 25%, capital pur românesc învestit în 205 societăţi 

10%, capital românesc în colaborare cu capital minoritar 

40%, capital minoritar 

25%, capital de peste graniță (în majoritate maghiar). 

b) Pentru mâna de lucru avem datele din 1921 publicate 
cu ocazia expoziţiei industriale. Aceste date ne dau: 


pentru Transilvania 52,211 lucrători 
„Banat ... . 29,328 5 

Statistica aceasta însă nu ne arată cum se împart acești 
lucrători după naţionalitate. D-l inginer St. Cunescu, director ge- 
neral în Ministerul Muncii, comparând citrele de mai sus cu ci- 
frele statisticilor din anii 1923 și 1924 ale Ministerului Muncii 
asupra uceniciei, deduce că în noile provincii ucenicii români 
reprezintă abia 17%, față de 83%/, ucenici de alte naţionalităţi 
și ajunge la constatarea că proporția pentru muncitori nu este, 
nu poate fi, cu mult mai favorabilă pentru Români. Dar chiar 
admițând un procent mai mare pentru elementu: românesc, în 
nici un caz acest procent mai mare nu este constituit de mâna 
de lucru calificată. 

c) Pentru branșele tipografică și litografică (în cea mai 
mare parte mică industrie) din Ardeal, Banat şi Bucovina, precum 
și pentru mâna de lucru din aceste branșe, avem datele culese 
de subsemnatul cu ocazia tratativelor de conciliațiune ţinute în 
anul 1926 în Sighișoara pentru aplanarea conilictului colectiv de 
muncă ivit și pentru închierea unei noi convenţii colective de 
muncă și salarizare între patronii și salariaţii din industria gra- 
fică și litografică. 

Constatam atunci că aproape toți patronii și salariaţii din 
industria grafică și litografică din Ardeal, Banat și Bucovina au 
luat parte la tratative prin reprezentanţii și delegaţii autorizați 
ai celor două mari organizaţii profesionale, a Uniunii industria- 
şilor grafici şi litografici și a Uniunei „Gutenberg“ a muncito- 
rilor din industria grafică și litogratică. Deci datele culese mar- 
chează situația generală pentru mâna de lucru întrebuințată în 
ele. Şi mai constatam că în acele provincii erau: 

238 întreprinderi tipogratice, dintre cari 
47 proprietate românească şi 
19i minoritare. 
Aceste întreprinderi aveau 1967 salariați și anume : 
1167 lucrători calificaţi, bărbați 
70 lucrători necalificaţi, bărbați 
349 femei necalificate şi 
381 ucenici. 
Din cei 
1237 bărbaţi, erau: 
199 Români 
1038 minoritari, adecă 16.09% față de 83.91%. 

Inferioritatea elementului românesc este vădită și în acelaș 
timp îngrijorătoare, privind atât pe întreprinzători (patroni, me- 
seriași) cât şi mâna de lucru (lucrători). Mărturisesc că am ră- 
mas chiar surprins de această inferioritate, deoarece nu mă aș- 
teptam ca tocmai în branșa tipografică situația elementului ro- 
mânesc să fie așa de rea. Cu atât mai mult surprinderea a fost 
mare căci înainte de război încă au fost întreprinderi tipografice 
românești ît Transilvania, Banat și Bucovina, atât particulare, cât și 
pe lângă fie-care episcopie, mitropolie și pe lângă diferite asociaţii, 
instituţii, ziare etc., toate întrebuințând numai personal românesc. 

După război, odată cu trecerea în mâni românești a instituțiilor: 
școli, justiție, administrație şi odată cu intensificarea vieţii ro- 
mânești în noile provincii, credeam că progresul în această 
branșe nu poate fi decât firesc și impunător. Totuși realitatea 
este alta, după cum am constatat din datele arătate. Dar să 
trecem mai departe. 

Din cele 349 femei lucrătoare întrebuințate în întreprin- 
derile tipografice erau : 

51 Românce și 

298 minoritare, adecă 1462%/, față de 85'38%/,. 
Din cei 

381 ucenici erau 

49 Români și 

332 minoritari, adecă 12'86%, față de 87'14"/. 

Ucenicii fiind meseriașii de mâine, procentul de mai sus 
confirmă că și pe viitor situația mânei de lucru din această 
branşe nu se va schimba ci, dimpotrivă, va fi tot în defavorul 
Românilor. 

Cât privește litografiile și zincografiile, din 15 întreprinderi 
din Transilvania, Banat și Bucovina, una singură era românească: 
„Unirea“ din Brașov a domnului General Teodorescu. Cei 78 
lucrători calificați, 2 necalificaţi și 26 ucenici ce numărau cele 
15 întreprinderi din această branșe, erau toți supuși streini și 
minoritari și anume : Din cei: 78 lucrători calificaţi, 36 erau su- 
puși streini, 42 erau minoritari cetățeni români, însă Români 
de sânge.... nici unul. 

Nu credem ca situaţia de azi să se fi schimbat mult în 
favorul nostru. 

Din aceste date de sub a) b) și c) se poate constata cele 
afirmate la început asupra interiorității elementului românesc în: 

marea industrie (capital, întreprinderi) 

mica industrie (meseriași mici) 

mâna de lucru (și ucenicii) din industria mare și mică din 
Transilvania și Banat. 

In urma acestor constatări, am înțeles să cercetez care 
este raportul pe naționalități al micii industrii din orașul şi ju- 
dețul Brașov, pentru-ca ținând seamă de considerentele men- 
ționate că: marea industrie românească urmează să se sprijine 

pe o mică industrie puternică și că naţionalizarea mânei de 
lucru şi deci în mare parte a orașelor din Transilvania, o vedem 
pornită spre întăptuire numai în urma creiării, sprijinirii și în- 
tăririi micii industrii românești, să putem cunoaște situația de 
azi pentru-ca cei chemați să poată lua pentru mâne măsurile de 
îndreptare acolo unde se simte nevoe. 

Pentru orașul Brașov avem datele Corporaţiei Meseriașilor 
din cari ne putem face o icoană a poziției elementului românesc. 
Astfel în anul 1924 au fost membri ai Corporaţiei următorii 
meseriași : 

724 Maghiari 
467 Sași 
253 Români 
1 Alţii 
Total 1445 
adecă 50'11%, Maghiari 
32'320%/0 Sași 
17'51%, Români 
0:06%/, Alţii 
In anul 1928 situaţia a fost următoarea: 
699 Maghiari adecă 47:98%, 


505 Sași „3466% 
253 Români „17'36% 

Comparate aceste date, rezultă că în curs de 4 ani: 
Sașii prezintă un spor de 38 


Maghiarii prezintă o scădere de 25 
iar Românii au stat pe loc, ca procent însă sunt în scădere. 
Pentru anul 1928 mai spicuim următoarele date din darea 
de seamă a Corporaţiei: 
Caife au fost: 455 Maghiari 
220 Români 
127 Sași 
30 Alţii (în mare parte Evrei) 


Contracte de ucenicie s'au încheiat 777 și anume: 
440 pentru ucenicii Maghiari 


189 sI A Români 
430 :: i, Sași 
17 - i: Evrei 
l îi 3 Rus 


OBCU CLUJ 


— 150 — 


După cum se vede în orașul Brașov elementul românesc 
este slab reprezentat în mica industrie, abia 170%. Această si- 
tuație va mai dăinui, căci, până când Sașii au un cămin de 
ucenici cu peste 120 băeți și un „Gewerbeverein“ bine organizat 
și condus, până când Maghiarii au societatea „Szekely Târsasăg“ 
neobosită în plasarea ucenicilor și în sprijinirea și păstrarea so- 
lidarității micilor meseriași maghiari, noi Românii avem un cămin 
cu 38 de ucenici abia în al doilea an de funcționare și societatea 
meseriașilor români „Lumina“ care în lipsă de sprijin și de in- 
teres, chiar din partea unora dintre meseriașii români, face ceeace 
poate pentru promovarea intereselor meseriașilor români. 

Pentru schimbarea situației meseriașilor din orașul Brașov 
în favorul Românilor însă, ceea-ce sa făcut până acuma de 
această societate şi de alți factori, mai mult ori mai puţin oficiali, 
este prea puţin. Căminul de ucenici proectat de Ministerul Muncii 
a cărui piatră fundamentală abia s'a putut pune în toamna anului 
1929, după multe amânări cu cedarea terenului și după mari 
stăruințe depuse pe lângă primăria orașului Brașov, va lua ființă 
numai pe la începutul anului 1931 și de abea peste 4—5 ani 
socotiți de atunci încolo va începe să dea întâiele roade. Dar și 
atunci, numai acest cămin singur, cu tot numărul mare de ucenici 
ce-i va scoate calfe (150—180 anual), nu va putea modifica si- 
tuația de inferioritate actuală a meseriașilor români. Vor trebui 
și alți factori, chiar până atunci și împreună cu căminele de 
ucenici și cu societatea „Lumina“, să intervină, să sprijinească 
și să îndrumeze pe meseriaşii (patroni și calfe) români, pentru 
ca poziţia elementului românesc față de minoritari să fie ameliorată. 

Cum am menționat, pentru comunele rurale din judeţul 
Brașov ne lipsiau ori-ce .date statistice referitoare la meseriași, 
De oarece cunoașterea situaţiei meseriașilor din aceste comune 
este pentru noi de cea mai mare importanță, căci numai cunoscând 
şi această situație, pe lângă cea din orașul Brașov, se pot lua 
măsuri de îndreptare mai eficace, am procedat la culegerea acestor 
date. A fost o muncă destul de grea și a reclamat timp îndelungat. 

Colectarea datelor am făcut-o personal pentru unele comune. 
Pentru cele mai multe comune însă, datele mi-au fost furnizate 
de d-nii pretori, notari ;(secretari comunali) și de câţi-va d-ni 
învățători, cărora ţin să le mulțumesc și pe această cale pentru 

concursul ce mi-au dat. Parte din datele primite au fost controlate 
și verificate de subsemnatul, pe comune, la faţa locului; o parte 
iarăși au fost culese, de cei cari mi le-au trimis, prin recensă- 
mântul anume făcut în urma cererii mele; o parte au fost luate 
și comunicate nouă, așa cum s'au găsit trecute în diferitele re-: 
gistre păstrate pe lângă preturi, ca „Registrul meseriașilor pe 
cont propriu“, ori pe lângă primăriile comunale. Adunarea, con- 
trolul și verificarea datelor s'a făcut în anii 1926—1927. Desigur 
că diversitatea surselor de întocmire și colectare a datelor, fimpul 
relativ îndelungat în care sau întreprins aceste operaţii, precum 
şi verificarea numai în parte a datelor primite, fac ca acesie date 
statistice să sufere de imperiecţiuni, poate chiar într'o măsură 
ceva mai mare de cât alte statistici publicate. Totuși ele, fiind 
mult apropiate de realitate, prezintă toată importanța. Ele ne vor 
servi de date comparative pentru viitor, arătându-ne totdeodată 
icoana situației actuale. 

Din aceste date rezultă că elementul românesc din industria 
mică (meseriașii), din comunele rurale ale județului Brașov, este 
mai bine reprezentat față de celelalte naționalități, decât în orașul 
Brașov. Și anume pentru comunele din județ am avea următo- 
rul raport: 

Români 34.20%, Maghiari 34.13%, Sași 30.98 %, Evrei 
0.41%, alţii 0.25%, adecă pentru Românii meseriași din comu- 
nele rurale o diferenţă în plus tață de situația din orașul Brașov 
de 16.84"'/. 

Privind însă mai de aproape aceste date, ele ne obligă să 
recunoaștem că în câmpul meseriilor mai este încă mult de 
muncit până când vom putea afirma că mica industrie românească 
este bine fixată în “Ţara Bârsei. Ori — cum am arătat — o mică 
industrie românească în această Ţară a Bârsei este imperios re- 
clamată de interesele noastre românești, atât ca punct de plecare 
și de sprijin pentru crearea unei industrii mari românești și im- 
plicit a proteguirei mânei de lucru românești, calificate și neca- 
lificate, cât şi pentru romanizarea orașului Brașov, un prea im- 
“portant centru comercial și industrial din acest colț al Ardealului 
și de preaanare importanţă naţională în acelaș timp, prin așe- 
zarea-i în mijlocul țării, în drumul capitalei și în preajma 
Secuimii. 

Datele culese au fost întocmite pe comune, plăși, speciali- 
tate şi naționalitate și le-am grupat după cum urmează în trei 
tablouri și anume: 

a) pe plăşi, comune și naţionalitate, 

b) pe plăși, comune și specialitate, 

c) pe specialitate și naționalitate. 

































TABLOU A) 
Plasa Bran 
= a. ii 
Rol PI:zI| 
Slălălz|e 
l Zârnești 18| 5113] — | — | 36 
2 Tohanul-Vechiu 12 1 l 1|—|15 
3 Tohanul-Nou pi4l——l—l|— HA 
4 Şirnea 3|—1—]—1—1| 3 
5 Sohodol 3|——1—|— 3 
6 Şimon 121 4]—1—|—]|16 
7 Predeal — i ——l— j— 
8 Poiana-Mărului 3 ——l— 3 
9 Peștera —————|— 
10 Moeciul de sus 4 4 
IX! Moeciul de jos 13 2|—1—1— 115 
12 Măgura —j—l——1—— 
Fundata — a 1—[— 
Bran Poarta 15 2 IL — 1 — 
Total 97 | 


















Plasa Săcele 


Satulung 
Tărlungeni 
Zizin 
Purcăreni 
Cernatu 
Turcheș 
Baciu 


Total 127 [313 

Piasa Dara de 105 




























: E: 

> S 

l Feldioara 17 2 | 22 | — 1 —|41 

2 Prejmer 13 | 10 | 44| — 1 | 68 

3 Hărman 15 4121 | — 1 — | 40 

4 Sânpetru 15| 1123] —|]— [39 

5 Rotbav 7|—|15]— |] —|22 

6 Măeruș Ti—117|— || 24 

7 Bod 20 | 3138 | — | —|61 

8 Apața 2|141—|—|—][18 

9 Crizbav 9 | 27 2 | — |] — 138 
Total 105 | 61 |l82 | — 1 | 349 

Plasa Bârsa de 

1 Codlea 14 68 | — 1 | 83 

2 Ghimbav 2 24 | — | — | 28 

3 Cristian 

4 Râșnov 

5 Vulcan 

6 Hălchiu 

7 Satu Nou 

8 Holbav 

9 Ţânţari 

10 Vlădeni 





























l Barcani 

2 Budila 

3 Intorsura-Buzăului 

4 Sita-Buzău 

5 Vama-Buzău 

6 Dobârlău 

[i Marcuș 

8 Te iu 

Total |64|45|— 1 1 il 
4: Români . . . . 498 

Unguri . . . . . 497 
Sași . . . . . . 451 
Evrei .. . . .- 6 


Alții cc... 4 
Total . . 1456 

Şirnea 

q i Predeal 

4 | Poiana Mărului 

Pi Peştera 
Moeciul de sus 
Moeciul de jos 

TABLOU C) 





AȚIONALITATEA 














MESERIA E, 
1 | Grădinari —— 6] — 
2 | Măcelari şi mezelegii 21| 51 15| — 
3 | Morari 19) 15| 13| — 
4 | Pescari = — 
5 | Brutari, turtari 5 5] 18 11 2 
6 | Lăptari, brânzari 4 — | — 
7 | Industria uleiului vegetal 2 — 23| — 
8 | Fabrică de sifon — 1 —— 
9 | Maşină de treerat — 10| 2] — 
10 | Lăcătuşi, fierari, pilari, potcovari 96| 59 80|  1| 236) 
11 | Tinichigii — 15| — 
12 | Electriciani —| 3 | — 
13 | Tâmplari, rotari, dogari 75 81| 92| 2] 256 
14 | Impletitori de coșuri — 3 — 
15 | Ferestrău, fabrică de cherestea, | 
motor de tăiat lemne 6 9 4 1| 2 
16 | Cărămidărie, ţiglărie 8 — 5 — 
17 | Olari —| 40| —| — 
18 | Carieră de piatră şi de var, cuptor 
de ars var 2 8 2] — 
19 | Zidari 33, 35 35| —| 103 
20 | Cioplitori de piatră — 1 —— 
21 | Tocilari —| 22 —l — 
22 | Zugravi, vopsitori | 6 11|. 4 —| 21 
23 | Pantotari, cismari 117) 82| 84|  1| 28 
24 | Curelari, tăbăcari 3) 4] 17 —| 24 
25 | Croitori, cusătorese 77 38 36| —| 151 
26 | Plăpumari 3 — — 1 
21 | Blănari, cojocari sp D= 
28 | Frânghieri — 1 — 
29 Maşină de tors, de scărmănat lână, 
dârstă 6 8 — —li 
30 | Maşină de tricotaj, ciorapi, piuă, 
presă (teasc) de postav 5 — 1 — 6 
31 | Săpunari, lumânărari 4 — 1 5 
32 | Frizeri —| 14| 21 1| 36 
33 | Legători de cărţi —| 22| —| — 2 
34 | Modiste | 
35 | Ciasornicari E IESE 2 
36 | Dentişti 1 — 1 — 
37 | Cărăuşi-Omnibus 1 3 —|  — 
38 | Diferiţi 2| 3] —| — 
Total 498| 497| 451! 10|1456 

Radu Tempea. 


O sentință umilitoare pentru Românii „rebelanţi“ 
din Rotbav 


Din viaţa acestui al doilea „director al şcoalelor neunite 
naționalicești din marele Prinţipat al Ardealului care a fost Radu 
Tempea, ne-au rămas mai multe date decât din aceea a urma- 
ului său Gheorghe Haines. ; 

li cunoaștem familia, dela care avem. o cronică de parochie. 
Era — el, cel de al patrulea Radu din familia Tempea —., fiul 
unui preot Tempea!). Născut în Brașov, el își face studiile la 
gimnaziul săsesc luteran de aici. In matricula acestui gimnaziu 
îl aflăm la 1793 pe Tempian: „Valachus e suburbio“, ca „no- 
vus  Musarum cultor chlamydatus“. Editorul matriculei adaogă 
la numele lui observarea: „Der erste in Album eingeschrie- 
bene Schiiler gr. n. u. Rel. aus Kronstadt“). In 1785, la stă- 
ruinţa episcopului Nichitici și a directorului Dim. Eustaticovici, 
e trimis, din partea bisericii Sf. Nicolae, cu ajutor anual 
de 100 îl. și cheltuelile de drum, la Buda, ca să-şi continue 
studiile și să se pregătească pentru treapta preoției?). Reîntors 
la Brașov, în 1788, primește darul diaconiei“). In 1797 e director 
al școalelor, cu reședința în Sibiiu. în care calitate s'a interesat 
și de soarta școalelor din Brașov. Astfel, în August 1798 venind 
la Brașov și văzând clasele pustii şi fără dascăl, a căutat din 
toate puterile să restabilească rânduiala făcută pe timpul antece- 
sorului său și a îndemnat pe juraţii și curatorii dela Sf. Nicolae 
să dea din venitul bisericii suma de fl. nemţești 350, cât sar fi 
cerut, pentru a se putea plăti 3 dascăli. Totodată, probabil tot 


1) Iorga : Ist, Lit. Rom. II. (ed, 1901) pg. 290. 

?) Programa gimn. evang. Brașov pe a. şc. 1864/5; A Bârseanu: Ist. şcoalelor centr. 
rom. gr or. din Braşov, 1 02 pg. 12n.1. 

3) Dr St Stinghe: Docum. pruvit. la trecutul Rom. din Schei, vol. II. p. 5: In repre- 
zentanţa bisericei.... „s'au cetit jalba a Radului Tempea Popovici, prin care arătând voinţa 
sa ca să înveţe şi cere ajutoru spre învăţâtură dela venitul bisericii Bolgarsechiului. legân- 
du-să, că va plăti îndărătu ce i să va da, venind la treapta preoții“... s'au hotăritu să i se 
dea pă anu 0. îl şi cheltuiala până la Buda și dintru aceștia să ambă costul, îmbrăcămintea 
şi cărţile aş chivernisi, aceştii bani să să dea de pomană şi învăţându să fie spre slujba 
bisericii Bulgargechiului, dar de cumva m'ar vrea să rămâe la Braşov şi ar merge la alte 
părţi să trărască şi! să slujască cu învăţătura sa, să aibă mai sus numitul Radu puterea ins- 
tanţii sale, cu care să leagă, a plăti toată cheltuiala care i să va da lui, a împlini“ 

4) Dr. St. Stinghe: Docum,. Vol. II, p. 14. 

la sfatul directorului Tempea, curatorii bisericii cer, prin guvernul 
transilvan, un ajutor din cassa alodială a comunei Braşov, pen- 
tru ridicarea unui nou edificiu de școală și totodată pentru sus- 
ținerea școalei în stare bună!) 

Un ordin consistorial, din 23 Maiu 1802, cătră administra- 
torul protopopiatului Brașov, ne dă și alte amănunte interesante 


despre activitatea lui R.T : 

„Inălțatul c. gubernium în părinteasca socoteală, precum frăția sa R. T., 
directoru şcoalelor naţionaliceşti, încă de cătră domnul episcop Gherassim 
Adamovici la 16 Nov. 1792, No. 366, au fost rezolvăluit paroch la Bolgarsechi, 
după voia acei pravoslavnice obşte, iară la ștaţiia sa aceasta numai de aceia 
mau putut merge, căci tocmai atuncia tămplăndu-să bătaia cu Franţuzu, au 
fost rănduit a eşi la oaste capelan de reghementu, au binevoit a porunci.... 
ca în locul răposatului p. Gheorghe Duma paroh deplin, cu atâta mai tare 
să-l aşezi, cu cât mai sus pomenitul frățiia sa Radu Tempian, afară de dicre- 
tul ce are la această parohie, au făcut și publicumului, adecă obștii, slujbe 
folositoare. Adecă: 

1-tăi. După recomandaţiia slăvitei ghinăral-comando împărăteşti atăta 
în bătaia Turcului, cât şi a Franțozului, precum şi acum după tămplarea lip- 
sei, iară a 

2-a. Clerului cu osărdiia și nevoința întru învăţătura şi deprinderea 
diecilor la preoţie trimişi în temeiurile credinții şi celelalte trebuincioase..... 

Frăţiia ta dară primindu comisiia noastră vei avea strănsă datorie cu 
mai de multe ori lăudatul p. Radu Tempian (a căruia părinte încă să tăcem 
despre moși şi strămoși din răvna şi dragostia ce au svut spre acea pravos- 
javnică obşte a Bolgarsechiului, iară la acea biserică au fost aşezat în treapta 
preoțească) în fața locului a merge, acolo la înțelesul milostivei porunci gu- 
bernialicești, a arăta la pravoslavnica obște, ca să-l cunoască ca pre unu din 
păstori săi cei sufletești cu ştiinţa a mai multor limbi, învățături și vrednicii 
împodobit și aşa după îngăduitul chip în vădovita parohie întroducăluindu-l 
să-l aşezi?). 

In 1805 îl aflăm însă tot la Sibiiu, în Consistor, ca 
preşedinte interimar, în Martie, și ca asesor, în lulie, iar în 
August 1806 la Brașov, ca protopop”). In această calitate, se 
încurcă în certuri cu curatorii bis. pentru fiul său Duţu, pe care 
voia să-l facă preot la Sf. Nicolae. Aceste neînțelegeri pricinuiră 
suspendarea („pentru cuviincioasă pricină“) a protopopului, la 
1817 25 Febr.*) El rătăcește un an prin Moldova „în cumpăna 
morții fiind“, de unde întorcându-se, în 1818, își cere iertare 


1) A, Bârseanu, o. c. pg. ll. 

2) Dr. St Stinghe, o. c. Vol. II. pp. 228—30. 
5) 1bid. pp. 275, 280 şi 291. 

1) ibid. Vol. III. p, 24, 

dela parohieni, arătându-ie că „cu atâta mai tare mă văz măhnit 
pentru că după cum am înțeles d-voastră vaţi cam nu puțin 
scârbit de călătoria mea ia lași, unde eu m'am fost călătorit cu. 
slobozenia celor mai mari... făgăduind eu de aci înainte, pre- 
cum eu nici odinioară acest pas, de care acuma văzcă nu Vau 
părut bine, nu-l voi mai pâși, căci că și pre mine nici firea nu 
mă mai lasă a zăcea și întru scârba și măhnirea aceea a mai 
fi). In acelaș an, 1818, Sept. 10 Consistorul comunică protopo- 
pului inter. al Brașovului, Radu Verzea, că ia act de împăciuirea 
obștii din Bolgarseg cui protop. și parohul R. Tempian, şi-l în- 
drumă ca pe „pomenitul Rudolful Tempian senior, pentru a lui 
orbească îndrăznire în prezenţiia celorlalți parohi, precum și. 
înaintea gocimanilor dela acea bisearică aspru și cu acel adaos 
să-l înfrunţi, precum că dânsul dacă nu să va strădui ași în- 
drepta viiaţa sa, dacă să va arăta cătră acest scaon şi consis- 
torium episcopesc ca pănă acuma obraznic și nesubordinat și 
să voar mai dovedi aicea exțăsuri de el săvărșite, dânsul ne- 
treabnic (indignus) din funcţia protopopească de tot să va 
lipsi“)... Locul lui fu ocupat apoi de parohul din Săcele Radu 
Verzea, care conduse protopopiatul |. al Brașovului până la finea 
a. 1826, având reședința în Satulung?). 

Din acest an nu-i mai întâlnim nicăiri numele. Probabil 
nu după mult timp a murit, în vârstă de 65—70 ani. 

Un document din arhiva municipiului Brașov, din 1808, ne 
spune că era ginerile lui Oprea Pulpaș, de care se plânge la 
Magistrat că, până să se întoarcă dela Sibiiu, acesta i-a vândut 
casa, pe care i-o dăruise cu condiția să-i plătească datoriile și 
să-l îngrijască cât va fi în viaţă. 

O fată și-a măritat-o după |. Baract), care în 1808 se plânge 
Magistratului că curatorii bis. Sf. Nicolae, voiesc să-l scoată din 
locuință, iar el cere să fie lăsat pănă se va întoarce directorul 
R. Tempea din Sibiiu”). 

Cu activitatea sa literară „ca succesor în această caliiate 
al altui gramatic, al celui dintâiu descriitor al limbii românești 

1 tbid, Vol. II. p. 36, 

2) Ibid Vol, III. pp, 10-41. 

3) A, Bârseanu: 0. c.p. 15, 


4) N, lorga: o, c. pg. 293, 
5) Arhiva municipiului Braşov. 

(Dim. Eustatievici )!) s'au ocupat alţii, mai chemați, și în primul 
rând d-l N. lorga, care-l numește: „întâiul filolog ardelean, care 
a cunoscut gramaiica lui Văcărescu, a cărui limbă o aprobă”). 
Ei 

Din corespondenţa lui Tempea ca director al școalelor, cu 
diteritele autorități, publicăm de astădată următoarele două adrese 
ale lui cătră Magistratul Brașovului — prima așa cum a scris-o 
el, iar a doua cu ortografia de azi: 


2166/807. 
Innalt Prja tschinstite Domnule Judex! 


Nu jeste lucru ascha de pacatel (sic!) de anuse lua in 
vrednike socotintza Domnieitale rebelantzi Rumuny ne unitz din 
Rodbach. Dirept atscheja' ca senu pritschiriujaske in vremja vii- 
toare din sumetia atschestor oameni numitzi în Deliberat, Sta- 
tuluy ne odichne, ledschi (legii!) batschocure, schi ne ascultare 
poruntschilor Prja Innalte, poftesk Ofticiose pre Prja Innalte 
Tschinstite Domniata a binevoi hoterirja Directii aitscha adeo- 
gate a poruntschi in Executie ase dutsche. Ketsch intralt kip la 
toate rebelia care de acum in nainte ar putia pritschinui din 
atschesti oameny, se nu fiu jeu supt Conresponsabilitet, fiind 
ke jeu acuma datoria kiemeri mele miam inplinito. remuind 

Al Innalt Tschinstitey Domnieitale 


Spre Sluschbe indatorat 
Bolgarseg 19/31 August 807. Rudolphus Tempian m. p, 


Scoiarum Nationalium Director, 


2166/807. 
Copia 
Boigarseg 19-a Agust 807. 
Fiind că după Instanţia Preotului Theodor al doilea căsă- 
torit din Rodbach s'au adeverit, precum pre jeluitorul carele mai 
înainte au fost acolo Dascal așezat Popa Theodor, Pau scos; şi 


însuş din puterea lor au pus pe altul anume luon Stanciu, carele 
incă fiind în vârstă tânără de 15 ani, și necum pre Directorul 


şi N. orga: o. c. pp. 200 şi 293, 

Şcoalelor despre aceasta să-l întrebe l-au așezat Dascal. Din care 
jalbă chemându-se oameni la cercetare s'au întrebat: Pentru ce 
pricină, şi cu a cui poruncă pe Dascalul cel de acolo l-au lăpă- 
dat ? au răspuns precum din pricina arătării Popii Şerban Po- 
povici paroch locului, care l-au arătat înaintea obștii în fapta 
Curviei intinat, nu-l mai poftesc a îi Dascal. 

La aceasta Parochul locului tăgăduește înaintea adunării 
oamenilor numiţi, adecă: Gheorghe Nicolae, Vasile Văcariu, Sa- 
muel Dopceanu, Gheorghe Gavrilă, Gheorghe Inache, Filip Mun- 
teanu Junior, Todor Bârsan, numiții au stat cum că cu adevărat 
au zis. La care de nou sau întrebat mai sus numiții de știu 
ceva, sau au văzut de prea Curvia Dascălului? au răspuns cum 
că nu știu, şi mau văzut, numai au auzit dela Parochul lor. 

La aceasta preotul tăgăduește că nau zis nimica în faţa lor. 

După aceasta văzându-se precum Prea curvia numitului 
Dascal Theodor, nici de cătră pomeniții oameni, nici de cătră 
Parochul locului nu se dovedește; în trei rânduri de sfătuiri, 
iară mai vârtos în tot chipul s'au sfătuit acești oameni spre îm- 
păciuire cu dascalul Theodor, iară ei nici întrun Chip pacea 
(patschia), și liniștea nu au poftit-o, ci mai vârtos în sumeția lui, 
Teodor Bârsan, și întru a gocimanului celui nou Gheorghe Ni- 
colae, și Gheorghe Gavrilă (care acești trei întăria pre oameni 
și-i întărîta înaintea mea, pre mai în sus pomeniții oameni a 
sta statornici în pofta acestor pomeniţi trei) răzimându-se, după 
care nici de cătră mine după a lor larmă, mare strigare şi ne 
supunere ne putând îace între dânșii vre-o pace, silit mam vă- 
zut sesionalicește ca de cătră Direcţia Şcoalelor a face următoarea 


Hotărîre: 


De vreme ce acești trei oameni numiţi, adecă: Theodor 
Bârsan, Gh. Nicolae și Gh. Gavrilă se văd și se cunosc precum 
sint nişte oameni turburători ai obștii, împotriva  întocmitelor 
bunelor prea Inaltelor orândueli. Pentrucă 

l-mo: Nici de toate rânduielele de cătră mai marii lor, și 
de cătră prea cinstitul Consistorium făcute, nici o ascultare nu dau. 

2-do: Pre prea cinstitul Protopop George Haines care au 
vrut să tocmească între dânșii pacea și liniștea, în fața locului 
au vrut ca,să-l bată: 

3-tio: Pe rânduitul de cătră Direcţia $coalelor Dascal la 
Rodbach Teodor Dumitru însuș Theodor Bârsan publice în Bise- 

rică în Sâmbăta Paştilor l-au apucat de piept, și cu însuși a lui 
potenţie l-au scos din Altar afară, fără de a se cerceta pricina 
greșelii lui. lară mai pe urmă 

4-to: Cunoscându-se precum însuși acești trei oameni nu- 
miți ar putea din pricina dâriiei ? (dirschii!), și mai mare rău- 
tate și rebelie în sat a pricinui, (de vreme ce şi până acolo s'au 
sumețit după mărturisirea Namesnicului locului de toate punctu- 
murile) însuş iarăș Theodor Bârsan iară întro zi de Paști au 
strigat în Biserică cu glas mare, precum: numitul Preot și 
Dascal să nu slujască sfânta liturghie că nu sint vrednici. lară 
la cea mai de pe urmă Propovedanie întru care cinstitul Proto- 
pop George Haines au vrut să-i aducă de isnoavă la Dragoste, 
iarăș numitul Theodor Bârsan i-au tăiat cuvântul din gură, și 
au învitat pe oameni să iasă afară. Se cunoaște a fi mai vârtos 
acest Theodor chiar Rebelant, împreună cu ceilalți doi, pentru 
care spre apărarea primejdiilor care din pricina dânșilor ar putea 
în vremea viitoare a mai naște, s'au judecat: Ca Theodor Bârsan 
ca un pricinuitor de rebelie să se canonească cu ariște de o lună 
în fiare la Zuchthaus, măturând târgu spre pilda altora, dându-i-se 
la intrare și la ieșire câte 25 de bețe. lară ceilanţi doi iarăși ca 
împreună lucrători la pricina rebeliii cu câte 15 bețe, şi cu arişte 
la Zuchthaus de 10 zile să se pedepsească, dând pe lângă 
această chizăşie de oameni de cinste vrednici de credință ai 
Satului, precum de astăzi înainte toate rânduielele și poruncile 
Jurisdicţiilor lor, punctualiter vor păzi. lară dascalul Theodor 
Dumitru căruia nici o vină adeverită In merito nu s'au aflat, să 
rămână Dascal precum și mai înainte după dreptate s'au așezat de 
cătră Direcţia Şcoalelor și de cătră Cinstitul Consistorium întărit 
și de cătră Prea cinstitul Magistrat cunoscut, să rămâe în puterea lui 
Dascal, cu obișnuita sa simbrie, şi restanţia simbriei lui care o 
va arăta cu dovadă să i se dea, “care de cătră rebelantul său 
Theodor Bârsân i s'au împiedecat. Care hotărîre spre luarea Exe- 
cuției prea Cinstitului mârii Sale D. Judeţ Oiticiose se trimite. 
Din Sessia Direcţii Şcoalelor neunite Braşov. 


Anul zioa mai sus. 
Rudolphus Tempian m. p. Director 
George Lebu m. p. Paroch 
Dimitrie Martinovitsch m. p. namesnik. 
s% 


Nu ne putem explica ce-l va fi putut îndemna tocmai pe 
el, acest om foarte învățat pentru vremurile de atunci, „cu știința 
a mai multor limbi, învățături și vrednicii împodobit“ să aducă 
o sentință atât de umilitoare și de grea tocmai unor conaţionali 

ai săi! El trebuia să cunoască doar suferințele și nedreptăţile 
îndurate în trecut de Românii brașoveni, cu atât mai mult cu cât 
tocmai bunicul său, Radul Tempe, preot la acelaș altar, al Sf. 
Nicolae, fusese acela care, la 10 lunie 1723, scrisese „cu zisa 
fraţilor“: „De aceasta, am vrut să vă facem știre fraților și fiilor 
pre carii D(u)mn(e)zău va rândui pe urma noastră purtători de 
grije acestui oraș și sf(i)ntei beseareci de aici din Scheaii Bra- 
șovului ce să zice Bolgariia, pentru că de oare câtă vreame mai 
nainte, nu știm cu ce meșteșug s'au fost scos țiganii din mătu- 
ratul și rânitul târgului, și mătura și râniia săracii Rumânii, daj- 
dnicii ai acestui oraș, deci noi cest rând de oameni, carii mai jos 
ne vom iscăli, neam socotit și cu toții am mers la măriia-sa 
domnul Filşteh județul cel mare şi măria-sa domnul Gheorghie 
Draut judeţul cel bătrân, și la domnul Voli tatăl sutei și la tot 
cinstitul Sfat, și cu mare umilință precum să cade ne-am rugat 
şi au slobozit pre săracii noștri dela acea slujbă și au rânduit 
să fie iară ţiganii ca și mai înainte....!) 

Magistratul Săsesc al Brașovului însă nu a aprobat nici el 
sentința lui Tempea, răspunzându-i — la 3 Sept. 1807 — că nu 
poate executa sentința, deoarece trece peste competința directo- 
rului școalelor de a cerceta astiel de cauze fără asistența auto- 
rităților politice şi de a aduce astfel de sentințe. Va exmite însă 
din partea sa un comisar, care, împreună cu directorul, să cer- 
ceteze cazul și să aducă o deciziune, după ce și Magistratul își 
va spune părerea... 

In Arhivă wam mai aflat însă nimic în legătură cu „rebe- 
lanţii“ din Rotbav! Se vede că-și dădu-se seama și Tempea că 
fusese mai papă de cât papa, și a lăsat-o baltă. 


Candid Mușlea 
prof. 





1) Dr, St. Stinghe: Docum, Vol. V. pg. 13. 

Cei dintâi culegători ai numelor 
românești de plante 
de Dr. Emil Pop 


Un vocabular de numiri românești ale plantelor ascunde 
sugestii nebănuit de fecunde pentru cei preocupați de sufletul 
Și graiul neamului nostru. În numele cu cari poporul a botezat 
o plantă găsești mereu expresia incomparabilei puteri de obser- 
vaţie a Românului ca și a istețimei cu care el nimerește cuvântul 
sau figura cea mai sugestivă pentru a-și formula observaţia. O 
mulțime de numiri sunt ferestruici în dosul cărora ghicești con- 
turul unei legende; prea numeroase sunt acelea, cari rezumă, ca 
o reţetă, experiența seculară a ţăranului în vindecarea unei boli. 
Ele te conduc de multe ori la numiri, credințe sau practici cu 
mult mai vechi decât vremea în care s'a rostit cea dintâi vorbă 
românească — san trădează contactul molipsitor cu graiul și 
spiritul altor popoare. In colecţia aceasta lexicală botanistul, dar 
mai ales folcloristul și filologul pot descoperi în stare embrionară 
probleme pasionante, a căror rezolvire ar produce rezultate știin- 
țifice deosebit de valoroase. 

Din nenorocire specialiștii au privit destul de rar și poate 
nu destul de adânc în această comoară. Dar câștigul nu e pierdut 
şi nu ne îndoim, că în scurt timp ea va trece prin mâna celor 
chemaţi, ca un excelent mijloc pentru cunoașterea mai de aproape 
a fiinţei noastre etnice. 

De regretat este însă întârzierea și în anumite cazuri neîn- 
țelegerea cu care noi Românii am transcris din popor și am 
adunat în mănunchiu numirile de plante. Primele culegeri le-au 
tăcut streinii, cari s'au trudit să noteze cuvintele auzite din popor, 
dar cari nu aveau nici un interes special pentru listele lor. O 
bună parte din cei dintâi Români, cari s'au ocupat de problemă, 
au împestrițat numirile neaoșe românești cu traduceri verbale 
de ale numelor latinești, tranţuzeşti Și nemeşti de” plante. 

Ne lipsește culegătorul instruit tocmai din timpul dinaintea 
„drumurilor de fier“, a farmaciilor, a doctorilor, a preotului și 
învățătorului modern, când legenda avea putere de credință, când 

credința se concretiza în practici mistice, când singurul depozit 
de leacuri era câmpul și pădurea. Astăzi țăranii mai apropiaţi 
de căile principale de comunicație rămân indiferenți față de bu- 
ruienile, cari nu-i interesează din punct de vedere economic. 

Este timpui suprem să salvăm ce a mai rămas de salvat 
de pe la bătrânii și babele satelor şi'n special dela locuitorii 
singuratici ai regiunilor izolate de graba civilizaţiei. Şi mai ales 
botaniştii, cercetând terenele rămase primitive din punct de ve- 
dere floristic, au prilejul și datoria să complecteze însemnările 
de pâw'acum în această privință. Că se mai găsesc numiri necu- 
noscute ne-o arată d-l Z. C. Panfu care tipărind zilele aceste o 
ediție nouă a mult apreciatului său „Vocabular botanic“ din 
1906") a putut adăuga încă 1050 de numiri românești pe lângă 
cele 3609 din ediția Î. Dar tocmai acest spor impresionant în o 
perioadă puţin avantajoasă ne lasă să bănuim ce recoltă nepre- 
țuită ar fi putut agonisi culegătorii pricepuți și devotați înainte 
de pătrunderea în satele noastre a mentalității și a deprinderilor 
civilizaţiei. — 

In acest articol vreau să vorbesc de cei dintâi intelectuali, 
cunoscători de plante, cari au notat numiri românești de plante 
din Ardeal și Muntenia în o epocă neatinsă de modernizare, în 
veacul al XVIII-lea. Lista lor a rămas necunoscută - pentru noi 
Românii. Opera lor a publicat-o /. Benkd la 1783, în „Magyar 
Konyvhăz“ sub titlul „Nomina Vegetabilium“ pe urma unei co- 
municări a acestuia făcută la 1781.%) — 

De iapt numirile românești de plante au început a fi trecute 
pe hârtie încă pe vremea când se concepeau primele dicționare 
românești. In special merită atenție „Anonymus Caransebesiensis*, 
care după cercetările d-lui prof. Drăgan (Dacoromania, IV, 1924-26, 
p. 1, 77-168) trebue să fie M. Zalici, mort pe la 1712. In manu- 
scrisul său, copiat și tipărit de Creţu (Revista „Tinerimea Ro- 
mână“, Noua Serie, v. |, 1898, p. 320-380) are vre-o 240 de nu- 


') Panţu, Z. C., Plantele cunoscute de poporul român. Vocabular bo- 
tanic cuprinzând numirile “române, franceze, germane şi ştiinţifice. București, 
„Minerva“, 1906. 

Idem, Bd. Il București, Casa Școalelor, 1929. 

2) Benkd J., Nomina Vegetabilium. (Molnâr ].: Magyar Kânyvhăz, | 
szakasz, p. 407—432. Pozsony, 1783). 

miri de plante, unele foarte interesante și necuprinse în Panțu, 
(„Peninc“=—,„Panicum“, „Pipar“ =— „Arbor piperis“, „Metlike“ 
=— „Artemisia tenuifolia“ etc.). Sunt de valoare numirile varietăţilor 
de poame din Anonymus. La multe numiri poporale nu cunoaște 
însă echivalentul latinesc; foarte multe din numiri sunt maghia- 
risme forțate, iar cele latinești sunt antelinneene și deci greu de 
identificat. Totuşi ar merita un studiu mai aprofundat și din 
punctul nostru de vedere. 

Dicţionarul-manuscris româno-latinesc al lui 7. Corbea de 
pe la 17090 e „tradus“ din ungureşte și încă nu e bine studiat, 
nici copiat. Puţinul publicat despre el tot de Creţu (Extras din 
„Voința Naţională“, v. XXII, 1905) ne face să credem, că în ce 
priveşte numirile de plante era cu totul naiv. 

Cipariu şi probabil și Lexiconul dela Buda au utilizat 
însă materialul din manuscrisul lui Corbea. 

Este riscat să afirmăm, că acești 2 autori de manuscrise au fost 
culegători de numiri de plante, deși cel dintâi cunoștea multe din 
aceste numiri. Şi este mai ales greu să recunoaștem plantele numite. 

Cea dintâi listă compusă prin culegeri din gura poporului 
de către cunoscători ai plantelor este „Nomina vegetabilium“. 

Socotesc de foarte importantă această operă, nu numai pen- 
trucă este cu un deceniu mai veche decât lista lui Sigerus!), so- 
cotită pân'acum drept cea dintâi de acest fel, ci mai ales pentrucă 
e făcută cu multă seriozitate științifică și conține peste 600 de 
numiri din diverse provincii româneşti. Mai multe din aceste 
nume de plante lipsesc din opera de sinteză a d-lui Panfa, 

Inainte da a vorbi de opera însăși, este desigur interesant 
să cunoaștem pe autor și pe colaboratorii lui. 

Autorul este -un binecunoscut polihistor ardelean: Benkd 
Josef, nobil de „Kâzepaita și Arkos“ (1740—1814) care şi-a trăit 
viața plină de sbuciumul creațiunii și al sărăciei la Aita mijlocie 
(jud. Trei-Scaune) aproape de Brașov și în permanentă co- 
munitate cu intelectualii Brașovului.") 


1) Sigerus, P., Verzeichnis der in Siebenbiirgen wildwachsenden otti- 
zineilen Pflanzen. Ein Versuch. (Siebenbirgische Quartalschrift, Il. 1791, p. 
315—316). i i 

2) Vezi mai de aproape: Miko J., Benk5 Jozsef 6lete 6s munkâi. Pest, 
1867. Asemenea: Szinnyei ]., Magyar irok elete es munkâi. Vol. 1, p. 862. Bu- 
dapest, 1891. 

A fost preot reformat în Aita și câtva timp în Chepeţ. Doi 
ani a funcţionat şi ca profesor de religie la colegiul din Odorhei. 
A fost un cercetător pasionat şi avea o inițiativă ştiinţifică extra- 
ordinară, profund insultată de indiferența oficialităţii și intriga 
contimporanilor săi. 

Biograful său, contele Mik6, îl consideră drept întemeie- 
torul cercetării istorice științifice în Ardeal (p. 229) ca şi al 
descrierii geografice a acestei provincii (p. 233). A fost distins 
de Societatea științifică din Harlem (Societas Eruditorum 
Batavo-Harlemensis) alegându-l membru al său, pe de altă 
parte a fost recomandat pentru ținerea unor cursuri de botanică 
în Cluj. S 
Opera sa principală este a. z. „Transsilvania Generalis“ 1) 
o monogratie bogată și amănunţită a Ardealului, ocupându-se în 
ea foarte pe larg și de natura fizică a provinciei. 

Pe noi ne interesează de astădată mai ales ca botanist. — 
Ma mult de cât ori-ce îl pasiona studiul plantelor, botanizând 
chiar la adânci bătrânețe, când nu mai putea lucra. Injghebase 
o grădină botanică în Aita mijlocie, cea mai veche din 
Ardeal, după cunoștința mea. Cultiva aci peste 600 plante, 
unele primite din Viena, talia, ba chiar și din America; îi tri- 
mitea și prietenul său M. Pop-Szatmary cu care era în cores- 
pondență. Aci veniau pentru a se instrui mulți tineri botaniști, 
între cari și /. Balogh care-i dedicase lui disertația sa, iar altul 
a botezat o plantă nouă în cinstea lui: Epilobium Benkdanum.(?) 

Stetea în corespondență cu mulți botaniști și farmacişti și 
avea de gând să scrie o carte de filosofie botanică și termino- 
logie. S'a ocupat de plante medicinale și industriale („scumpia“, 
tutunul etc.) publicând articole asupra lor (unele s'au pierdut 
sub formă de manuscris). 

Era atât de preocupat de botanică, încât chiar și într'una din 
cuvântările sale de înmormântare ?) face un adevărat curs de 
botanică punând baza unei interesante terminologii ştiinţifice 
ungurești. 








5 Titlul complect: Transsilvania, sive Magnus Transilvaniae Principatus, 
olim Dacia Mediterranea dictus, orbi nondum satis cognitus, une multifariam 
ac strictim illustratus. Vindobonae. 1778. 2 vol. 

2) Teli Bokreta..... Sibiu, 1781. 


OBCU CLUJ 


— 168 — 


Lucra încă din tinereţe la o Iucrare monumentală asupra 
florei Transilvaniei (divulgată de el sub numele „Flora Trans- 
silvanica“), din care avea pe la 1773 material pentru 50 coale de 
tipar. Este fără îndoială o mare pierdere pentru știință dispariția 
acestui manuscris â cărui tipărire i s'a refuzat mereu autorului. 

In felul acesta cea mai vrednică publicaţie botanică propriu 
zisă a lui Benkă rămâne descrierea floristică pe scurt a Ardealului 
în monografia sa (Transsilvania Generalis, |, p. 102 şi urm). Aci 
promite că „dacă nu s'or supăra botaniștii va strânge în „Flora“ 
sa (care a dispărut N. A.) numele românești ale plantelor, căci 
mai ales româncele întrebuințează cu mult folos 
pentru vindecarea feluritelor boli buruienile negli- 
jate de alţii“ (p. 118). 

Nu și-a ținut întocmai această făgăduială, căci nu a putut tipări 
„Flora Transsilvanica“. A publicat totuşi separat numirile de plante 
ce le avea strânse în opera de care ne ocupăm în special... 

Am insistat atât de mult asupra lui Benkă botanistul, ca 
să ne dăm seama de pregătirea lui de specialitate și să explicăm 
caracterul științific superior al dicționarului de care ne ocupăm. 

Este foarte probabil că Benk5 nu a cules prea multe nu- 
miri românești, căci în Aita, Chepeț și Odorhei, pe unde a trăit, 
Românii erau puțini la număr. S'a servit însă de colaboratori, pe 
cari a știut să-i aleagă bine. In întroducerea la „Nomina Ve- 
getabilium“ (Magyar Kânyvhăz, 1783, p. 405-6) ni se arată că 
aceşti colaboratori au fost următorii: „Molnar Adany“, vestit 
medic, mort în Braşov la 1780, dupăce aproape 20 de ani a fost 
medic în București. „Mauks Tobias“, reputat farmacist din Cluj. 
„ Weisskircher, Langendorf şi Birk“ farmacişti brașoveni. 

Cred că este interesant să ne oprim puţin asupra acestor 
cunoscători ai piantelor, cari au fost atrași de frumoasele sau 
curioasele nume cari le dă poporul românesc planielor, însem- 
nând cei dintâi şi cu multă hărnicie acele nume. 

Adam Molnăr este între aceștia cel mai de seamă. 

__ Cunoștinţele noastre despre acest Molnăr nu mai sunt atât 
de amănunțite, deși activitatea lui științifică ar merita o re- 
constituire.!) 


') Sunt deosebit de recunoscător d-lui doc. Dr. V. Bologa, care mi-a 
pus la dispoziţie biblioteca Institutului de istoria medicinei din Cluj, ca și 

Weszpremi ne vorbește mai mult despre el (Cent. II, pars 
II, Art. XXIV, p. 266-268 și cent. III, p. 150-151.5) 

S'a născut în 1716 în Treszty&nfalva (jud. Vas, vestul 
Ungariei) făcându-și școlile la Sopron, Bratislava (Pozsony) şi 
probabil și prin Ardeal, unde nu știm cum a ajuns. Studiază i 
apoi la Halle botanica, anatomia și medicina universală. Tot în 
Halle a fost proclamat doctor (1747), ba a fost ales membru al 
Societăţii științifice „Academia S. R. Imp. Naturae Curiosorum“ 
de acolo. A tîost medic prin Cluj și Brașov, dar nu prea multă 
vreme, căci a fost chemat de principele Munteniei la București 
ca medic. Aci a petrecut în deosebită cinste aproape 20 de ani 
până la răsboiul ruso-turc din 1768. Cu ocazia ocupării Bucu- 
reștilor de către Ruși aceștia au distrus truda vieții întregi a lui 
Molnâr, risipindu-i lucrările științifice, iar el înșuși abia s'a putut 
refugia, plângând și aproape gol, la Brașov, unde a mai făcut 
pe medicul până la moarte. (17787, 17802). 

In Muntenia Molnăr a pus în aplicare pregătirea și pasiunea 
sa Științifică studiind geogratia fizică şi referințeie medicale ale 
Principatului. Avea 3 manuscrise gata de tipar: |. De Aere, 
aquis et Locis Valachiae; 2. De Natura et Diaeta 
erassa Valachorum și 3. De Morbis endemiis Vala- 
chiae.-— Toate aceste lucrări, pe cari le bănuim foarte interesante 
— date fiind erudiția și hărnicia autorului lor — Sau pierdut 
spre marea pagubă a ştiinţei. 

In cursul observaţiilor sale în Muntenia Molnăr iuase contact 
cu poporul și dela ei a învățat cum se numesc plantele în ro- 
mânește. Fără îndoială, că și-a complectat cunoștințele în această 
privință și în cei zece ani cât a mai trăit în Ardeal după iuga 
lui din București. In orice caz el trebuie să îie principalul cu- 
legător al numirilor românești de plante din „Nomina vegetabi- 
lium“, atât pentrucă știa bine românește, cât și pentrucă titlul 
cunoştinţele d-sale cu privire la trecutul medicinei și al medicilor dela noi. 
D-sa a publicat chiar două note asupra lui Molnăr în „Lucrările din Institutul 
de istoria Medicinei și Farmaciei“, Cluj, II, 1927, p. 65-66 — și în „Anuarul 
Institutului de istorie Naţională“, Cluj, IV, 1928, p. 451-454 — note consultate 
de mine. i 

2) Weszpremi St. Succinta Medicorum Hung. et Trans. biographia, 
Viena, 1787. 

manuscriselor lui pierdute ne face să credem, că a fost în ne- 
contenită atingere cu țăranii. Era și botanist. Ale lui sunt numi- 
rile cele mai multe și mai neaoșe din vocabular. Benkă însuși 
citează întâi pe Molnâr dintre ceice lau ajutat, făcându-i men- 
țiuni speciale. Cele mai multe numiri din vocabular sunt arde- 
lenești sau de cele întrebuințate la fel în Muntenia ca și în 
Ardeal. Sunt însă numiri muntenești (sau chiar moldovenești) 
neîncetățenite nici azi în limba poporului din Ardeal (Mărgă- 
ritar, selină, orez, urez, chitră, curmale, micșunele, 
popușoi etc.), cari le-a adus Molnâr de dincolo de Carpaţi. 
Benkd a ținut să asigure nivelul științific al operei sale și prin 
consultarea celor mai distinși farmaciști cu care avea cunoștință : 
trei braşoveni și unul clujan. 

Mauks Tobias (scris și Mauks, Maux), farmacist din Cluj 
se trage din o familie săsească, plecată pe la 1500 din Saxonia!). 
A fost un profesionist distins și bogat. Din 1752 a fost proprie- 
tarul uneia din cele mai vechi farmacii din Transilvania (actuala 
farmacie Hintz din Cluj). In 1794 a fost ales deputat în dieta 
din Cluj. Avea reviste și cărți de specialitate prețioase, scria el 
însuşi „Instrucții“ farmaceutice foarte îngrijite. 

„ Weisskircher“ (Mich. Fernolend) a fost proprietarul farma- 
ciei „Zur weissen Kirche“?) din Brașov, care pe atunci era 
în Piaţa mare; azi e farmacia Kelemen din Str. Vămii (Bologă). 
In 1772 o vinde lui Langendori, despre care vom vorbi imediat, 

Birk (ohann, Georg) alt colaborator citat, a fost după afir- 
maţia lui Trausch?) cel dintâi proprietar al farmaciei „La leul 
de aur“ din Brașov (azi pe Str. Porții). 

Langendorf (Ludwig Lorenz von) farmacist brașovean este 
din nou unul care știa sigur românește; a petrecut mai mult timp 
prin Muntenia. S'a născut în Brașov la 1745 (mort tot aci la 
1825). A studiat farmacia în Viena apoi a cumpărat dela Weiss- 


1) Vezi Orient, Gy., Az erdeiyi es bânăti gyogyszereszet tortenete, 
Ctuj (1926). 

Adatok ez erdălyi eyâgyszertârok tortenetehez. Extras din „Buletinul 
Farmaciștilor“, 1928, N-rii 9, 11, 14. 

2 Guseth, E., Zur Geschichte der Sanitătsverhăltnisse in Kronstadt 
Braşov, (1884). 

5) Trausch, Schrittsteller Lexicon. 

kircher farmacia „Zur weissen Kirche“. Dupăce însă „boierii“ 
au părăsit Brașovul la 1773!) câștiga puţin, aşa că în 1779 a 
trecut în Muntenia cu o farmacie de campanie. Cum avea și cu- 
noștințe medicale, prințul Ipsilanti Va numit medic în Craiova. 
După câtva timp se înapoiază la Braşov pentru a reveni iarăş 
în Muntenia unde a practicat în diferite locuri. Iarăș s'a reîntors 
la Brașov unde a devenit funcționar (1796). A mai făcut o călă- 
torie de studii prin Muntenia și Turcia până la Vidin. Ultimii 
26 de ani din viață (1799——1825) a renunțat la farmacie pentru 
a aduce mari servicii orașului ca senator. 

Probabil că și Langendorf a servit pe Benkă cu multe nu- 
miri, deşi nu i-se face în prefață nici o menţiune specială. In 
cursul călătoriilor sau al șederilor lui — cam scurte, e drept — 
prin Muntenia avusese prilejul să audă cum numesc Românii 
buruienile. — 

Dintre colaboratorii înșirați de Benkă cel mai de seamă a 
fost * Molnâr; al lui este meritul principal în compunerea listei, 
servindu-o cu cele mai multe și mai românești numiri. Langen- 
dori asemenea avea putință să ofere cuvinte demne de încredere. 
Benko însuși va îi strâns numirile împrumutate mai mult dela 
Unguri de puţinii Români din jurul Aitei și tot a lui este orto- 
grafia ungurească, ce face uneori imposibilă ghicirea adevăratului 
cuvânt românesc. Ceilalţi farmacişti sași cumpărau probabil plante 
de leac dela anumiți țărani cari s'au dedat apoi să zică și ei 
unor buruieni mai des cumpărate — tot așa cum le ziceau șpi- 
țerii cumpărători. Așa se face cred, că acestora din urmă li-s'a 
părut apoi că „Veronike“, „Valerian“, „Dientzian“, „Dip- 
tâm“, „Tormentil“, „Lavendel“ etc. sunt nume adoptate de 
Români. — 

Cunoscând autorii, vom trece la cunoașterea mai de aproape 
a operei însăși. Conţinutul ei a fost comunicat la 1781 și tipărit 
abia în 1783 în „Magyar Kânyvhăz“, p. 407-432. Se dau în co- 
loane numirile latinești, ungurești și românești. Plantele sunt 
grupate în cele 24 de clase ale lui Linne. La p. 431-432 mai 
găsim sub „Addenda“ câteva numiri de droguri, de muguri etc. 
Sunt înșișate 429 de specii vegetale cu 6/2 numiri românești. 


1) Cari se refugiaseră aci din cauza răsboiului 'ruso-turc. Vezi A. A, 
Mureșianu, Țara Bârsei, v. IL., 1930, No. 1. 

Autorul mai publicase în partea | din „Magyar Kânyvhâz“ 
o asemenea lucrare, dar fără numiri românești; vocabularul de 
faţă are intenția expresă (p. 405) să arate numele plantelor și în 
românește..... „căci Românimea cunoaște foarte bine 
ierburile și întrebuințându-le spre folosul ei, în- 
trece alte neamuri“. 

Felul cum sunt transcrise în „Nomina Vegetabilium“ cu- 
vintele românești constituie neajunsul cel mai de seamă al lu- 
crării. Se vede cât de colo că Benko nu știa românește. El a 
scris din auzite sau a transcris cu ortografia ungurească de 
atunci. lată câteva exemple: csimser (= cimișir), Jârbe Bo- 
jerilor (= larba boierilor), Mori lupului (=— Măru lupului), 
Dintye drâkuluj (= Dintele dracului), Szpetihăâtze târkăte 
(— Spetează tărcată), Burjâne jermeluj (— Buruiana yerme- 
lui), Popilnik leporeszk (== Popilnic iepuresc), larbe luj- 
tatel (= larba lui tatin), Puine babe (=— Pâinea babei). 

Multe din bunele intenţii ale lui Benkă în legătură cu'ex- 
punerea cât mai științifică a numirilor românești de plante rămân 
fără rezultat pozitiv din cauza acestei transcrieri, de care autorul 
îirește nu e vinovat. În multe cazuri d.e. ne este imposibil să 
ghici echivalentele românești ale sinonimelor sau variantelor 
dialectale notate de Benk5 pentru una şi aceeași plantă. Așa e 
b.0. „Kerligetze, Kirligetze“ (cârligați), „Drimok, Dre- 
mosz, Deremoksz“ (drimoc, dârmoz?), „Kalin, Kelin“ (călin), 
„Dzirna, Szirna, Zerne (zârnă). 

Trebuie să recunoaștem însă că de mai multe ori reușește: 

lată câte-va cazuri: „pir, ptyir“ (= pir, ptir), „pedlâd'sine, platad'sine“ 
(= pătlagină, platagină), „uszturoj, usztunoj, aj“ (= usturoi, ustunoi, aiu), 
„kukurbetze, kurkubetze“, (== cucurbeţeă, curcubețeăa), „fraszen, fraszin“ 
(frasăn, frasin), „ste'ser, ste'sar“ (stejer, stejar), „arin, anin“, „rotunsore, re: 
tunsăre“, (== rotunjoare, rătunjoare), „steje, stegje, stedse, styevie“ (steh'e, 
șted'e, ştedz'e, şt'evie), „tyej, thij“. (== teiu, teiu), „paltin, paltyin“, (paltin, 
paltin) „piper, îyiper“, (== piper, t'iper), „torizei, entorszel“ (= torţel, în- 
torțel), „voeszk, veszk“ (= vâsc, văsc), „popilnik, popilnyik, popivnik“ (= po- 
pilnic, popiln'ic, popivnic). 

l sar mai putea obiecta lui Benkă termenii streini, relativ 
puțini, cari împestrițează numirile neaoșe. Vina este desigur a 
tarimaciștilor consultați, cari n'au avut înțelegere deplină pentru 
întreprinderea științifică a lui Benko. Ele se referă înainte de 

toate la unele plante medicinale cerute de farmaciști cu numele 
lor oficinal sau nemţesc, nume dintre cari unele poate au și fost 
însușite de anumiţi „furnizori“ sau cumpărători români. Sunt și 
plante exotice. 

lată-le: „Vdleriin“ (Valeriana = odolean), „Djentzian“ (Gentiana, ung. 
Gencian = Enţură), „Kdlmusz“ (Acorus calamus — Obligeană), „Tormeniil“ 
(Tormentilla = Sclipeţi), „Verdnike“ (Veronica = Ventrilică), „Lavendel“ (La- 
vendula = Levenţică), „„Aurikel“, (Primula auricula = Urechea ursului), „Zfirun- 
diner“ (Asclepias = larba fiarelor), „Pimpinelle“ (Pimpinella — Pătrânjei de 
câmp), „Fenugrek“ (Trigonella foenum-graecum), „Skorzonella“ (Scorzonera), 
„Saszszafras*“ (Sassatras), „Tamariszk“ (Tamarix = cătină mică), „/ngber“ (Zin- 
giber, nemţ: Ingwer = ghimbir); ar mai fi „Endidi“ (Cichorium endivia = Ci- 
coare de grădină), „Damarhindi“ (= 'Tamarindus indica) !). 

Cele vre-o 20 numiri din listă, cari arată o influență un- 
gurească prea evidentă, sar putea să fie rostite de populaţia 
noastră amestecată cu unguri. Intre acestea este însă desigur o 
exagerare: „Ăromâăte de tot î6le“ (Mirtus: Pimenta — „min- 
denfele fiiszerszăm“). 

Incolo lista de plante a lui Benk6 are calități cari mau 
putut fi egalate sau întrecute decât de cercetătorii de azi sau 
din trecutul apropiat. Benk5 era un bun botanist; a apelat la 
colaboratorii cei mai buni, cari îi putea găsi în Ardeal. A reușit 
să strângă un număr de numiri, care nu l'a apropiat nici bota- 
nistul Fuss cu vre-o 6 decenii mai târziu. Am văzut mai înainte 
cum ținea autorul să prindă și cele mai fine nuanţe de expresii 
dialectale. In anumite cazuri indică și provincia românească pe 
unde se zice altfel unei plante. D.e. la p. 428: „Kukurutz; 
Transalpinis: Porumb; Moldavis: Popusoi“. In jurul Haţe- 
gului cucuta (Conium maculatum), se chiamă bucin'iș, iar tul- 
pina ei uscată: cucută. La hemei observă că după unii himei 
e numai planta femeiască, iar cea bărbătească se numește curpen 
etc. — Pe ici pe colo face și puţină filologie, arătându-ne cum 
cutare cuvânt e de origine turcească (tutun, p. 411), sau ungu- 
rească („Laba“... p. 413, „Foraszt6“, p. 420); câte odată ne 
spune și cum numesc Ţiganii sau Armenii”) o plantă. Dacă 
fructele unor plante au numiri speciale le semnalează (maline, 
mure, măceșe etc.). 


i e a CA 4 
1) Multe din acestea n'au nici azi nume românesc. 
2 Avea de gând să prelucreze şi nomenclatura botanică a Armenilor. 

Temeinicia operei lui Benko ne-o demonstrează și faptul, că 
pentru cele mai multe plante din lista sa, el citează și cele mai 
caracteristice numiri românești, cu toată influența ungurească sau 
nemțească de care autorul nu sa putut emancipa în ciuda grijei 
cu care era obișnuit să lucreze. A reușit chiar să-și strecoare 
prin colbul unui veac și jumătate o postumă originalitate. Ră- 
mânând aproape cu totul necunoscută specialiștilor noștri această 
listă, ea cuprinde o mulțime de numiri, cari au rămas pe din 
afară chiar și din recenta și atât de conștiincioasa lucrare a 
d-lui Panţu. Din aceste 47 sunt cu totul noi, vre-o 45 suni va- 
Tiante de pronunție sau numiri cunoscute, dar cu precizări sau 
complectări inedite, iar 25 de numiri le găsim date pentru alte 
plante, ca în conspectul d-lui Panţu. (Poporul adeseori botează 
cu acelaș nume mai multe plante uneori foarte deosebite între ele). 

Din cele cu totul noi am citat câteva barbarisme lansate 
probabil de îarmaciștii consultați. 


(Va urma.) 

Partea literară 


Troiţa din răscruce, 


Pentru semnul sfânt al crucii, 
Cu trei degete mănunchi, 
Plânge'n mijlocul răscrucii 

O troiță în ghenunchi, 


Sfredelit de cari i-e lemnul 
Din ţărână până sus 

Şi-i de ani ars unt-de-lemnul 
La icoana lui Isus. 


Cana, altă-dată plină, 
In firidă zace spartă 
Și drumeţul când senchină, 
Nu știe pe cine iartă. 


Geme'n candele uitate 
Vântul jalnic și pustiu 
Şi prin șiţe rupte bate 
Tot mai stins și tot mai viu. 


Cu bărbie pânăn glesne, 
Sfinţii din icoane dorm 

In tropare șin pricesne 
Șin miros de cloroform. 


Numai Maica Prea-Curată, 
Priveghează dintre toţi 

Un Copil fără de Tată 
intr'o lume de iloți. 

Dar, de mulţi ce fură vecii, 
Șterși sunt azi blajinii unchi 
Și-afumaţi ca liliecii, 

Pe troița în ghenunchi. 


Nimeni nu-i mai poartă seamă 
Şin pervazul scundei borți, 
Sângerează o năframă: 
Ctitorii pe semne-s morți. 


Câte-odată, prea arare, 
Vre-o mătuşă milostivă 
Mai aprinde-o lumânare 
Și mai dă câte-o colivă,. 


Mied sfinţit cinstesc cu oala 
Trecătorii cuvioși, 

După cum e rânduiala 
Și-obicei din moși-strămoși. 


Dar de toţi uitatăn lume, 
Ani întregi rămâne-apoi 
O troiță tără nume, 

La un capăt de zăvoi.... 


Dumitru Olariu. 

Serenadă. 


Dorm florile de lămâiţă 

In sânul candidelor glastre, 

Ca maicele'ntr'un schit, Domniţă, 
De farmecul iubirii noastre, 


Și e târziu — și-atâta pace 
!mbălsămează rostul firii, 
incât aud cum noaptea tace 
Și cum cresc florile iubirii, 


Simt umbra cum palpită'n mine 
Şi'n ochii mei disting statuia 
imaculatei Magdaline, 

Și par'că nu-i a nimănuia. — 


Dar arde'n sufletul meu totuși, 
O flacără mistuitoare, 
Asemeni codrilor de lotuși 
Intr'un apus sublim de soare, 


Mi-e dor de tine — și mi-e teamă 
Să nu trezesc din somn dafinii, 
Căci frunza lor mi-ar cere seamă 
Și mi-ar ști doru! toţi vecinii, 


In sfera altui vis o clipă, 
Eu aș uimi tăcerea, poate, 
C'o revărsare în risipă 
De bucurii nemăsurate, 


Și i-ar părea o parodie 
Sinistră, calda mea sonată, 
Domniței care nu mă ştie 

Și nu m'a văzut nici-odată. 
Căci e târziu, — și-atâta pace 
Imbălsămează rostul firii, 


Incât aud cum noaptea tace 
Și cum cresc florile iubirii. 


Dumitru Olariu. 

Către Soare 
de Al. Petăfi 


Am o jalbă, dragă Soare, 
Contra dumitale : 

Mă tratezi așa de viireg.... 
Doar nu vrei parale? 


Treci în fiecare zi 
Peste biata-mi casă, 
Totuși n'o învredniceşti 
Mâcar de o rază. 


E'ntunerec în odaie-mi 
Ca'ntr'o.... Mai s'o spun! 
Mai strecoară-mi câte-o rază, 
Fii atât de bun! 


Poaie-o şiii: de meserie 
Sunt stihuitor. 

Știi și-aceea că poeții 
N'au casă cum vor. 


Cum să n'o știi?... Doar cântai 
Și mata din liră 

Pe când pe zei din Olimp 

Incă nu-i goniră. 


Dragă domnule coleg, 
Fă-mi deci un mic bine: 
Incepând cu ziua de-azi 
Dă și pela mine! 


in româneşte de Ax. Banciu 

Din stânga şi din dreapta 
6. 


In Caţa se inaugurase noul edificiu școlar, ridicat, îndeosebi, 
cu cheltuiala fraţilor Mircea şi lumea, mai ales oaspeții veniţi din 
alte părți, se strânseseră la o „masă comună“. 

Intre oaspeţi, și poetul Coşbuc. Atenţia întregii mese se con- 
centrase asupră-i. EI purta cuvântul. 

Tocmai când erau toți numai urechi, intră tânărul avocat 
Dr. X. şi se aşează lângă fostul prefect de Sighişoara, Aurel P. 
Bănuţ. Dar, om bine crescut, zărind fața necunoscută a poetului, 
se ridică repede. 

Bănuţ: Ce vrei? 

— Mă duc să mă recomand. 

— Şezi aci şi-ascultă! 

— Cum o să stau la masă cu un om pe care nu-l cunosc? 

— Păzește-ţi treaba, măi omule! Nu vezi că nu ţi-a băgat 
nimeni de seamă? 

Nu, că el se duce să se recomande. 

— Du-te! 

Ajuns lângă Coșbuc, îi întinde grav mâna. 

— Mi se pare că nu ne cunoaştem... . 

„Badea Gheorghe“, cu un gest iertător: 

— E suficient, dacă mă cunoşti. 

Şi domnul doctor rămase cu mâna "atinsă, iar Badea Gheor- 
ghe îşi continuă vorba întreruptă. 

— Nu ţi-am spus să-ți păzești treaba? — Bănuţ către îm- 
bujoratul doctor. 

Lips'ai avut? 

— Un necrescut! 

— O fi. Decât „necrescutul“ ăsta e mândria unui neam 
și-l cunoaște-o ţară! 

— Ei şi? 

— Ei şi... pe tine doar Caţa, — cu tot doctoratul tău 
„utriusque iuris“, 


7. 


Nu da D-zeu să-și descopere capul nici în cafenea, nici în 
restaurant, nici în prăvălii. In biserică nu l-am văzut. Parc'ar fi 
avut cine ştie ce comoară sub pălărie și se temea să n'o piardă. 
In realitate, mavea decât o chelie 

Cu pălăria 'n cap, însă, omul se simția pe semne mai di- 
stanțat de lumea cea cu capul descoperit. Pălăria pentru el era un 
fel de blazon de ființă mai subțire. 

Dar lumea avea altă părere. Şi-l cam luase la ochi. Dar 
nu-şi dăduse încă de om. Şi oricui nu-i dedea mâna să se lepe 
de Mnealui, fiindcă norocul — sau poate altceva — îl săltase în- 
to slujbă destul de înaltă, aşa încât un om cuminte nu'nțelegea: 
de ce şi-ar pune cap sănătos sub patrafir>? 

Intr'o bună zi, iată însă că trece pe dinaintea cafenelei unul 
mai într'o ureche. In cafenea, Mnealui, cu pălăria'n cap, picior 
peste picior, țeapăn — parc'ar fi fost scrobit — își plimba un 
ochiu de sticlă peste o gazetă. 

Necunoscutul, tresărind, îşi ancoră privirile în pălăria Mnea- 
lui, căruia, după cât am observat, îi purta de multișor Sâmbetele. 

— Intrăm! — zice tovarăşului său. Tu cuibureşte-te în altă 
parte a cafenelii şi uită-te! 

De nu ţi l-oiu înțărca eu acum, nu i-l mai înțarcă nici 
mama dracului!,.. 

— Ce vreai să faci? 

— Mă priveşte, 

In cafenea, toată lumea descoperită, numai Mnealui cu aco- 
peremântul pe cap. i 

Necunoscutul, cu fața înviorată ca de-o neașteptată satisfacție, 
făcând ochii mici, începu a pipăi cu bastonul printre mese, ca 
orbii, luându-şi drumul: spre masa la care şedea Mnealui. 

Lumea se uita cu compătimire la noul venit, în credinţa că-i 
orb. Singur Mnealui nu-i dădu nici o atenţie, cufundat în cetirea 
jurnalului. 

Necunoscutul, ajuns în spatele obiectivului își înşfăcă cu nă- 
dejde căciula țurcănească — era iarnă — şi când o izbi voinicește 
în căpățâna Mnealui, i-o îmblăni până'n bărbie. 

Ochiul de sticlă sări speriat să-şi caute un tovarăş pe sub 
masă. 

Ca "'mpins cu undreaua țâșni Mnealui de pe scaun și, du- 
păce-și smulse anevoie din cap căciula căptuşită cu pălăria, se 
răsti cu spume la gură: 

— Bou încălțat! . 

— lertaţi-mă, vă rog! — glăsui domol străinul, în ton de 
milog, prefăcându-se surprins de cele întâmplate. 

Sunt aproape orb şi părându-mi-se că zăresc aci o pălărie, 
am crezut că e cuierul. Mii de scuze nenorocitului de mine!... 

Şi străinul, sărându-şi inima, înghiți epitetul cu care fusese 
împodobit, iar Mnealui, de teamă să nu-şi mai agațe cineva căciula 
în cuierul capului său, se dădu pe brazdă. 


8. 


Inaintea mea, pe stradă, în pas de mireasă de-a lui Tănase, 
o pereche de cizmulițe de lac, c'o cocoană. 

Cizmuliţele, o adevărată operă de artă. Nu tot aşa, cocoana. 

Dacă avea deci motiv de-a fi mândru de opera sa pantofarul, 
nu-l puteau avea autorii cocoanei, — nişte cârpaci. 

Cu toate acestea, nu pantofarul ci cocoana călca țanţoşe, cu 
aiere de triumi. 

Privirile lumii însă, care ricoșşau speriate de pe faţa proprie- 
tăresei cizmulițelor Ia tureacul acestora, aplaudau în sinea lor pe 
autorul nu pe stăpâna lor. 

Şi, blăstămată şi invidioasă cum e, lumea ţine să-i spulbere 
şi scrumul iluziilor în care se mai legăna. 

— Asta se vede că mare oglindă acasă! — o 'mpunge unul 
de dinapoi cu vorba. | 

— De ce? — se face a nwmţelege tovarășul său. 

— Păi astea-s încălțăminte de mutra ei?!... 


9. 


Ger de Bobotează. 

Inaintea cazarmei de artilerie, trei băbuşte precupeţe: una mai 
înfășurată şi mai soioasă ca cealaltă. 

Cea mai mărunţică smârcăie mereu din nas; mijlocia — că- 
reia nu i se văd decât ochii şi nasul — suflă într'una în buricele 
degetelor pătlăginii; cea mai năltuţă se leagănă de pe-un picior 
pe celalalt par'c'ar fi pendula unui ceasornic hodorogit, gata-gata 
să se oprească. 

Apare un sergent major. 

— Babelor, care-mi puteţi schimba bancota asta de-o mie 
de lei: 

Cea mai mică: 

— Vâââiii da ce stai a vorghi!... 

Că să am atâţia bani m'aş mărita a doua-oară!... 

Și valul de căldură ce i se revarsă la gândul acesta prin 
buturuga trupului, îi moaie bobul de cristal din vâriul nasului şi, 
ca pe-o lacrimă stoarsă de amintirea anilor ce nu se mai întorc, 
îl picură — ca peste nişte moaște dragi — peste merele din cortă, 
mai sbârcite decât ea. 


S. Tamba. 

Dări de seamă 


Onisifor Ghibu: Universitatea Daciei superioare. Bucureşti, 
„Cultura Naţională,“ 1929, p. 112 + XXXI pl. 

Pentru cunoașterea primei Universităţi româneşti a Ardealului, 
D-l O. Ghibu îşi îndreaptă cercetările, bine documentate, mult în 
urmă, spre veacul al XV-lea, când Românul Mateiu Corvinul înte- 
meiază la 1467 Universitatea din Pojon, apoi acea din Buda. In 
sec. al XVli-lea, fot un Român, fiu de Domn, Petru Movilă, la 
Chiev se dovedeşte organizatorul vieții bisericești şi al învățămân- 
tului superior la Ruşi, pentruca mai târziu Antioh Cantemir, Ro- 
mân şi el, să fie — tot pentru Ruşi, primul scriitor întemeietor de 
curent literar. 

Incercarea lui loan Sigismund de a creia o Universitate 
în Transilvania (1567) nu reuşeşte. Susana Lorantfi are mai mult 
noroc, prin întemeierea unei Academii la Sebeşul-săsesc. 

In 1581 Ştefan Bathory decretă înființarea Universităţii din 
Ciuj, cu trei facultaţi: teologică, filosofică şi juridică. Operă a ie- 
zuiților, e dărâmată după 24 de ani. O nouă încercare, de astă- 
dată la Alba-lulia, o face principele Gavril Bethlen (1629), cu în- 
vățați recunoscuţi, aduşi dela Universitățile germane. Prin această 
Universitate calvinismul se întăreşte, dar instituția nu se poate men- 
ține: se transformă în liceu (1058), iar în 1704 se mută la Aiud, 
unde moare. 

Luptele religioase zădărnicesc mult timp înființarea Universi- 
tății din Cluj, reînființată de Habsurgi în 1698. Maria Therezia 
încearcă şi ea o reorganizare, dar fără succes. 

Românii ardeleni simt nevoia unei înalte instituțiuni de cul- 
tură. "Țichindeal visează o Academie, iar Gh. Lazăr o realizează la 
Bucureşti aşa cum se ştie. Anii revoluției din 1848-49 cristali- 
zează dorințele Românilor: Ei vor o Universitate românească, în 
baza „egalei îndreptăţiri,“ reală doar pe hârtie. Saşii, privilegiați, 
o realizează la Sibiu, cu toate protestele națiunii valahe. Condu- 
cătorii, o parte, descurajaţi, trec Carpaţii. E emoţionant testamentul 
lui Avram lancu: „... foată averea mea mișcătoare şi nemișcătoare 
să freacă în folosul națiunii pentru ajutor la înființarea unei aca- 
demii de drepturi.“ Cererile Românilor pentru o şcoală superioară 
pe seama lor se înteţesc, dar „cu o legislaţie animală“ (Haşdeu) 
nu puteau ajunge la realizări. 

Asociațiunea „Astra,“ nou înființată, intervine cu energie, o 
energie ce s'a isbit mereu de şovinismul unei politici ce avea să 
devie fatală fostei Ungarii. Când în 1872 Francisc losif decretează 
înființarea Universităţii din Cluj, o face pe temeiuri politice. Insușşi 
rectorul de pe atunci nu se stieşte să o recunoască. Lipsa profe- 

sorilor demni de o catedră universitară se simţia tot mai mult. 
Golul era prea mare ca să fe umplut cu „doctori“ decretați de 
Senatul Universitar. 

Autorul evidenţiază meritele prof. român G. Silaşi, veştejind 
activitatea renegatului G. Moldovan. Se opreşte puţin asupra si- 
tuației Universităţii din Cluj în preziua războiului mondial, când 
Ungurii, simțind că nu-s decât o remorcă a Germaniei, vor o 
apropiere cu Turcii şi Bulgarii (politica lui Apponyi). 

In 1919 Consiliul Dirigent avea să rezolve definitiv nebă- 
gatele în seamă dorinţi ale Românilor ardeleni. Universitatea din 
Cluj — românească de astă dată — e inaugurată în prezența Re- 
gelui Ferdinand, al cărui nume îl poariă. Foştii stăpânitori încearcă, 
tără noroc însă, să atragă ațenţia Apusului asupra nedreptăţii (2) 
care li se făcea. Nu mai erau crezuți. 

Universitatea Daciei superioare se organiza pe alte temelii: 
era românească. 

D-l O. Ghibu completează acest studiu cu bogate date sta- 
tistice, pentru fiecare Facultate în parte, a căror organizare le de- 
scrie în amănunțime. La sfârşit 31 de planşe, toate în legătură cu 
înalta instituție a Ciujului, căreia autorul, prin această carte, îi 
aduce cel mai frumos omagiu. 

lon Colan 

Fapte 


O veche dorinţă a celor cari înţeleg importanța cărții în viața 
neamutilor, a luat, în fine, trup aievea. Biblioteca Astrei „Dr. Al. 
Bogdan“ a fost inaugurată și deschisă pe seama publicului. 
| O spunem par'că cu sfială, când ne gândim că acest centru 
cultural — căruia-i place în toate prilejurile să se mândrească cu 
vechimea lui — n'a simţit până acum nevoia sufletească de a în- 
temeia, pe lângă atâtea instituţii culturale, şi o Bibliotecă publică, 
care să fie la îndemâna tuturor celor dornici de a şti mai mult, 
tot mai mult. 

Ne place a crede că sala de lectură a acestei biblioteci, cu 
40 de locuri, se va dovedi în curând neîncăpătoare pentru un oraş 
ca Braşovul cu atâtea şcoli şi cu atâţia intelectuali. Şi când zicem 
intelectuali, ne gândim la energiile active, mereu pasionate de cu- 
noaşterea progreselor realizate de cultură în toate manifestările 
sale, — şi nu la „paharele cu apă uitate la fereastră, care cu fiece 
clipă ce trece şi cu fiecare rază de soare ce vine, își împuţinează 
cuprinsul, până ce ajung cu desăvârșire goale“ — cum caracteri- 
zează un scriitor pe „intelectualii“ cari nu mai cetesc şi pentru care 
cartea prezintă o valoare numai pânăce, cu ajutorul ei, pot pune 
mâna pe o diplomă. 

Biblioteca deschisă la 18 Ianuarie, oricât de bine organizată, 
nu e încă, fireşte, biblioteca pe care o visăm noi: biblioteca bo- 
gată, cuprinzând tot ce s'a scris mai de valoare în toate dome- 
niile preocupărilor creerului omenesc, biblioteca care să îmbrace 
pereții unor săli spaţioase, puternic luminate, amenajată cu tot con- 
fortul unei biblioteci moderne, mai ales americane, unde să stai 
bucuros orele libere, mai bucuros decât acasă, unde să uiţi de ora 
mesei şi de unde ieşind, să pleci cu regretul că n'ai mai putut sta. 

Suntem departe de idealul unui astfel de templu. Căci templu 
e o astfel de bibliotecă. 

Ne este scumpă însă și aşa, în dimensiunile modeste în care 
o vedem. Ni-e scumpă, fiindcă ne uităm la ea cum se uită un 
părinte la copilaşu-i drag, pe care, deşi abia acum a început să 
umble copăcel, el îl vede mare, frumos, cuminte: o mândrie şi o 
podoabă a familiei în viitor. 

Şi dacă în trei ani s'a putut realiza din nimic această mi- 
nune — cum a numit-o cineva — îmbrățișată cu căldură de toate 
sufletele înțelegătoare, de ce nu s'ar putea închega în faptă şi visul 
de azi? Mai ales când are în slujba ei un organizator și un pa- 
sionat a! cărţii cum e d-l profesor I. Colan. 

Cheia templului pe care-l visăm e în mâna societăţii braşovene. 

De-l va merita, îl va avea. Şi atâtea creatoare energii de 
mâne, răscolite din faza potenţialităţii de azi, de atmosfera cărţilor 
din această bibliotecă, vor binecuvânta memoria tuturor celor care, 
înțelegând glasul vremii şi nevoile ţării, vor pune umărul la desă- 
vârşirea promițătoarelor începuturi de azi. 


Ca să ne dăm seama de ceeace s'a realizat în alte țări în 
această direcţie, spicuim de prin cele publicate de alții câteva date 
foarte concludente: 

Danemarca, cu o suprafață de 40.000 km. p. — împreună cu 
Slesvigul câștigat după războiul mondial — şi cu cca 3.500.000 
suflete, din care capitala Copenhaga adăposteşte 700.000 locuitori, 
are 652 biblioteci în districtele rurale, cu 1.200.000 volume. Co- 
penhaga singură are 78 biblioteci publice, abstrăgând de cele anexate 
şcoalelor sau de cea ataşată Bibliotecii Universităţii, de „Classen- 
ske Biblioteck“ cu '700.000 volume, ori de considerabila Bibliotecă 
Regală din castelul Kristianisborg care cuprinde 850.000 volume, 
fără manuscrise şi alte colecții. 

Foarte multe biblioteci, grădini botanice și zoologice, muzee 
etc., care servesc progresul vieţii culturale, sunt întreţinute de co- 
mune, nu de stat. | 

Cele 78 „Biblioteci comunale“ din Copenhaga, formează „Bi- 
blioteca generală a orașului“, a cărei scop este să ajute desvoltarea 
instrucţiunii publice. Aceste biblioteci comunale — deschise de di- 
mineața până seara, fără vacanțe — aparţin tuturor cetățenilor, stând 
sub controlul şi paza publică, negândindu-se nimeni că cineva ar 
putea fura sau reţine vreo carte. De aceea, intrarea în sala de lec- 
tură este liberă pentru foată lumea, fără nici o formalitate, iar căr- 
țile — atât în secţia de împrumut cât și în sala de lectură — sunt 
aşezate în răfturi deschise, accesibile oricui. 

Una din aceste frumoase biblioteci — ne mai găsindu-se case 
goale și nici locuri virane pentru construit — este adăpostită în 

monumentala biserică „St. Nicolae“. Aşezându-se paravane de sticlă 
dela o coloană la alta, biserica a fost despărțită în lungul ei în 
trei încăperi: una la mijloc, care a rămas tot biserică, alta în 
dreapta, care serveşte ca sală de lectură şi depozit pentru cărţile 
de literatură şi ştiinţă, iar încăperea din stânga servește ca sală 
de lectură şi depozit pentru reviste şi ziare. 

"Şi toate aceste biblioteci funcţionează pe baza legii din 71920. 

Va să zică nu e vorba de creațiuni vechi, ci abia de un de- 
ceniu.*) 

In Statele-Uhnite ale Americei sunt peste 9000 de biblioteci, 
nesocotind pe cele cercetate de mai puţini de 1000 de cetitori. Ele 
aparțin: municipalităţii, departamentelor, şcoalelor sau societăților 
de lectură şi au alipite de ele muzee, expoziţii şi alte mijloace de 
ordin educativ, filantropic. Se întemeiază ținându-se seamă de tre- 
buințele şi împrejurările specifice localităţii sau cartierului în care 
iau ființă. "Toate sunt federalizate şi delegații lor se întrunesc an 
de an ca să discute împreună propunerile şi proectele menite a 
promova atingerea mai repede a scopurilor urmărite. 

Bibliotecile sunt conduse de specialişti, absolvenţi ai unor 
şcoale speciale pentru educația tehnică a bibliotecarilor, cari cam 
5/4, sunt femei. Acestea, prin informaţiile şi indicaţiile ce dau 
întregesc educaţia cetitorilor, care, având aci fiecare cetățean re- 
spectul avutului statului, e îngăduit să-şi ia însuşi din rafturi cartea 
de care are trebuință. 

Se împrumută cărți şi pentru acasă, dar numai câte două, 
dintre care una trebue să aibă conținut instructiv (D. e. nu se pot 
da două romane). 

Edificiile bibliotecilor sunt înzestrate şi cu sale de concerte» 
conferințe, muzee, expoziţii. — La Detroit, în Statele-Unite, „Pa- 
latul Cărţii“ are 250 m. înălțime şi 80 de etaje. 

Copiii au sale separate unde li se dau cărți potrivite cu vârsta 
şi cunoştinţele lor. 

Cele mai cetite cărți sunt trecute într'un registru care serveşte 
de orientare atât scriitorilor cât şi editorilor. 

Sunt apoi biblioteci pentru orbi, surdo-muți, serviţi de tunc- 
ționari anume pregătiți. La sate, biblioteci agricole. 


*) Dr. V. Gomoiu: „Mijloace de civilizaţie la alții“. (Cuv. 26 Aug. 1927.) 

Spitalele, închisorile, uzinele, cazărmile încă își au bibliotecile 
lor. lar depozite de cărți se găsesc în fiecare orăşel, fie la un ma- 
gazin fie la vre-o familie. Prin satele în care nu sunt încă biblio- 
teci, transportă automobile închise biblioteci ambulante. In America 
fiecare oraş are dreptul de a impune câte o taxă pentru întreţi- 
nerea bibliotecilor şi mărirea sau înmulțirea lor pe cartiere. 

Acum câţiva ani, New-York-ui cu 9.000.000 locuitori avea 
278 biblioteci pentru cerințe generaie, 20 pentru liceie, 103 pentru 
şcoli pregătitoare pt. Universitate, 30 pt. Universităţi și 336 pentru 
specialişti (medicină, matematici, mecanică, istorie, muzică etc.) 

Toate aceste biblioteci stau în legătură cu specialiști, a căror 
listă e afișată. Cetitorul care ar dori informaţii, cere numărul tele- 
fonului specialistului şi, punându-se în contact cu el, îi cere infor- 
maţiile de care are trebuinţă. 

Cât de darnici sunt. Americanii în privința înființării de bi- 
blioteci, ne-o arată pilda lui Carnegie, despre care se afirmă că 
ar fi cheltuit pentru bibliotecile înființate de el suma de 55 mi- 
liarde lei. Alţi miliardari, alte sume fantastice. 

In America, roiul unui bibliotecar modern, fiindcă instruează 
toate clasele sociale, e socotit, și cu drept cuvânt, ca al unui mi- 
nistru al instrucţiunii.) 


Cum au înţeles alte state să valorifice prin biblioteci cuno- 
ştințele date de școală și să îndemne la cetit şi la întregirea celor 
ce şcoala nu le-a putut da, ne-o arată d. Cezar Petrescu în foile- 
tonul ziarului „Cuvântul“ dela 19 Maiu 1926, din care spicuitn 
următoarele informaţiuui : 

In Anglia, înființarea de biblioteci şi muzee a fost legiferată 
în 1850 la propunerea lui William Ewart. 

Această lege —— legea Ewart — obliga fiecare comună cu 
5000 de locuitori să încaseze un bir de câte 6 centime de fiecare 
25 lei. Din aceste taxe s'au înființat bibliotecile publice în Anglia. 

Scoţia și Irlanda, la 1853, au îndoit această taxă. 

Jubileul de 50 de ani de domniea Reginei Victoria, guvernul 
englez l-a eternizat prin înființarea unui mare număr de biblioteci 
dăruite poporului: Queen's jubileum library. 

1) Informaţiile referitoare la America le-am reprodus, cu mici modificări 


— dacă am reținut bine numele autorului, fiindcă nu l-am însemnat — după 
d. Ap. D. Culea. 

In Franţa, înființarea de biblioteci pe seama fiecărui depar- 
tament al ţării a fost decretată încă din epoca revoluţiei de Adu- 
narea Convenţiunei. Legiferarea a urmat la 1868. 

In Germania nu există sat fără bibliotecă, iar la Berlin, Leip- 
zig şi Dăsseldort funcționează azi școli de biblioteci. 

Japonezii, care au înțeles că progresul nu poate veni decât 
dela carte, au trimis pe Tanaka în Anglia şi America încă la 1888, 
ca să studieze organizarea bibliotecilor populare. Pe urma propu- 
nerilor lui şi aci s'a introdus un bir special pentru întreținerea 
bibliotecilor. 

Rezultatul s'a vădit: după mai puţin de o jumătate de secol, 
Japonia a fost clasată printre marile puteri ale planetei. , 

Cehoslovacia, în lunie 1919, a votat o lege în adunarea na- 
țională, prin care impune un bir de 50—80 centime pe an, de 
locuitor, pentru biblioteci, îndatorând fiecare sat, cu cel puțin 400 
locuitori, să-şi aibă biblioteca publică. 

Numai bibliotecile cazărmilor din Cehoslovacia cuprind azi 
aproape o jumătate milion de volume. 

In Bulgaria, legea bibliotecilor naţionale, judeţene și sătești, 
intrată în vigoare la 1 Ianuarie 1921, prevede subvenții dela stat, judeţ 
şi comună, — întreținerea bibliotecilor căzând în sarcina comunei. 

Italia, la fel, printr'un decret-lege din 1919. obligă comunele 
să întrețină biblioteci populare. 


Inființarea direcțiunii „Educaţia Poporului,“ de pe lângă mi- 
nisterul sănătăţii şi al muncii, să fie oare un sem de deșteptare şi 
la noi? i 

Deşi rămaşi în coada altor nații, ar fi totuşi — măcar în 
ceasul al unsprezecelea — semnul hotărîrii de-a o apuca şi noi 
pe urma celor care ne-au luat-o de mult înainte. 

De-ar fi numai gândul curat şi hotărîrea nestrămutată!... 

Ar fi vremea să înțelegem și noi odată că „mijlocul cel mai 
bun pentru ridicarea culturală e întemeierea de biblioteci și cetitul 
metodic sub supravegherea unor persoane pricepute.“ 

Banul cheltuit pentru o bibliotecă bună e cel mai bine pla- 
sat capital. El aduce dobândă sigură, şi nu singuraticului, ci obștei, 


însuși Statului. 
biiă 

Tot la 18 lanuarie s'a inaugurat şi secţia de chirurgie din 
noul spital „G. Mârzeşcu“ de sub conducerea d-lui doctor Liviu 
Câmpeanu. 

Intâmplarea a potrivit coincidența acestor două inaugurări — 
cum potriveşte adeseori în viață coincidențe de fapte la a căror 
legătură nu te-ai gândit — voind parcă să ne spună: 

Mulţi dintre voi numai trecând prin patul de suferințe al 
acestui edificiu îşi vor putea asigura posibilitatea lărgirii şi adân- 
cirii sufletului din capitalul intelectual depozitat în rafturile celui- 
lalt edificiu : al bibliotecii. 

Asiguraţi, deci, putinţa de desăvârşire şi a spitalelor — care 
vă redau sanătatea — şi a bibliotecilor — care vă hrănesc sutle- 
tul — dacă ţineţi să nu trăiţi numai viața vegetativă a celor fără 
nici un ideal în viață, ci să vă puteţi numi întradevăr „coroana 
creațiunii.“* 

B. 

Reviste primite la redacţie: 


Arhivele Olteniei. Anul VIII, 
No. 45—46. 

Revista Craiovei, după opt ani în- 
cheiați de muncă, de entuziasm şi jertfe 
personale, privește descurajată în viitor. 
Străduințele conducătorilor lumea le 
apreciază cu vorbe, abonamentele rămâ- 
nând mereu neachitate. Soartea „Arhi- 
velor Olteniei“ e semnificativă pentru 
toată cultura noastră. La noi revistele 
mau viaţă lungă. „Convorbirile Literare“ 
— singura publicaţie ce se poate mândri 
cu peste 60 de ani de existenţă, este o 
minune între periodicele româneşti, iar 
„Viața Românească“ cu 24 ani își ex- 
plică „viața“, în afară de indiscutabila ei 
valoare, prin spiritul mai conservator 
al Moldovenilor. Celelalte trăiesc câţiva 
ani, pentruca îndatăce s'au impus con- 
ştiinţei publicului, să-şi anunţe trist 
suspendarea apariției. Drept e că după 
răsboiu asistăm la un fel de revisto- 
manie : În cel mai obscur colţișor al țării 
se găseşte un „Director'' de revistă, care 
călărește pe șeaua răbdurie a „idealu- 
lui nostru cultural“. Când apar ase- 
menea vanități, n'avem nici un motiv 
să ne prăpădim de bucurie; când mor 
nu le plângem la căpătâiu. Când însă, 
o publicaţie ca cea din Craiova, con- 
dusă cu indiscutabilă pricepere de D-l 
C. D. Fortunescu, adresează cititorilor 
apeluri ca cel din numărul de față, — 
după opt ani! — înregistrăm cu nestă- 
pânită părere de rău atitudinea abona- 
ților „Arhivelor Olteniei“. 

Sumarul: Em. Flagi-Mosco : Lupta 
dela Robăneșşti. /u/iu Moisil: Căpitanul 
Emanoil Părăeanu. C. V Obedeanu: 
Tudor Vladimirescu (sfârşit). W. Plop- 
şor: O răsvrătire a țăranilor în timpul 
domniei lui Mihaiu Viteazul. 

Pe lângă acestea un bogat material 
istoric, tolkloristic, naturalist, arheolo- 
gic și literar artistic, completat cu in- 
teresante note şi comunicări. 


1929 


Analele Brăilei. Revistă de 
cultură regională. Anul | Nr. 1 
(1929). Apare la două luni odată, 
sub conducerea D-lui Ing. Gh. 
T. Marinescu. 


Cuprinsul: Ing. Gh. T. Marinescu : 
Schiță de Program. /ng. Insp. G-l 
P. Demetriad: Viaţa portului Brăila 
faţă de activitatea din trecut. Andrei 
Antipor: Monografia lipovenilor 
din oraşul şi jud. Brăila. S. Se- 
milian : Emigranții şi revoluționarii 
bulgari în Brăila. Ing. Gh. T. Ma- 
rinescu : În jurul marei serbări a 
Brăilei. — 1829-—1929, din care, 
extragem : Dar la această serbare 
nu trebue uitat Brașovul. Legă- 
turile între Brăila și Braşov au fost 
atât de strânse, chiar dela începutui 
înfiripării Brăilei, când poate ea 
nu era de cât un umil sat de pescari. 
în cât sar părea că acest mare 
drum de negoț, înțesat de viaţă 
românească, a simbolizat, de pe 
atunci, însăși Unirea de astăzi. 


Veacuri dearândul acest drum 
a fost bătut de carăle braşovence. 
(dece nu „braşovene“ ? N. R.) păzite 
de negustorii saşi, aducând „bra- 
şovenii şi lipscănii“. De asemenea, 
mulți cărăuşi români de prin Brăila. 
Buzău, Gherghița şi Târgşor, mânau 
spre Brașov, carele lor încărcate 
de peşte. lar mai târziu, negustorii 
streini din orient întesau acelaş“ 
drum al Brăilei, ducând în țară 
și lu Braşov, mărfurile şi mirode- 
niile, aduse din depărtări în negrele 
corăbii cu multe catarge, ce îm- 
pânziau apele schelei brăilene. Ar- 
hivele săsești din Braşov sunt pline 
de amintirile acestui mare negof, 
care a adus atâta putere Brăilei 
şi Braşovului. Nu mai vorbim de 
legăturile statornice de oierii bârsani 
şi de românii din Braşov şi din 
jur, cari și astăzi au rămas așezați 
la Brăila, în aşa mare număr“. 

Vasile Băncilă: Tâlcul Biblio- 
tecii „Petre Armencea“ din Brăila. 
Mihail  Trufaşu :  Consideraţiuni 
asupra industriei Brăilei. 

Documente. Informatii. Note. In- 
semnări. No. 2—3 (Martie-lunie) 
1929 este număr festiv. N. Jorga: 
Unde e istoria Brăilei? M. Popescu: 
Raiaua şi cetatea Brăilei. Serban 
Ciuntu, Raiaua Brăilei. Col. C. G. 
Demetriade : Asediul din 1828 al 
cetăţii Brăila. Em. Vârtosu: La 
Brăila, în preajma Unirii (1857). 
ion Vârtosu : Din aspectele Brăilei 
în prima jumătate a sec. XIX. 
Radu Portocală: Evoluţia negoţului 
internaţional al Brăilei. Ing. Coriolan 
Stănulescu : Brăila-Port. [. C. Filițti: 
lon Slătineanu. Cel dintâiu ocâr- 
muitor al Brăilei după 1829. Per- 
pessicius : Titu Dinu (1888—1918). 
Ing. Gh. Marinescu : La o sută de 
ani dela eliberarea Brăilei de sub 
Turci. 

= e 

Arhiva. lași. Anul 37, No. 1. 

D-l Mie Bărbulescu continuă studiul 
asupra „Individualității limbii române 
şi elementul slav“. A. Holban : Boierii 
lui Mihai Viteazul (continuare). Lucian 
Predescu : Familia Hâjdăilor (continuare). 
Marg. Ștefănescu evidenţiază câteva din 
„erorile ştiinţifice“ strecurate (?) „în 
manualele de limbă română pentru liceu“. 

Lucian Predescu face câteva rectificări 
în istoria noastră literară. 

D-L Ilie Bărbulescu analizând „Pro- 
iectul de reformă a ortografiei Acade- 
miei Române“ întocmit de D-nul Dr. 
Sextil Pușcariu, susține simplificarea 
scrierii lui î şi d prin î. Aşadar vom 
scrie: blind și omorînd. Pe de altă 
parte sistemul fonetic preconizat și de 
autorul proiectului, să fie aplicat fără 
a ţine seamă de tradiţie sau de ori 
ce altfel de abstracțiuni. 

Li 
E 

Analele Dobrogei. Anul X, 1929 
Fasc. 1-12. Din articolele publicate 
remarcăm : Arbore P. Al.: Intormaţiuni 


etnografice şi mișcări de populaţiune 
în Basarabia sudică în veacurile XVIII 
și XIX, cu specială privire la coloniile 
bulgărești din aceste regiuni. Georgescu 
Ion: Românii transilvăneni din Dobro- 
gea. (asupra acestora am dori să reve- 
nim în Nr. viitor N. R.) O bogată parte 
literară. 
E 

Convorbiri literare. Anul 62 (1929) 
începe cu amintirile lui loan Slavici: 
„Lumea prin care am trecut“. D-nul 
Mircea Djuvara publică conferinţa : In- 
dividul și libertatea morală. Dr E. /. 
Păunel: Viaţa şi opera lui H. C. An- 
dersen. Min. Popescu: Contribuţii la 
istoria Bucovinei. Wicolaescu: Docu- 
mente privitoare la căimăcănia Olteniei. 
Em. Grivoraş: O funcţie socială. 

Literatură semnează: C. C. Petro- 
vici, Gala Galaction, Al. T. Stamatiad, 
Al. lacobescu, Lucia Alioth, C. Narly, 
Aj. Soare, etc. 

In No. „Convorbirilor“ din Ianuarie 
1930 se continuă cu publicarea aminti- 
rilor lui S/avici, Studii semnează: Vă 
Mihail: Filosofia lui Emile Meyerson 


. M. Popescu: Ocupaţia Principatelor ro- 


mâne de Ruşi şi Ausiriaci între 1853— 
1857. W. P. Punaitescu: Cu cine mer- 
gem ? cu Germania sau cu Italia? Ver- 
Suri de Eug. Ciuchi, A. Mândru, Al. 
Soare, Stupină Dinu. 
Cronici. Recenzii. 
% 


Făt-Frumos. Anul IV, (1929) No. 6. 
Victor Morariu: + Constantin Berariu 
(1870—1729). Câteva poezii de V. Tem- 
peanu. Din republica lui Krakalia et 
Cnie (Răspuns la o anchetă a revistei 
„în Bucovina... pierdută...) 

Junimea literară. Anul XVIIL (1929) 
No. 9-12. Jon 7. Nistor: Opera istorică 
a lui A. D. Xenopol. Simeon Reli: C. 
A. Rosetti şi N. Bălcescu în lumina cen- 
zurii austriace. V. Gherasim: M. Emi- 
nescu. Ernest Kallos : Bergson, filosoiul 
evoluției creatoare. Victor Morariu : Iro- 
nia în romantismul german. - Paul Je- 
lescu: Caracteristica operei muzicale 
moderne. Eug. Pohontzu: Molima nou- 
tăţii în arta contemporană. 

Versuri. Cronică. Reviste. 

Ei 


Ritmuri. Braşov, Anul | (1929) No. 
6. /. Focșeneanu : Neoctasicism sau neo- 

romantism. Versuri și proză semnate 
de: G. Bacovia, I. Al. Bran-Lemeny, 
Ecaterina Pitiș, Alex. Călinescu, G. St. 
Cazacu, N. Niculescu Cantonieru, Aurel 
Marin, Mia Cerna, Lucian Costin, Radu 
Prișcu. Cronica muzicală de prof. Mi- 
hail Munteanu. 

Semenicul. Lugoj. Anul III (1930) No. 
1-2. Pe lângă partea literară, câteva cu- 
vinte meritate despre bănăţeanul Mihail 
Gaşpar, mort în 1929. Bună statistică 
a populației județului Severin între anii 
1'786—1927. 

Viaţa Săceleană. (Satulung, judeţul 
Braşov). Anul I No. 1. Işi începe apa- 
riția cu o lăudabilă intenție: „Să nu 
moară amintirea vieţii de poezie a nie- 
rilor săceleni... să păstrăm și să tran- 
smitem specificul vieţii săcelene“. 

Poate deaceea i-am dori mai puţine 
versuri originale și mai multe studii ca 
ale d-lor A. A. Mureșianu, lon Ghelaşe 
şi Romulus Cârnu. 

„Şi pentru folklor cât mai multe pa- 
gini. 
% 

Luceafărul Literar și Artistic. 
(Brăila). Anul 1, No. 7. 

Scrisul nostru. (Bârlad). Anul 1, No. 
10 și 11. In orașul simpaticei reviste 
de altădată „F/oare-Albastră“, care ne 
aduce aminte de /osif, de Cerna, d-l 
G. Tutoveanu continuă o tradiție. Şi o 
face cu mult suflet. 

In No. 10 vorbeşte despre M. Sado- 
veanu, iar în No. il despre entuziaștii 
făuritori ai amintitei reviste. 

Moldova literară (Mihăileni, jud. 
Dorohoi). Anul II. 1929 No. 10—12. 
“Bun pentru ori ce om de omenie este 


articolul „Politică şi cultură“ al D-lui 
Filimon kusu. 


Buietinul Grădinii botanice și at 
muzeului botanic dela Universitatea 
din Cluj. Vol. XX. 1929 appendix 1-1. 

Revista Muzeului geologic-mine-. 
ralogic al Universităţii din Cluj. Vol. 
JI. No, 2 (1928) cu un lung studiu despre 
„Biretrigenţa feldspaţilor plagioclași din 
seria andesinei și studiul microscopic 
al rocelor cu andesine, din Transilvania“, 
de Victor N. Laţiu. 

Erdelyi turista (Braşov) No. 3—4. 

Luceafărui (Brăila) Anul II. No. 37. 

Șoimii (Tg.-Mureș) Anul Vi. No. 1-2. 

Lupta cea bună (Câmpulung) Anul 
III. 1929 No. 11—12. 

Monitorul Municipiului Brașov. 
Anul I. No. 1—2, 3 și 4. Publicaţia e bine- 
venită. „Cuvântul înainte“, e semnat 
de D-1 Emil Socaciu, secretarul genera! 
al Primăriei. D-1 Ing. Bujor Măzgăreanu 
scrie despre „Comercializarea intreprin- 
derilor comunale“ (No. 1—2), iar D-l 
Ing. V. Micu despre „Problema apei 
potabile la Braşov“ (No. 3). i. 


* 

Cărți: 

Ovidiu Hulea. lerbe matinale (poezii) 
Cluj, „Ardealul“ 1929, p. 92. 

Livia Rebreanu-Hulea. Răvaşe 'n ta- 
bără (poezii). Cluj. 1929 p. 64. 

Carol Drimer. Studii critice III. laşi, 
„Viaţa Românească“ 1928, p. 159. 

Ananie Boldor. Anuarul Gimnaziului 
de băieţi din Satulung-Săcele pe anul 
școlar 1928—1929. Brașov, Cartea Ro- 
mânească, 1929, p. 35. 


ERRATA!: La pag, 123, alin. 2 rândul al 16-lea de sus, se va citi: „urmaşi ai Romanilor" 
(nu: Românilor), — La pag. 126, aiin. 1, rândul 1 să se citească: Ghiurca (nu Ghiurea). — La pag. 
128, rândul al doilea de sus să se citească: „pe când o altă trupă mare de „4000 de Raţi' pătrunde 
până la București şi arestează la 25 Noemvrie pe omul etc.“ lar la nota 36 a aceleiaşi pagini, 
rândul al treilea: „și fu dus la Sibiu la sfârșitul lui Noemvrie, iar nu la sfârșitul lui Decemvrie 


1716, cum credea" etc. etc. 

